
O VORBĂ ÎNAINTE 


Constanţa şi cu ea toată Dobrogea, ajung tot 
mai scumpe pentru noi. 

Aici sunt urme sfinte şi amintiri glorioase. 

Dobrogea este copilul cel regăsit al ţărei ro- 
mâneşti. Coprinsurile ei ne sunt evocătoare priri 
“Zrecut şi scumpe prin jertfa din zilele noastre. 

In privința Constanţei, i se poate vedea uşor 
însemnătatea : E primul nostru port maritim, 
oraş industrial şi stațiune balneară —  climate- 
rică marină 

Toate aceste manifestaţiuni de viață, sunt prinse 
în cadrul măreț al vuinilor, rămase pe urma stă- 
pânirei strămoşilor noştri. Patrimoniul acesta 
sfânt, este o chezăşie de drept pentru noi şi un 
îndemn la muncă şi încredere, pentru ca să ri- 
dicăm moştenirea aceasta desgropată, la trăinicia 
şi înflorirea de altă dată. 

Constanţa şi Dobrogea trebuesc cunoscute. 

Pentru orientarea vizitatorilor şi pregătirea 
cititorilor de mai pe departe, am alcătuit călăuza 


care urmează: — E o inbinare de privelişti dela 
mare, Cit uşoare Schiţări din trecut, — prinse toate 
în extazuri şi tresăriri trecătoare. 

N'am uitat deasemenea nici acele câteva loca- 
ități însemnate de-afară, care au mai mare in- 
feres pentru escursionişti. 

Am scris cartea aceasta, mai întâi pentru ca: 
să-mi plătesc o datorie modestă câtre Primăria 
de Constanța, — dar mai ales, am scris'o, dintr'un 
sentiment de recunoştinţă şi premărire, față de 
natura cea frumoasă, care ma înconjurat prie- 
teneşte şi ma înnălțat în cei câțiva ani cât am 
trăit acolo, făcându-mă să uit şi să ert celelalte 
amărăciuni ale vieței... 


IOAN ADAM. 


DIN TRECUTUL CONSTANȚEI 


NEO agil us) 


Ruine din vechiul Tomis. 


l. 
TIMPUL LEGENDELOR 


(Eizina oraşului Tomis, — Constanţa de azi, — 
ces s'amestecă în trecut, până în misterele legen- 
| 3 ; delor din antichitatea greacă. Oraşul acesta mitic, a 
9 luat astfel parte la viaţa fantastică a eroilor şi zeilor, 
pe vremea când poezia îmbrăcă în minuni faptele 


Poveştile antice spun că eroul lasone, s'a dus 

| cu argonanţii lui, până în ţara Colchilor, la regele 

Actes, ca să-i ceară lâna de aur a berbecului sa- 
crificat acolo de Phryxus. 


Regele bănuelnic şi temător, cu toată puterea - 


lui de stăpân peste o țară, nu ştia cum să se scape 
de oaspeţii aceştia nepolftiţi. El auzise de isprăvile 
lui lasone şi de vitejia argonanţilor şi atunci ca 
să-i piardă, i-a pus la nişte încercări grele, făgă- 
duindu-le că numai aşa le va da comoara cea 
căutată. 

Lâna de aur era la loc bun, căci era păzită de 
un balaur amarnic şi lasone ştia că numai cu 
binele ar fi putut'o luă, de aceea s'a supus în- 
cercărilor. 

Aetes a pus pe lasone să-i are un câmp, cu 
un taur care avea picioarele de aramă şi suflă pe 
nări flacări de foc, după care să samene apoi acolo 
dinţi de balaur. 

lacercarea eră in adevăr periculoasă. 

In vremea aceasta însă, Medeea, fiica regelui 
Aetes, se îndrăgosteşte de falnicul erou grec şi 
văzând că tatăl său vrea să-i piardă alesul, se ho- 
tăreşte să-l scape ea din primejdie. Medeea pe 
lângă că era fiică de rege şi fată frumoasă, mai 
ştia şi fermece şi făcea vrăjitorii. Ea intră în în- 
țelegere cu fratele ei mai mic Absyrthe, ca s'o ajute 
să scape pe lasone din pericol. Chiar în noaptea 
aceea au eşit amândoi din palat şi s'au dus la 
erou, căruia Medeea i-a dat un amestec fermecat, 
cu care să se ungă înainte de luptă, ca să-l fe- 
rească de arsurile flăcărilor suflate de taur. 

lasone numai de foc s'ar fi putut teme, — căci 
în potriva focului nu poate lupta nici ferul,—dar 
de sălbătăcia taurului, nu se îngrijia cu braţele 
lui vânjoase. 

Fata vrăjitoare îi venise ca o trimisă a zeilor. 

A doua zi eroul se scoală înviorat şi voinic şi după 
ce se pregăteşte de luptă cu farmecile Medeei, se 
duce la grajdul taurului năzdrăvan. Când s'au des- 
chis porţile, bestia grozavă, a năpădit afară ca o 
sbucnire de vâlvătăi înăbuşite, suflând într'una pe 
nări vârtejuri de foc. Jasone mândru şi puternic, 
învăluit un moment de flăcări ca un brad aprins, 
se incordează hotărât şi apucând taurul de coarne, 
îl plecă cu nările în pământ. Bestia suflă şi gâ- 
fâiă înlănţuită, gemând sub pumnii eroului, ca 
sub o stâncă prăvălită. 

Jasone a silit taurul cel amarnic să are câmpul 
cerut, în spaima şi mirarea regelui Aetes şi al 
Colchilor strânşi împrejur. Tot prin farmecile Me- 
deei, — dinţii de balaur semănaţi de Jasone pe 
câmpul arat, in loc să rodiască balauri ameninţă- 
tori, a odrăslit fraţi învrăjmăşiţi, cari se sfâşiau în 
de ei, de cum răsăriau din pământ, în loc de a 
se aruncă asupra eroului duşmănit. 

Cu toate aceste isbânde, Aetes tot n'a vrut să 
deă argonanţilor lâna de aur. 

Medeea, fata vrăjitoare, — cea fermecată acum 
de Jasone, uită de tată, de ţara ei şi adormind 
cu descântece balaurul păzitor, lăsă pe Jasone să-l 
omoare şi să-i iă lâna de aur. Eroul stăpân pe 

comoara cea căutată, iă cu el pe Medeea şi pe 
fratele ei Absyrthe şi fug împreună cu ceilalţi to- 
varăşi pe corabia «Argos». Ca să-şi piardă urina, 
de frica regelui o apucă pe un drum nou, tra- 
versând marea către miază-noapte, în spre gurile 
Istrului. a 

Regele Aetes, când înţelege trădarea Medeei şi 
vede hoţia oaspeţilor, se avântă pe urma fugari- 
lor, împreună c'o ceata de marinari colcheeni. 

In străbaterea Pontului, duşmanii dela un timp 
mai-mai să se ajungă, căci dacă «Argos» sbură 
printre valuri, mânia lui Aetes eră deajuns ca să 
facă pe colchii lui, să vâsliască şi mai iute. 

Medeea văzând pericolul care se țineă răsbu- 
nător de urma lor şi ştiind că nimic mar putea 
opri în drum pe tatăl său, se gândeşte la o crimă 
stranie, pe care numai iubirea o poate face şi 
ertă. Ea îndeamnă atunci pe Jasone, ca să tae 
în bucăţi pe Absyrthe şi să-i împrăştie membrele 
desprinse, pe ţărmul mărei de-acolă. Eroul înde- 
plinind grozava însărcinare, a atârnat capul şi 
mânile copilului de colţurile unei stânci dela mal. 

Priviliştea aceasta negândită, a oprit pe Aetes 
din goana Îui şi-a dat răgaz fugarilor să se de- 
părteze. Regele îndurerat, a strâns bucăţile îm- 
prăştiate ale lui Absyrte şi plângându-şi amar soarta 
blestemată şi-a îngropat odrasla ucisă acolo pe 
malul mărei. : 

Colchii cari însoţise în goană, pe regele Aetes, 
au colonizat pe colţul acela de mal şi au fondaţ 

oraşul Zomis, al cărui nume e tras din vorba gre- 
cească sp —a îmbucătăţi, — adică locul unde 
s'a îmbucătățit trupul nenorocitului fiu de rege. 
Slugile acestea credincioase, au înălţat pentru po- 
menire, deasupra mormântului lui Absyrthe, mo- 
vila cea mare dela marginea de sus a Constanţei, 
pe care Turcii au numit-o Avratiik-tpe, iar ro- 
manii Ponticum. Ovidiu pomeneşte şi el de această 
legendă: «/nde Tomis dictus locus hic, guia fertur 
in illo membra soror fratris. consecuisse sui» 
(Acest loc a fost numit apoi Tomis, fiindcă acolo 
se zice că, o soră a tăiat membrele fratelui său.) 


O monedă cu efigia lui Tomos. 


O altă legendă atribue fondarea oraşului Tomis, 
unui erou închipuit care s'ar fi numit 7Zomos şi 


pentru pomenirea căruia s'au bătut şi monede, cu 
înscripţiunea : 


TOMO: KTIZTIZ 


Pie ad 


adică Tomos ctitorul, fondatorul oraşului. 
„N'avem şi noi pentru Bucureşti, legenda lui 
Bucur ? Totuşi numele de Tomis, ascunde în eti- 
mologiă lui şi origina oraşului : Eine 

În vremile primelor dibuiri de navigaţiune, co- 
răbierii nu poposiau şi nu fondau colonii, decât 
pe țărmurile smăcinate şi rupte de golfuri natu- 
rale, ocrotite, -— căci pe atunci nu se puteau face: 
lucrări de apărare, care să învingă natura. 

S'o fi întâmplat ca navigatorii primitivi, plecaţi 
din Milet şi de pe aiurea, să deă peste malul îr- 
bucătățit şi primitor dela noi şi să fondeze o co- 
lonie comercială, care a devenit cu timpul înflo- 
ritorul Tomis, adică cel pus pe-un mal îmbucătăţit. 
(z2uvo). | 


Constanţa noastră de azi, cu trecutul îndepărtat 
al Tomisului, ale cărui legende le-a moştenit, ne 
leagă de amintirea uriaşă a lui Homer, readucând 
între noi poezia timpurilor primitive, când geniul 
şi gloria se împărţiă de către “zei, între eroi şi 
rapsozi... | 

Totuşi timpul legendelor eroice n'a trecut cu 
totul, căci intrarea românilor din zilele noastre în 
vechea lor stăpânire, ia şi ea proporţiunile unei 
legende miraculoase. 

Portul şi oraşul, cu ajutorul podului de peste Du- 
năre, s'au deschis deodată ca într'o feerie visată şi 
ceea ce sar fi părut mai înainte un basm născocit, 
străluceşte azi într'o desăvârşită realitate, ca o po- 
doabă neîntrecută, prinsă pentru veşnicie, în cadrul 
de piatră al zăgazurilor dela mare. 

Amintirea uriaşă a lui Homer, cu toată lumea 
eroilor şi legendelor dela început, nu s'ar găsi 

străine şi strâmtorate, în înconjurul măreț, înde— 
plinit de Români la Constanţa. 


Podul de peste Dunăre. 


Toată poezia însă îşi are şi adâncul ei. Jasone, 

pentru ca să cucerească lâna de aur a berbecului 
mitic, — care simbolizează tendinţile primitive de 
extindere şi cucerire economică ale grecilor, — a 
călcat peste toate greutăţile, scumpind jertfa lui, cu 
preţul unei iubiri şi cu sângele unui frate nevi- 
novat. 

Simbolul e îngrozitor, criminal, dar cadrează 
voinţa şi instinctul de viaţă a celor cari înving, 

Jasone a cucerit lâna de aur pentru el şi pentru 
gloria şi mândria neamului helen. În cuceri- 
rea noastră nouă, prin care am smuls valurilor 
mărei şi împrejurărilor, o comoară tot aşa de 
scumpă, — cu jertfe de sânge frăţesc şi sforţări 
de eroi, — nu trebue să uităm că simbolul e al 
nostru şi pentru noi, ca să nu se zică că Jasone 
cel nou, după ce-a cucerit ca un erou lâna de 
aur, a aruncat-o neştiutor pe umerii unui trecător 
străin, 


Ioan Adam — Constanţa Pitorească. 2 


Pe malul mărei, 


IL. 
TIMPUL ISTORIEI 


J)acă lăsăm legendele şi intrăm în “timpul isto- 
24 riei, — când faptele oamenilor se înseamnă cu 
urme şi amintiri, — vedem că naşterea Tomisului 
este normală, ca şi a tuturor oraşelor pontice din 
vremea aceea. Golfurile cele mai ospitaliere ale 
Mărei Negre, au atras încă din vec 
navigatorii Fenicieni şi mai târziu 
mindu-i cu bogăţiile eftine, ale 
şi mănoase dinprejur. 

Cei dintăi locuitori ai Tomis 
negura legendelor, pentru ca 


hime, întâi pe 
pe Greci, mo- 
ținuturilor barbare 


ului, cari s'aleg din . 
să se însemne în 


Liche Poleos. — Zeița norocului (Fortuna), Statue găsită la Cons- 
tamța, cu ocaziunea săpărei unor fondaţiuni. E în proprietatea d-lui 
Bartolomeu, inginer la Cerna-Vodă, 

cadrul de lumină al istoriei, a fost o colonie gre- 
cească din Milet, care a statornicit aici la noi o 
şchele de comerţ, cam prin secolul VII înainte de 
Cristos. 

În adevăr, Grecii primitivi, fie din Helada, fie 
de pe coastele Asiei, în cutreerarea apelor cu 
navigaţiunea şi negoţul lor, întemeiau porturi pe 
la subsuorile mărilor, acolo unde vedeau că le-ar 
aduce câştig. 

Tomisul a fost cel mai Norocos aşezat, căci curând 
a putut ajunge la o înflorire de pizmuit. 

Cu barbarii din prejurul uscatului, - coloniile 
acestea greceşti, intrau lesne în legături de inte- 
res€ şi plătind şi o dare oarecare şefilor mai pu- 
ternici, îşi asigurau liniştea şi prosperitatea. 

În privinţa acestei supuneri nominale, toate por- 
turile pontice, urmau soarta provinciei în care 
cădeau. Cu venirea unei stăpâniri nouă, oraşele 
acestea se supuniau şi ele la o nouă ascultare. 
Tomisul a trecut şi el pe sub aceleaşi dominaţiuni 
ca şi Scytia minor, — cum se numia pe-atunci 
Dobrogea noastră de azi, 

Cu chipul acesta, Tomisul a fost pe rând sub 


atârnarea Scytilor, Geţilor, Macedonenilor şi Ro- 
manilor. 

Despre toate aceste întâmplări 
mai nimica scris, aşa încât mulţ 
deducţiuni istorice şi îndrumări de 
torul archiologiei şi mai ales al 
privinţa aceasta am puteă spune 


nu ne-a rămas 
e din ştiri sunt 
scoperite cu aju- 
numismaticei.. În 
că Tomisul şi-a. 

„salvat amintirea şi istoria, în ruinile sale şi mo- 
nedele vechi găsite pe urmă. 

De pe urma succesiunei Macedonenilor asupra 
Tomisului, după înfrângerea Geţilor, avem mo- 
neda de aur cu efigia lui Lisimach şi cu inscripţia 
TO, (Tomis) care ne chezăşueşte împrejurările de- 
atunci. 

Stăpânirea romană asupra oraşelor pontice, trebue 
să se îi simţit cam de pe la anul 71 înainte de 
Cr., când generalul Luculus a supus Moesia. De- 
atunci a şi început adevărata viaţă de înflorire a 
cetăților pontice, căci fiind ocrotite de o putere 
mare şi statornică, au avut tot răgazul şi liniştea, 
de-a se desvolta în voe. 

Propăşirea aceasta trebue să fi mers simţitor, 
căci pe la anul 9 d. Cr. când vine Ovidiu la 
Tomis, în surghiun, oraşul eră temeinic, cu miş- 
care şi lume pregătită, care îşi dădea seama de 
nenorocirea şi valoarea marelui oaspe pe care-l 
primiau la ei. In adevăr, Tomitanii şi-au dat toate 
silințele ca să îndulcească exilul lui Ovidiu, în- 
conjurând pe poet cp onoruri şi grijă. Se zice că 
ei au fost foarte atinşi, auzind că Ovidiu pone- 
greşte prin scrisorile lui trimise la Roma, viaţa şi 
moravurile din surghin. Nişte poetaşi greci din 
Tomis, s'au apucat chiar să satirizeze pe marele 
înfrânt al soartei, nedumeriţi de plânsetele lui. 

Ce ştiau ei înse, despre tot ce lăsase Ovidiu la 
Roma! 

Totuşi, Tomitanii au ertaț îngratitudinea neîn- 

bunatului surghiunit, căci la moartea lui, în anul 
17 d. Chr. i-au făcut 0 înmormântare domniască, 
ridicându-i în urmă şi o statue. Ce stor fi făcut 
oare toate aceste urme? Când se vor găsi ? 

Cu sdrobirea desăvârşită a Geţilor şi Dacilor 
de către Traiau, între anii 101 —103 şi 104—107, 
Scytia minor întră împăcată în plină epocă de 
aşezare şi progres. 


Moneda cu bustul lui Traian şi relieful trofeului, biitută 
de oraşul Tomis 


In deosebi Traian eră divinizat de toate aceste 
cetăţi, căci în el vedeau răzbunătorul  nestatorni- 
ciei de până atunci şi cumpăna dreptăţei şi liniştei 
din viitor. De atunci avem moneda aceea atât de 
prețioasă, care pe-o faţă are bustul lui Traian, iar 
pe ceealaltă relieful trofeului ridicat de marele îm- 
părat în sudul Scyţiei, pe locul numit azi Adam- 
Klissi. Din inscripţiune se pot citi 
care sunt o prescurtare a cu 
bolul acesta neprețuit, 
Tropaeum, deschide înaj 
tot misterul vremilor de 

Nicăeri n'avem aceste două momente din viaţa tre- 
cută, strânse într'o idee, care s'arate mai bine co- 
munitatea lor de interese, în acele vremuri de res- 
trişte. 

Cât timp a ţinut liniştea şi puterea romanilor, 
oraşele pontice au progresat şi s'au mărit. Sub 
împărații Antonini mai ales şi-au trăit tot apo- 
geul lor. 

In fruntea tuturor acestor cetăţi de mare, a stat 
în totdeauna oraşul Tomis şi când s'au confederat 
îndeele, — (Tomis — Constanţa, Odessus— Varna, 
Calatis— Mangalia, Isfropolis— dispărut cu totul 
şi Marcianopolis) — cu scopul de a-şi apără inte- 
resele comune, cu toate au recunoscut 'pe Tomis 
ca Metropola Pontului. 


Te 


LA 


Tomis metropola Pontului. 


Titulatura aceasta se vede pe monedele oraşului 
de atunci, care aveau următoarea inscripţiune : 
MITPO. ION. TOMERE 
(Tomis metropola Pontului). 
La Tomis, ca metropolă, se strângeau delegaţii 
celorlalte oraşe, ca să hotărască în chestiunile pri- 
vitoare la interesele confederaţiunei. 

Tomisul îmbogăţindu-se prin comerţ, s'a umplut 
de monumente şi edificii măreţe. E destul să privim 
azi sfărmăturile de marmură, cu coloanele frânte 
şi frizile ştirbite, care se găsesc în pământ la tot 
pasul, ca din măreţia acestor ruine de artă şi mân- 
drie, să ne închipuim ce viaţă superioară trebue 
să se fi trăit odată pe locurile acestea. Mulțimea 
statuelor şi a templelor, puneau Tomisul în cadru 
unei civilizaţiuni impunătoare, care trebuie să fi 
uimit orientul, înaintea Bizanțului. 

Negustorii de-atunci erau şi oameni de gust şi 
gândire, căci îşi premăriau norocul oraşului, pe 
Tich& Poleos, Fortuna lor, în statui scumpe de 
marmoră, aducându-şi aminte în aceeaşi vreme şi 
de rapsozii şi filosofii de atunci, pe care-i slăviau 
alăturea tot în 'statui măreţe. Şi numai aşa gloria 
şi nemurirea, au salvat faima unei lumi care nu mai 
este, căci numai de unde s'a gonit arta şi gândirea, 
n'a mai rămas pe urma oamenilor nimica. 

In Tomis eră Templul lui August şi al Romei, 
unde se oficiă cultul împăraţilor romani. Limba şi 
influenţa latină a dat aripi şi zbor tot mai mare 
începutului de cultură grecească, pătrunzând tot 
mai mult viaţa oraşului milesian. Mai târziu me- 
tropola începe a se intitulă cu mândrie în la- 
tineşte : 

Respublica Tomitanorum. 


S'au bătut şi monede cu inscripţiuni latine, din 
care una veche de tot purta intitularea : 
Senatus Populusque Tomitanorum. 

Cu vremea s'a stins însă generaţiunea împăra- 
ţilor vrednici dela Roma şi barbarii au ajuns tot 
mai ameninţători. 

Tomisul cel înfloritor a început a se îngriji in 
faţa acestui pericol, căutând să se întăriască cu 
ziduri şi lucrări de apărare, ca să nu se treziască 
surprins de năvălitori. 

In anul 268, pe timpul domniei lui Claudiu, au 
năvălit Goţii ca o groază prin Scytia. In drumul 
lor spre Moesia, barbarii s'au oprit să devasteze 
şi porturile pontice. Tomisul însă întărit şi apărat, 
a respins singur pe Goţi, îndepărtând pentru un 
timp pericolul. 

De aici încolo însă, liniştea era perdută pentru 
oraşele pontice, încât propăşirea lor a dat repede 
înapoi, până s'a stins cu totul. 

Năvălirea Goţilor, Carpilor, Hunilor, Pecinegilor, 
venise ca un păcat, distrugând şi Tomisul, odată cu 
celelalte centre de viaţă şi bogăţie din drumul lor. 


In răstimpul acesta sau încercat unii din împărații 
romani mai vrednici, ca să reînvieze prosperitatea 
de altă dată a oraşelor din Scytia. Aşa, Constan- 
tin cel mare (325—337) a rezidit din temelie To- 
misul cel devastat, schimbându-i însă numele în 
Constanţiana, în onoarea surorei lui Constanţa. 
Tot atunci a refăcut el şi cetatea de lângă trofeul 
lui Traian, numind'o Civitas Tropaeensiurm, în locul 
vechiului ei nume de: Tropaeum Traiani. 

Împăratul Justinian (927—565), s'a încercat de 

asemenea să întăriască oraşele dela graniţele im- 
periului, dar această nouă statornicire n'a fost de 
lungă viaţă. | 

Constanţa noastră cea ridicată pe ruinele metro- 


Un sarcofag. 


polei Tomis, a urmat şi ea fatalitatea împărăției 
romane, — înflorind cât era linişte în imperiu şi su- 
ferind şi dând înapoi, când barbarii găsiau dru- 
mul deschis. 

Ultima devastare a Constanţei, au făcut'o Bul- 

garii prin secolul al X-lea, când s'a întunecat pentru 
multă vreme steaua ei. 

De bătrânul Tomis nici nu se mai pomenea, 
acum, când însăşi Constanţa nu mai era decât o 
ruină, 


Popoarele şi-au făcut loc pe rând la stăpânire 
şi înflorire în viaţa lumei. 

In locul vechilor Fenicieni, am văzut că au venit 
pe vremuri Grecii ca să stăpâniască mările. In 
evul mediu, Grecii dispar aproape din istorie şi-n 
locul lor apar prin porturile lumei Genovezii şi 
Venețienii. 

Incepând de prin secolul IX şi cu oarecare şo- 
văiri până prin secolul XVII, Genovezii aveau în 
mânile lor tot comerţul Orientului. Ei rechemase 
la viață toate fostele comptuare greceşti de pe 
malul Pontului, între care şi pe Constanţa noastră. 
Aici Genovezii au lăsat amintiri măreţe, care ne 
dovedesc tăria lor de atunci. Sunt încă şi azi ră- 
măşiţe din vechile depozite înşirate pe malul mă- 
rei şi urme din portul lor. - 

In vremea aceasta însă istoria Scytiei vechi, a 
rămas foarte întunecată, din lipsă de informaţiuni. 

Tocmai prin anul 1374, apare în Cronicele ge- 
noveze, prinţul bulgar răsvrătit Dobrotici, care stă- 
pânea locurile din prejurul Varnei, până pe sub 
Constanţa de azi. Dobrotici eră o fire războinică 
şi s'a hărțuit mult timp cu Genovezii. Numile lui 

Se 


nărei, 

După anul 1386, Dobrogea intră sub stăpânirea 
lui Mircea cel bătrân, domnul Munteniei, care se 
intitulă în hrisoave; — «Domnul Zărei Româneşti 
Şi... stăpân peste ambele maluri ale Dunărei, până 
Ia Marea cea mare şi a Cetăţei Silistra». 

Intr'un act scris îu limba latină, în anul 1390 
şi încheiat cu polonii, Mircea se întitulează şi: 
«Despot al ţărilor ui Dobrotici Si domn al S;. 
Jistrei». 

Odată cu întinderea puterei turceşti asupra Pe- 
ninsulei Balcanice, după anul 1390, Dobrogea a 
intrat şi ea sub stăpânirea acestora, 

Cu venirea Turcilor a început să slăbiască şi 
influenţa comerțului genovez, până când dispare 
cu totul prin secolul al XVII. 

După căderea comerţului italian, Constanţa s'a 
strâmtorat sub Turci, de-a ajuns la urmă un să- 
tuc sărac şi necunoscut, pervertindu-şi numile în 
Kiustenge. 


Toată amintirea şi gloria Tomisului vechiu, se 
asămuise cu pământul şi în timpurile din urmă, 
nici nu se mai ştiă de locul unde fusese cetatea 
legendară a Colchilor lui Aetes. 


y 
Ă 

Schimbarea de mai târziu a numelui de Tomis în 
Constanţiana, cu denaturarea în Kiustenge,— toate 
la un loc au încurcat şi mai mult părerile învăţa-- 
ţilor cercetători. 

Unii dibuiau s'aşeze Tomisul, ba mai sus, ba. 
mai jos de Constanţa de azi, sprijinindu-se fie- 
care pe diferite argumente. Un grec modern s'a 
apucat s'aşeze Tomisul, în satul Anadalchioi şi-n 
aventura asta istorică a târât un moment şi pe 
marele Mommsen. Alţii s'au întrecut a duce To-. 
misul, ba la Kiev, ba la Ovidiopolis şi până şi la 
Temeşvar, ca să-l unguriască. 

Toate aceste încurcături s'au putut face mai de 
demult, în lipsă de documente, azi însă, în urma 
săpăturilor şi inscripţiunilor descoperite, nu se mai 
îndoieşte nimeni că Tomisul cel legendar, a fost 
pe locul unde înfloreşte azi Constanţa noastră. 


Când au venit Englejii la Constanţa în anul 1869, 
sub forma unei societăţi de întreprindere, au re- 
cunoscut urmele impunătoare ale vechilor lucrări 
făcute de Genovezi, — înaintaşii lor la stăpânirea 
mărilor, — şi-au folosit o parte din portul vechiu, 
înjehebând o schele nouă. 

Cu această viaţă şi activitate proaspătă, sătucul 
turcesc Kiusfenge, începe a prinde la faţă şi a 
înflori. Influenţa engleză însă, s'a întrerupt curând, 
căci după războiul dela 1877, Dobrogea se reîn- 
corporează la patria mumă şi Kiustenge redevine: 
iar Constanţa romană, intrând astfel pe mâni iu-- 


Constanţa văzută din Port, 

bitoare de mamă, care-şi regăseşte copilul cel 
perdut. 

Lucrările începute de Engleji în port şi pe dru- 
mul Cerna-Voda-Constanţa, au fost răscumpărate 
cu dărnicie de Statul român şi de-atunci încoace, 
Constanţa s'a prefăcut şi înflorit ca prin farmec, 
răscumpărând astfel vremea de adormire şi umi- 
linţă. - 

A fost pesemne dat ca opera de ocrotire şi pro- 
gres, întemeiată de romani în Scytia, s'o reia cu 
vrednicie şi avânt urmaşii acestora, ca un patrimoniu 
cuvenit, pentru jertfele făcute aici. 

Din interesul pe care l-a stârnit în toate timpu- 
rile colţul acesta de pământ, se vede că Constanţa 
e menită să îndepliniască un rol mare în viaţa 
tânărului nostru Stat. Oraşul a progresat în ulti- 
mul timp surprinzător, şi lucrările care s'au rea- 
lizat de Români la mare, pare că se ridică din 
întunericul vremii, ca dintr'un basm fantastic. 


Amt 


opinie Der 

vechiul “Tomis 

* CONSTANȚA DIN ZILELE NOASTRE 


Ion Adam. — Constanța pitorească, 


Prelungirea Portului, 


ORAȘUL!) 


Ta Constanţa vine lumea de hatârul mărei, — 
ES totuşi, nici oraşul în sine, nu-i lipsit cu totul 
de originalitate. 

E destul numai să te încurci aşa la întâmplare, 
prin străzile strâmte şi întortochiate şi dai cu ochii 
îndată de părţile deosebite ale locului. 

Mai întâi te loveşte lupta în toate, dintre trecut 
şi prezent. Nicăiri nu s'ar puteă vedeă mai bine, 


1) Constanţa are o populațiune aproximativă de 16.000 lacuitori, care . 
însă creşte anual surprinzător. Suprafaţa ocupată de oraş e de 216 
lectare, cu e altitudine mijlocie de 20 m. deasupra miărei, 

încercarea de suprapunere dintre cele două lumi. 
Ici vezi case vechi turceşti, mai mult improvizate 


*1eşSod Inro170 


“în paiantă, cu balcoane zidite sus şi văpsite bizar 
cu galben, sau cu alte culori închise — colo dai 

de magazii vechi de piatră, cu ferestrele zăbrelite 
şi orbite aproape de păianjiniş. De după împrej- 
muiri de zid ruinate pe alocuri, se văd curţi 
virane cu grămezi de piatră trântită şi cu resturi 
de coloane şi blocuri antice. 

Printre toate aceste ruini şi case orientale, se 
ridică trufaş şi tânăr, oraşul cel renăscut, cu clă- 
diri mari şi sprintene, cu lumină multă şi năzu- 
inţă nouă. 

Mulțimea cânilor slobozi, cari trec în haite ne- 
sfârşite, îți aduc aminte de Constantinopol. 

Dela bucătăriile populare, vine miros de seu 
prăjit. Prin obloanele largi, ridicate în sus, se văd 
crateţile de pe plite, cum aburesc de mâncări grase 
şi siiţioase, printre care domină pilaful cu căpă- 
ţână de oaie. 

In vremea aceasta dudue lungul drumului, de 
goana. căruţilor tătăreşti ferecate, cari se încruci- 
şează în căratul mărfurilor din port. 

Dacă scapi de întortochiarea aceasta strâmtă 
şi amestecată, dai în străzi mai regulate, cu pră- 
vălii moderne şi lume nouă. 

E o luptă vădită între ce a fost odinioară şi 
ceia ce trebue să fie. 

In mijlocul acestei prefaceri însă, din înghesu 
lumei şi împletirea străzilor, ochiul strâmtorat, nu 
poate prinde decât .fragmente şi amănunţimi din 
viaţă. Vederea oraşului ca tot, cu trăsăturile carac- 
terizate şi impresiunea generală a perspectivei, nu 

se arată întreagă, decât de pe movila Avratiik-— 
tepe, dela bariera Anadalchioului. 

Mă urc într'o trăsură şi spui să mă ducă pe 
strada Carol, la deal. De pe dreapta se-nalţă fosta 
Primărie, în care s'a instalat în urmă Oficiul poştal, 


Musulmani la stat, 


o clădire frumoasă şi de gust, alcătuită dintr'un 
amestec curios de stiluri şi care-ţi dă impresiunea 
unui fronton de templu maur.: In vremea noastră 
- de construcţiuni uniforme şi îngrămădite, ca nişte 
cozonaci crescuţi scoşi din calupuri, e o adevă- 
rată odihnă pentru suflet Şi ochi, ca să mai: dai 

-şi de câte o arătare stingheră de clădire, în care 
îndrăzniala şi concepţia architectului, să te mai 
scoată un moment din obsesiunea comună. 

Nici întrun timp n'a fost mai puţină. inspiraţie 
în arta clădirilor. Casele din ziua de azi sunt de 
o banalitate care te întristează. Bogaţii noştri îşi fac 
casele tot după planurile zidarilor pripăşiţi şi nu văd 
că avem un început de architectură care se impune. 

Trăsura însă merge înainte. 

Tot pe dreapta se ridică şcoala No. 1 de băeţi 
şi de fete. Clădirea pare aşezată şi comodă. Plan- 

„taţiunile din faţă şi grădiniţile directorilor, dove- 
desc gust bun şi hărnicie din partea dascalilor. 
Peste drum se înalţă întrun impozant colţar ho- 
telul Continental. 

Lumea de pe drum se împestrițează de diferite 
costume încărcate, peste care plutesc cialmalele roş- 
cate ale tătarilor veniţi la târg. 

Accentele smuncite turceşti, s'amestecă cu şu- 
şuitul fluerat al vorbelor greceşti, 

Inaintea noastră, la dreapta, împânze şte verdele 
grădinei Mircea Vodă. Respir în larg, ca scăpat 
dintr'o cameră cu aerul închis. Mirodenia florilor 
şi-a verdeţei, umple tot cuprinsul. Dela cazărmi 
s'aud trompote şi zăngănituri de arme. 

Trecem în fuga cailor pe dinaintea spitalul co- 
munal şi pe lângă casele noui şi vesele din car- 
tierul românesc, inaintând tot mai mult prin aer 
proaspăt şi prin lumină. 

Colţul de vie nelucrată şi- moara de vânt pă- 

răsită dela capătul Oraşului, par ultimile buclucuri 
ale altor vremuri, scoase afară şi gata să le ia 
timpul în spinare şi să plece cu totul în altă parte. 

Movila Avratiik-tepe. se înalţă plină şi rotundă, 
crescută par'că din pământ, 

Avratiik-tepe s'ar numi mai cu drept Ponticurn, 
cum îi ziceau romanii, 

Sus învârt un turnuleţ geodezic, cu cupola 
bombată, străluceşte în soare, ca 0 coroană scumpă 
pe capul unui monarch bătrân. 

Albastrul orizontului, înseilat de raze şi bucurie, 
pune pe creştetul verde, o aureolă străvezie de 
premărire şi sacrare. 

Pe coastele movilei, şerpuesc potecuţe încruci- 
şate cari duc sus, 

M'am suit în goană şi în câteva minute am 
fost pe creştet, 


Ponticum domină toate împrejurimile. 

Marea nesfârşită, încinge orizontul dela răsărit. 

Oraşul se întinde îngust pe promontorul care . 
intră mult în mare. 

Sus suflă o boare proaspătă, care te învălue în 
răcoare şi "ţi limpezeşte ochii ca după un spălat, 

Necuprinsul cerului pare că te fură înspre el, 
în răcoarea şi clarul care pluteşte în senin, ca 
într'o adulmecare de mântuire. 

Ochii se poartă deocamdată nehotărâţi peste 
toate. Se vede apa imensă, îngrămădirea acope- 
rişurilor roşcate, de unde apoi dacă te întorci de 


ea poyeo 

„ partea pământului, vezi până departe în raza câm- 
pului, cum se înşiră mulţimea movilelor scytice, 
care ascund poate sub ele morminte vechi, cut 
poveşti de stăpâni uitaţi. 

După această goană nestăpânită, în care pri- 
virea şi-a extompat numai fondul tabloului, — ochiul 
sătul şi cuminţit, caută să se opriască asupra gru- 
pelor mai hotărâte, ca să fixeze îndrumarea minţei 
care cercetează. 

Constanţa prelinsă şi ajustată, intră în mare ca 
un deget care indică un drum. 

Priveliştea se cuprinde toată sub ochi. 

Ponticum stăpâneşte zarea din tuspatru părţile. 

„Ovidiu trebue să fi suit des Ponticum, ca să. 
vadă de sus galerile TOmaâne, care veniau de de-? 
parte. 


Şi Ovidiu aveă multe de aşteptat cu venirea 
galerilor. 

Azi Ponticul se pare că tot aşteaptă ceva din 
largul mării, aşa stă el de înnălţat şi atent, dea- 
supra apelor. 

Mă încerc să rătăcesc cu privirea prin oraş, 

O iau rar cu ochii pe malul mării din stânga. 

Cazărmile se luptă să iasă din copleşirea sal- 
câmilor stufoşi. Prin curţile lor bătucite, se încruci- 
şează rânduri de soldaţi cari fac instrucţie. 

Până sus nu ajunge decât sunetul goarnei. 

Vin apoi clădirile vămei cu Hanul călugărilor. 

De acolo ochiul nu se opreşte decât la vila Şuţu, 
care albeşte în bătaia soarelui, de pare cioplită în 

marmoră. Marea necuprinsă se întinde 


Geamie. 


suorile Consta nţei, de mai s'o desfacă dela țărm, 
ca să-i rămâie ei 


» în placul valurilor. 

Ochii lasă malul şi asămue cu privirea, aria 
prelungită a oraşului, ca într'o dezmerdare. 

Prefectura şi tribunalul, îşi scânteiază acoperi- 
şurile în bătaia soarelui. 

Pe palatul regal fâlfâe falnic steagul stăpânirei. 

Rotind vederile pe deasupra mulţimei de case, 
te impiedici de turnurile bisericei catedrale şi mi- 
naretul giamiei din apropiere, care se ridică din 
vale şi-ţi atrag privirile. Turlelele acestea deose- 
bite, par doi stăpâni împăcaţi, ce se privesc faţă 
în faţă, prieteneşte, — unul mândru de cucerirea 
lui, altul resemnat înaintea fatalităţii şi trist de 
apusul puterei trecute. 

Mai jos, departe, acolo unde Constanţa. se 
apleacă, — trupul uriaş al farului îşi înnalţă cer- 
cetător capul mititel, de după casele ce vor par'că 
să-i închidă zarea spre uscat. , 

Portul cu furnicarea hamalilor, cu “încrucişarea 
trenurilor şi cu catargele vapoarelor, se schiţează 
şters de tot, mai mult o învălmăşeală de: umbre . 
nehotărâte, din care se disting numai liniile grele 
şi drepte ale digurilor. 

Privirea care dibue nesigur în partea aceia, gă- 
seşte în sfârşit un razim de odihnă, 

Rezervoarele enorme de petrol de lângă tunel, 
înroşesc subsuoara Viilor. 

Grădinile de pe deal, impodobesc toată miş- 
carea şi munca din port, ca o coroană verde, gă- 
tită să încunune aspiraţiunile şi strădania nea- 
mului românesc. 


CONSTANȚA PITOREASCĂ 45 


Ochii incântaţi se trag înnapoi, poposind un mo- 


«Ducă scapi de întortochiarea strâmtă... dai în străzi vegulata, 
cu prăvălii moderne şi lume nouă». (pag. 36) 


ment pe turnul elegant al clubului militar. Cură- 
țenia şi distincţiunea cu care se încrucişază dife- 

ritele alee din parcul clubului, îţi dă impresiunea 
„de grijă şi gust bun. 

De aici privirile rătăcesc, fără să mai dei de 
“un razim deosebit, oprindu-se ici şi colea ca într'o 
ciugulire. Pe tapşanul din stânga, de unde începe 
drumul Mangaliei, magaziile de cereale se întind 
posomorâte. Cimitirul ascuns in verdeață, se ghi- 


Prefecturi 


ceşte după drumul de salcâmi, care-l leagă de oraş, 
ca un vad de uşurare,-pe unde se scurge prisosul 
vieţei. — Pe câmp, afară, se ivesc ici-colo, împrăş- 
tiate, acoperişuri curate şi îngrijite de case, ca 
nişte cercetaşi ai oraşului 
nează împrejurimile. 


Depozitele de petrol ale societăților străine, cresc 


» Cari înaintează şi spio- 


i a a ia 

în lumina soarelui şi coprind podişul de deasupra 
tunelului, ca nişte gâlci care au năpădit ceafa cuiva, 

Locuinţele mahomedanilor pipernicite şi mur- 
dare, îşi roşesc țigla de pe acoperişuri, ca nişte 
spete solzoase de peşti uscați. 

„Biserica evanghelică modestă şi demnă, s'arată 
îmbujorată din stufişurile verzi ale copacilor din- 
prejur. . | 
„Ochii scapă un moment la drum bătut, în lungul 
străzei Carol şi-o ian razna la vale ca printr'ua 
făgaş, care taie promotoriul Constanţei de la un 
capăt la altul. 

"Mă opresc la Poştă s'o mai văd încă odată, 
aşa sprintenă şi frumoasă, cum se îmbracă în lu- 
mina soarelui ca un templu maur. 

Privirile însă s'afundă în depărtarea străzei, până 
nu mai pot alege nimic, din îngrămădirea clădi- 
rilor înecate de lumină şi atunci se'ntore înapoi 
pe drumul bătut. În goana revenirei, trec iute pe 
dinaintea şcoalei. cu grădinile şi plantaţiuni bo- 
gate, las în urmă hotel! Continental şi intru cu 
Ochii în grădina publică. 

„__ Rătăcesc prin alee, mă opresc pe la chioşcuri 
şi întâlnesc copii şi slugi. Verdeaţa şi mirodenia 
florilor, îmi dau aripi de sănătate. 

Mă trag din grădină peste coama copacilor şi 
ies iarăşi în drumul care înaintează prăfuit până 
sub movilă, ea să treacă apoi înainte la Anadolchioi. 

„Constanţa aprinsă de soare, ca într'o vaporare: 
de flacări mistice, îşi amestecă viaţa şi clădirile 


Midi (abil m umileită, 


O vedere de sua a Constanţei. pi 

în aceiaşi fierbere şi prefacere taincă; din care _ 
s'alege triumfătoare lumea nouă, ca o birninţă a 
prezentului, asupra trecutului care moare. 

Mulţumit de priveliştea înconjurătoare, de viaţa 
care tresaltă de pretutindeni, m'am întors cu ochii 
în răcoarea apelor cari incing orizontul. Marea 
liniştită, îşi desfăşură măreț oglinda până în de- 
părtări, unde culoarea se închide şi ajunge albastră 
verzue, ca o fâşie de întunerec, care leagă zarea 
apei, de lumina cerului. 


Joan Adam, — Constanţa pitorească, 4 


GEAMIILE 


ppumiba aprinsă a soarelui, care pluteşte încro- 
AA ni : 

23 pită peste Constanţa, se vede de departe stră- 
punsă, ca de nişte suliţi gigantice, de turlele gea.- 
miilor răsleţe. Însemnările acestea mistice, care 
punctează orizontul ca nişte ghimpi enormi, te duc 
cu mintea departe în trecut, când credinţa aceasta 
străină, ameninţa lumina creştinismului, ca o îm- 
punsătură de suliță. Minaretele de piatră, sprin- 
tene şi rotunde, se înalţă subţiri şi albe, de dea- 
supra geamiilor greoae şi joase. Sus se încing cu 
ceardacuri înguste şi se acopăr cu turle ţuguiate 

şi verzi, ca nişte chivere. In vârfurile lor, dea- 
supra de tot, se încearcă par'că să scântee semi- 
luna în dogoarea arşiţei. 

Seara, după ce atmosfera se mai potoleşte din 
aprinderea soarelui, _turlele geamiilor se desem- 
nează pe orizont în linii mai închise, ca nişte ţape 
împrăştiate şi afumate, în care a expirat gloria 
credincioşilor. In vremea aceasta cuprinsul răcorit 
se umple de strigăte bocite, venite de prin cear- 
dacurile minaretelor. 

— Alah ekber... Alah ekber... (Dumnezeu e 
mare, Dumnezeu e mare). Şi Hogii bătrâni şi ti- 
neri, îmbrăcaţi în anteree negre şi legaţi în jurul 
fesurilor cu sarâcuri albe, se învârtesc cu mersul 
lor oriental în jurul minaretelor. Ținându-şi pal- 
mele deschise la urechi, umplu cuprinsul cu ru- 
găciunile lor plânse trăgănat, strigând în cele patru 
părți ale lumei: | 

— Alem fenă... Hay alel felah... (Lume rea, ti- 
căloasă... Numai în deşteptare e mântuirea ta!...) 


Pe Constanţenii vechi, nu:i mai impresionează 
toate acestea, pentru că s'au obişnuit cu specta- 
colul, dar pe străinii veniţi de pe aiurea, îi opreşte 
în Joc solemnitatea acestor rugăciuni. 

Intre. alte curiosităţi de la Constanţa e şi vizi- 
tarea geamiilor mai principale. Aceste loeaşuri 
sfinte sunt deschise în toatc- zilele şi străinii pot 
să je vadă cu învoirea hogilor. Trebue să priviască 
însă totul numai din prag,. căci înlăuntru nu se 

puate intra de cât descălțat şi creştinii sunt cam 
greoi şi stingheriţi la această operaţiune. Când se 


[ 


pis 


Interior de geamii, 


întâmplă ca geamia să fie goală de credincioşi, 
te impresionează mult muţenia mohorită şi 


rece 
a interiorului, 


dându-ţi fiorul că priveşti la nişte 

cosciuge, din pragul unui cavou deschis. Vinerea 
însă când e ziua lor de sărbătoare, vezi cârdu—= 
rile de musulmani cuvioşi şi curaţi, cum se în= 


papucii tăiați anume ca să se descalţe uşor şi 
rămân numai în ciorapi, după care intră apoi 


Femei musulmane. 


„în geamie. Inăuntru, aştern jos batiste scumpe 
s'aşează turceşte cu evlavie. 

Hogii dela altar, par nişte magi inspirați, care 
caută să 'ghicească viitorul în cărţile lor deschise. 


Femeile nu pot intra în geamii, ca şi când am 
fi considerate nevrednice de mila lui Alah, aşa că 
numai bărbaţii se roagă. 

Din semeţia şi înfruntarea acestor credincioși, 


A] 


Şcoala primară musulmană. 


n'a mai rămas de cât umile tradiţiuni de formă, 
căci aprinderea de altă dată, s'a stins ca o amin- 

tire îndepărtată. Femeile lor se strecoară acum pe 
străzile oraşului, ca nişte arătări triste, cu hainele 
“lor închise, pe care le umflă vântul din mers. Băr- 
baţii, aduşi de spete şi greoi, cu capetele legate 
în cealmale enorme, umblă posomoriţi şi învinşi, 
de parcă ar trăi în captivitate. 

Şi când hogii inspirați, strigă prelung din mi- 


- naretele geamiilor : Alah ekber... Alah ekber... mu- 


Ssulmanii trec agale, abătuţi şi sceptici, ca nişte 
prisonieri care au perdut credinţa în vre-o putere 
de salvare... 

In mijlocul viejei nouă, care năvăleşte din toate 


părţile şi schimbă oraşul vechiu, minaretele subţiri > 
şi albe îşi fac loc sfioase, prin îngrămădirea de 
clădiri, ca nişte vrejuri PUgande care cresc din. 


umbră. 


Ă 


Bulevardul. 


PE BULEVARD 


prilejul de întâlnire şi apropiere pentru vizitatorii 
D să strânşi vara la Constanţa din toată lumea, e 
„primblarea pe bulevard. Nu sar înţelege de altfel 
„sezonul fără această mare expoziţie de tualete şi 
fără încrucişarea tinerilor eleganţi şi curtezani, care 
cuceresc şi se lasă... cuceriţi. Pe bulevard debu- 
tează şi fragetele vlăstare ale pensioanelor, cu con- 
versaţiunea franceză şi fasoanele de domnişoare, în 
admiraţiunea mamelor victorioase şi a părinţilor 
stingheriţi. 

De cum se răcoreşte cuprinsul, în revărsarea 

sărei proaspete, vezi cum toate străzile oraşului 
încep să roiască de grupuri foşnitoare de femei: 


Vila Gr. Sturza. 


şi copii, care se lasă la vale, duse din urmă de 
bărbaţii mai greoi şi prinşi în discuţii. Şirurile a- 

a— 


cestea apucă ca nişte râuri sorbite în spre bule- 
vard, care atrage şi înghite toată această viaţă şi 
bucurie. 

După ce treci pe lângă frumosul palat al ră- 
posatului prinţ Gr. Sturza, ţi se deschide deodată 
înainte, toată perspectiva mărei imense, în care 


Hotelul Carol şi farul. 


se prinde cape un fond de feerie, farul și clădirea 
trainică a hotelului Carol. Dar hotelul rămâne tot 
mai la stânga şi treci la urmă şi de far, până când 
privirea desrobită cu totul, s'afundă lacomă şi se- 
toasă în orizontul deschis, amestecat departe cu 
marea. Din larg te 'nvălue o boare înviorătoare, 
care te iă par'că de subsuori ca într'o legănare, 
gata să-ţi facă vânt în valuri. Bulevardul lărgit se 


60 IOAN ADAM 


îndoae în tot lungul mărei, ca un ceardac deschis, 
unde se primenesc şiruri de lume liberă şi fericită, 
care vorbeşte de toate şi se lasă covârşită de mă- 
reţia mărei. Lumea care oboseşte, se opreşte ia 
răstimpuri pe băncile înşirate pe delături, sau pe 
malul mărei. Unii rămân duşi, pe marginea aleei 
şi caută în zare la apa mişcată în unde mari. 
Boarea din larg vine tot mai răcoare, până ajunge 
vânt pătrunzător. Dela pavilionul de sus al bu- 
levardului, sboară aripe rupte de armonie, din 
cântecele fanfarei militare, care concertează în plin 
aer. In tot amestecul acesta de muzică şi adieri 
de mare, domneşte chicotitul şi vorba împestriţată, 
ce se ridică din valurile de plimbători. Mulțimea 
„se încrucişează şi se îndepărtează, în unde de 
“uitare şi fericire. 


Dar nu în forfotul acesta de lume gălăgioasă şi 
înghesuită, se poate gustă toată voluptatea mărei 
deschise şi adulmecarea zărei cufundate în valuri. 
Lumea aceasta, care se îngrămădeşte aici cu atâta 
îndărătnicie, la anumite ore, pentru ca să se poată 
strânge la un' loc, s'ar păreă că vine mai mult la 
un masaj de contact, decât să admire frumuseţea 
mărei. Cine vreă să înţeleagă minunile şi să vadă 
puterea de covârşire a elementelor, vine pe bule- 
vard dimineaţa,. când nu sunt decât curioşi răsleţi 
şi trecători mânaţi de treburi. Atunci prispa uriaşă 
a bulevardului e goală de lume şi visătorul ne- 
turburat se plimbă prin bătaia soarelui şi caută 


“BIeuI 9p 970039 

la. nemărginirea de ape. Valurile domoale se trag 
la mal întinse şi plescăesc de stânci, ca nişte 
unde de albuşuri bătute. Clătinarea uşoară a apei 
se tae de vintrelele albe ale bărcilor, cari plimbă 
prin îndepărtări pe oaspeţii veniţi de aiurea. Stă- 
vilarele înalte ale portului, opresc vederea miş- 
cărei de după ele, ca zidurile uriaşe ale unei ce- 
tăți apărate. Peste coama de granit nu se arată 
decât vârfurile catargelor şi rotogoalele de fum, 
ridicate de prin coşurile vapoarelor ascunse. 

Soarele de sus aprinde oglinda mărei, care se 
mişcă ca într'o respirare de odihnă şi împăcare. 
Pe aria albastră din larg, şaşterne în spre mal 
o pârtie de scânteere şi lumină, din sfărâmăturile 
razelor săgetate de soare. 


O corabie nautragiată dinaintea cazinului, 


LA CAZIN 


———— 


Ina din atracţiunile care strânge cea mai 


multă lume la un loc, e cazinul. Primăria are 
grije din timp, să Nămiască pentru sezon una 
din cele mai renumite orchestre din ţară, care 
să cânte în lunile Iulie şi August, pe terasa ca- 
zinului, între orele 5—7 şi 8—19, seara. Pentru 
a luă parte la aceste concerte zilnice, - vizitatorii 
plătesc o anumită taxă, pe care o fixează mai 
înainte consiliul comunal. In serile liniştite, cele 
două terase ale vechiului cazin, se umplă de lume 
aleasă, care-şi ia gustările afară, în fața mărei 
ascunse în noapte şi ascultă armoniile amăgitoare 
ale orhestrei. In vremea aceasta valurile uşoare 

bat jos la mal şi se îneacă gâlgâind prin scorbu= 


rile stâncilor. 

Cazinul vechiu e făcut numai din lemn şi aşezat 
pe taraşi puternici, pe marginea bulevardului. Imn 
salonul acela împrovizat, s'au bucurat şi au pe= 
trecut la baluri, multe rânduri de sezonişti, strânşă 
acolo din toate colţurile țărei şi din toate părţile 
lumei. Azi însă, se pare că cerinţele au ajuns 
mai pretenţioase şi lumea priveşte cu milă la bă= 
trâna baracă, care a ocrotit atâtea întâlniri şi exta- 
zuri. Primăria. s'a gândit atunci la o schimbare 
îndrăzneață, potrivit şi sborului pe care l-a luat 


oraşul şi a hotărât să facă un cazin cu toate în-. 


lesnirele moderne de petrecere. Noua clădire tre-=. 
cută prin o mulţime de prefaceri, din cauza ca- 
priciilor politice, va ajunge în sfârşit să se înalțe 
sprintenă şi trufaşă, pe prispa măreaţă a umplu = 
turei de pe bulevard. 

In noul cazin va fi o splendidă terasă dinaintea 
mărei, înconjurată de toate podoabele sculptate 
în lemn, cu o admirabilă extradă pentru orches- 
trele viitoare. Cazinul va aveă şi o frumoasă sală 


de teatru pentru artiştii de vară şi pentru con- 


certe. 
La Constanţa, pe lângă toate celelalte mijloace 


| 


de distracţie şi petrecere, se mai organizează şi 


baluri atât pentru cei mari, cât şi pentru copii, — cari 

au loc în salonul parchetat al cazinului. 
Mulțimea celor cari obosesc plimbându-se pe 

bulevard şi pe malul nou al mărei, se abate pe 


Apoodszod no |nuzze) 


torească. 


anţa Pi 


Ioan Adam. — Const 

urmă şi pe terasa cazinului, unde îşi iau răcori- 
torul şi se odihnesc ascultând muzica. di 
Ochii celor de pe la mese se împart între oas- 


“peaornd od 


peţii cari se priminesc continuu şi întinsul mărei 
nestrăbătute. 


A cai a cade tot mai grea şi mai rece, înecând 
prinsul umed. Zăgazul portului nu se mai ghi- 

ceşte din umbrele lăsate, decât după bufniturile 
valurilor oprite. Farurile din radă au luminile paian- 
jenite, de crezi că sunt învăluite în zăbranice de 
doliu. 

Orizontul plin de întuneric, înfruntă privirile ca 
un codru nestrăbătut. In apăsarea aceasta oarbă, 
„care încinge şi sugrumă tot înconjurul, numai 
farul dela Tuzla, mai puternic, săgetează la răs- 
timpuri noaptea, de par'că ar ameninţă bezna, cu 
împunsătura unui pumnal de foc. 


Baterea valurilor în dig. 


EFECTE DE MARE 


a iii de miezul nopţii şi tot nu ii A 
Eu] să nu-l mai ascult. Prietenul meu, Marinarul, 
adusese cu el, mirodenia mistică cu toată feeria jă- 
rilor îndepărtate. Povestirile lui nu erau numai 
simple întâmplări, căci cuvintele i ca su DA din 
gură, cum se deschid florile în dimineaţă Şi ascul-. 
tându-l,-mă îmbătam de farmec, ca dinaintea unui 
trandafir încărcat de parfum. Eram numai amândoi 
în balconul casei din spre mare. El venise dintr o 
călătorie indepărtată şi nu-l văzusem de câţiva ani. 
Întâlnirea noastră a fost o adevărată contopire de 
suflete care s'au dorit. După ce i-am spus ce sa 
întâmplat în lipsa lui: — un prieten mort, alţii în- 

suraţi, cunoscuţi plecaţi pe-aiurea şi câte alte ni- 
micuri de interes, —m'a luat el, pe nesimţite, în 
unda impresiunilor, învăluindu-mă în evocarea cu- 
prinsurilor acelea străine, ca într'o copleşire de 
petale care se scutură. 

Sub balcon, jos mai departe, în subsuoara ma- 
lului surpat, se bătea marea strivită de apăsarea 
nopţei. 

Frământarea aceasta surdă de valuri, desfăşu- 
rată întrun huruit nesfârşit venit din larg, dădea 
şi mai mult sbor povestirilor prietenului meu, ca 
o încadrare nimerită de peisaj. 

Am umblat cu mintea, dus ca într'o amăgire 
ispititoare, prin toate porturile şi mările lumei, 
strecurându-mă odată cu povestitorul, prin strâm- 
tori periculoase, luat de şuvoaele curenților şi în- 
vârtit până la ameţire de vârtejurile sfredelite în 
mare. ă 

Noaptea cădea umedă şi rece peste noi, înegrind 
coprinsul. Ochii se opriau înfruntaţi în înecul acela 
de întuneric. Jos departe, la subsuoara malului 
surpat, marea se chinuia şi gemea, cercând să 
aprindă bezna cu fosforescenţa valurilor sale în- 
spumate. 

— Ehei... e frumoasă marea, numai să ştii s'o 
vezi !.. Eu am văzut marea... 

Marinarul meu rumenit la faţă şi obosit ca după 
o sforţare, rămăsese frânt, căzut în sprijinul scau- 
nului, jucându-şi luminile ochilor în lacrămi. După 

un moment de amuţire şi emoţiune, el reia vorba - 
dămol şi cu melancolie dusă. 

— Marea e bine s'o vezi nu numai de pe mal. 
Marea e mare şi frumoasă în albia ei, la ea acasă. 
Şi trebue să rămâi numai cu ea şi cu cerul, pentru 


Explozia unei torpile. 


ca s'o cunoşti în toată varietatea şi măreţia apu- 
căturilor. Marea are şi ea duioşia ei, momentele 
ei de visare. Bestia care se frământă şi se-răsbună 
azi colo jos, — mâine e amanta învinsă şi dulce, 
care te leagănă pe sin şi te mântue numai în 
mişcarea respirărei ei. 


Eu sunt copilul pădurilor din Moldova şi le-am 

apucat pe-atunci, pe când erau încă codri. Am 
venit aici la mare, cu sufletul plin de taina şi şoapta 
lor. Apa aceasta nesfârşită şi aceiaşi, m'a respins 
şi am urât-o din primele zile. Nostalgia codrilor 
noştri, cu răcoarea şi priveliştele lor neaşteptate, 
mă ţineau departe de altă dragoste. Mă miram 
pe-atunci ce găsesc oamenii pe mare, de se-ndră- 
gostesc unii atâta de ea. Şi m'am aruncat atunci 
în călătorii. Ce s'a întâmplat pe urmă? — Am cu- 
noscut marea, m'a fermecat, ma minţit şi-acum 
o iubesc, —o iubesc, cum iubeşti pe femeia, de care 
nu ştii dacă te-nşală, sau te iubeşte. 
"După un moment de tăcere, Marinarul se-ntoarce 
cu vorba în spre mine: 

— Ştii ce? — hai să-ţi arăt şi ţie marea... 

— Pe vremea asta cu valuri? 

— Să nu-ţi fie frică, că eşti cu mine. Şi-apoi, 
ce-are de-aface, trebue să cunoşti frumosul pe 
toate faţele, Codrul nu-i frumos pe furtună ? Şi 
frumuseţa aceasta n'o poţi gustă numai privind 
de departe, ci se gustă şi se simte numai în mij- 
locul copacilor care se sbat şi se-ndoae. Tot aşa 
şi cu marea. Numai acolo, în frământarea valu- 
rilor şi-n sbuciumul furtunei, poţi vedea tot far- 
mecul şi ameninţarea frumosului de pe mare. 
Hai-hai... să vezi marea cu mine, marea cu răsăritul 
soarelui din apă... căci s'apropie ziua,.. 

— Eu n'am văzut încă, cum răsare soarele din 
mare. î 


— Atunci trebue să mergi, să-l vedem acum. 

— Apoi se zice că soarele nu răsare frumos, 
decât pe vreme senină? 

— Soarele răsare frumos oricând, numai să nu-l 
acopere cu totul nourii. Cu înfumurarea cerului 
din spre ziuă — şi uite că zarea începe chiar a 
se mai limpezi, — vom vedea un răsărit bizar, 


O corubie de pescari. 


pe care nu-l poţi piinde când vrai.—Să ştii un lucru, 
soarele nu răsare din mare la fel, eu am văzut 
multe răsărituri şi prin locuri şi anotimpuri dife- 
rite. Ei bine, niciodată nu s'a nimerit să văd ră- 
săritul la fel. O pală de nour, un joc de valuri, 


o bătae de vânt, toate pot hotărî o schimbare în 
arătarea soarelui. 

Ne-am coborât pe povârnişul rupt al mărei, pe-o 
cărare întortochiată, săpată în zigzag, printre mân- 
cături de ploae şi-afundături de pământ. Colibele 

şi şandramalele pescarilor s'alegeau şterse din 
" noapte. Marea îşi huruia înainte, în spre mal, 
rostogolirea înspumată a valurilor, într'o deşirare 
nesfârşită de apă întinsă, agăţindu-se de maluri 
ca într'o împlorare. 

Prietenul meu Marinarul, era cunoscut de pes- 
cari, căci fusese întrun rând căpitanul portului. 
A fost destul să-i audă vocea, când a bătut şi 
chemat la uşa unei colibe, pentru ca să şi ieasă 
de-acolo patru sdrahoni de pescari, îmbrăcaţi gata 
şi treji ca decând lumea. 

— Ce porunceşte d-l căpitan? 

— Să mergem pe mare, înaintea soarelui. 

— Să mergem, — de ce nu? 

Un timp nu sa auzit decât trosnitura unei bărci 

“desprinse, pocnituri de lopeţi potrivite, icniri şi 
strănutări de plecare. 

— Gata, suntem... 

Ne-am aşezat alături în fundul bărcei. Pescarii, 
cu mânile încordate pe lopeţi, câte doi de ambele 
părţi, apasă de-odată în nisipul dela mal, până 

_ pătrundem în larg, prin spintecătura valurile. Zorile 
care se apropiau, începuse a desbrobodi marea 
din zăbranic, căutând s'o domolească din răscoala 
plânsului ei. 

Inaintam prin coamele asudate ale valurilor, 
ca printr'o ameninţare venită de sub orizont. 


Marea pe furtună. 


= 


[său] 

lopeţile scârţiau în legăturile lor strânse, iar barca 
hărţuită trosniă şi săriă sub încordarea apei, ca 
o mânzoacă neînvăţată încă la călărie. Pescarii însă 
stăpâniau marea şi legănarea bărcei, cu toată în- 
dămânarea şi încrederea meştegului lor. 

Primele emoţiuni ale necunoscutului şi desfăşu- : 
rarea covârşitoare a priveliştei dimprejur, îmi le- 
gase gura şi-mi copleşise sufletul. Mă uitasem în 
jocul plutirei, urmărind numai căderile de pe va- 
luri şi ridicările pe coame, ca într'o hurducare 
moale -ce hopuri nesimţite. 

Prietenul meu văzând că nu ştiu de ce să mă 
apuc ca si mă sprijin, îmi zice cu nepăsare. 

— Nu te'ngriji de mare. Nicăiri nu eşti mai păzit, 
decât într'o barcă. Se joacă apa cu tine, te'nalţă 
şi te coboară, te pleacă şi te ameţeşte, dar nu te 
răstoarnă. Mie mi-i mai frică de pământ, decât 
de apă... 

Cu tot curajul pe care mi-l da critică eu nu 
puteam să mă liniştesc din îndoiala care mă cu- 
prinsese. Când m'am trezit în lumina revărsatului, 
înconjurat de toate părţile numai de forfot şi spumă 
spulberată, fără nici un razim de care. să-mi agăţ 
privirea, săltat şi smuncit de mişcările largi ale 
apei, mi sa părut că plutesc de-asupra cazanelor 
de pe gurile infernului. 


— Priveşte răsăritul, 
Prin zarea grea de ceaţă, se vedeau pâlpâind 
suluri topite de roşaţă, care izvorau de după prispa 

mărei, intr'o fumegare sbucnită de pară scărmă- 
nată. Cerul eră şi el brumat cu făşii destrămate 
de nour, de parcă ar fi fost şters cu'n burete ne- 
spălat bine. Lumina se înpânziă tot mai mult prin 
coprinsul greu, revărsându-se dinspre răsărit într'o 
inundație neoprită. Pe urma luminei, se ridicau tot 
mai înfiorate sulurile aprinse de văpaie, ca o res- 
frângere îndepărtată de incendiu. Nourii străvezii 
s'aprindeau şi ei de focul acesta nebănuit, care se 
ridică din genună. Flacările se rupeau şi se întin- 
deau, împerechindu-se în vâlvătăi tremurate, care 
aprinsese toată zarea. Printre destrămăturile făşiilor 
de nouri, sbucniau vârtejuri mai vii, răsuflând scă- 
pate în aer, ca din dosul unor uşi sparte. De după 
stâlpii de nouri mai închişi, se ghicea numai focul 
ascuns. Orizontul ardea ca un castel devastat, în 
care nu se mai ţineă în picioare decât colonadele 
şi unele părţi din ziduri. Flacările biruitoare țiş- 
niau în sfredelituri din toate părţile, prin ferestile 
golite şi porţile căzute jos, fâlfâind în subsuoara 
cerului, Stăteam cu toţii uimiţi, săltaţi şi coborâţi ca 
într'un scrânciob, de înghesuiala valurilor care tre- 
ceau pe sub noi. 

„Cu cât trecea timpul, cu atât brâul dintre apă 
ŞI cer se'negriă ca un cărbune stins, pe când mânia 


focului Ă ise î i 
ului se năpustise în spre acoperişul de nouri, 
care insprâncenă zarea, 
Deodată 


„ „+ pâra se potoleşte,iar pe muchea nou- 
rului sfăşia 


t, apare sus de tot, în limpezeala ce- 


cere pa 

rului despotmolit, îruntea încoronată a soarelui 
care râde. 

__ Ai văzut tocmai unde s'a arătat soarele ? 
Face şi el glume. Câte de-al de astea am păţit 
eu cu el. Niciodată nu se lasă ghicit. Numai când 


“6"Şătul de încurcături, răsare şi el întreg din mare, 


liniştit şi măreț, ca un Făt-frumos care se ridică 
din basme. N'aşi şti să-ţi spun când e mai fru- 
m6s, căci totdeauna s'arată sub un farmec deo- 
sebit. Eu am văzut într'o iarnă un răsărit straniu, 
Plutiam prin apele Mărei nordului. Intr'o dimineţă 
eră un ger de celea seci, care-ţi îneacă suflarea. 
Eram de post pe punte. Marea amorţită de îrig, 
abea răsuflă de sgribulită ce eră. In vremea aceasta 
se, arată la orizont din apă soarele care răsăriă. 
[n cerul de plumb, se încrustase numai un nas- 


__iuie roş, fără nici o licărire, fără viaţă, un cap 


însângerat şi strivit desprins dela un condamnat. . 
Când m'am trezit în singurătatea înfrigurată a di- 

mineţei, numai eu pe punte şi cu spectrul răsări- 

tului aceluia mort în faţă, am avut un moment 
fiorul fricei. Vaporul mergea domol, pe când pata 

aceea de sânge închegat, se ţinea pe cer ca urma 

unei crime, care apasă asupra pământului. 


Pe când barca noastră cârmise drumul în spre 
port, unde voiam să debarcăm, vedem la gura 
radei un vapor străin care se cercă să intre. La 
capul digului dela farul cel mare, marea se frânge 
însă într'o împletitură infernală de curenţi, care 


Un răşăzit de soare. 

opresc mersul bastimentelor şi ameninţă is sisa 
bărcilor. De departe vedeam bine cum se joacă 
talazurile cu vaporul cel sosit. Când să treacă prin 
şuvoiul dela far, l-au luat curenţii într'o învârtire 
smuncită, întorcându-l vertiginos în loc, ca pe-o 
svârlează sucită între degete. 

La emoţiunea şi tresăririle mele, Marinarul ridică 
din umere râzând : 

— Astea sunt valuri ? Să-ţi spun eu o întâmp- 
lare din viaţa mea de apă, ca să înţelegi ce e pe- 
ricolul : 


Marinarul işi strânge ochi, ca într'o evocaţiune 
din trecut: 


— Veniam dela Smirna, pe unul din frumoa- 
sele vase ale Serviciului nostru maritim. Marea 
eră calmă, soarele blând şi cerul învăscut cu uşoare 
infumurări de nouri. 

Dela fanarele Cavac şi Sft. Gheorghe, zarea se 
lărgia nesfârşită. Vasul mândru brăzdă faţa lucie, 
făcându-şi loc repede prin boarea răcoroasă. Pri- 
veliştea apei, în care cădeă soarele aprins, fumegă 
străveziu, ca după stingerea unui fer înferbântat. 
Imensitatea şi pustiul mărei, ne trăgeă ca în spre - 
necunoscut, furându-ne din urmă vederea țărmului. 

Treceam despicând marea, ca într'o pornire 
de cucerire. În muţenia nesfârşitului în care pă- 
trundeam, nu S'auziă de cât desfacerea forfotită 


a apei, cu vânzoleala talazului înspumat, care 
curgea în urma vaporului, 


SU 10AN ADAM 


Pe nesimţite se bagă de seamă că spaţiul cel 
neclintit, pare că se mişcă ca de-o clătinare venită 
de departe. Cerul care se posomoră treptat, răs- 
frângeă în mare o paliditate stranie. Un moment 
aerul îngreuiat atârna în gol ca mort, când s'auzi 


deodată din depărtările adânci, deslănţuirea unei 
detunături groaznice. 


Vântul se ridicase ca o urgie, trecând printre | 


funiile vaporului cu şuerături ascuţite. Marea se 
întărâtă şi se curmă pe toată întinderea de vălă- 
tucirea valurilor. 

Incheeturile vasului trosniau sguduite. 

Călătorii de pe punte erau coprinşi de freamătul 
fricei, privind la răscoala dimprejur. 

In lupta cu marea se lasă şi sara cu întunere- 
cul. — Trei zile şi trei nopţi am rătăcit pe apă. 
Hărţuiala dintre vapor şi furia mărei se înteţiă, cu 
o împotrivire crâncenă. Furtuna nebună suia va- 
lurile în coame spumoase, ca să le prăbuşiască 
pe urmă în prăpăstii negre. Vaporul eră purtat ca 
o jucărie, răsturnat, de când— de când să-l prăvală, 
inălțat şi coborât, de parcă se juca soarta cu no- 
rocul oamenilor. 

In biciuirea aceasta de vânt, amestecat cu stropi 
de spumă sburată, numai comandantul de la cârmă 
se mai fineă neclintit şi hotărit, susținând lupta 
făţiş. Talazurile ce se sdrobiau de coasta vapo- 
rului, se înălțau răsfrânte într'o pulbere albă de 


ȘI bătută, care se frângea peste punte, întrun 
giulgiu de îngropare. 

Nopțile veniau repezi, ca să ascundă ochilor 
înspăimântați, prăpastiile adânci şi prăbuşirea ape- 
lor în ele. Când sarătă luna prin vro ruptură 
de nour, se vedeă în bezna oarbă, hărţuiala aceea 
desperată dintre vapor şi mare. 

Singura speranţă şi încredere, o dădea acelaşi 
comandant, care stă neurnit la cârmă şi care. se 
lumina şi el, de apariţiunile răsleţe ale lunei, ca 
un îndemn de îmbărbătare. 

Nu mai ştiam încotro mergem, cât drum am 
făcut şi unde avem să ajungem. 

Incepusem a ne gândi la un sfârşit, când ca 
printr'o minune, în a treia noapte, â tresărit în 
greul întunericului, scăpărarea săgetată a farului de 
la “Tuzla. Lumina aceasta mântuitoare, străbătea 
până la noi. ca o mână divină întinsă pe neaş- 
teptate pentru ajutor. 

Când am tras la țărm, nu ştiu ce femee, cun 
prunc în brațe, agățându-se de tot ce-i eşiă în cale, 
s'a suit până pe punte şi-a îmbrăţişat picioarele 
comandantului, plângând... 


Cu sfârşitul povestirei, terminasem şi plutitul 
nostru, căci ne-am trezit pe negândite la debarca- 
derul din port. Mam ridicat pe țărm, greu de-atâta 
încordare şi nelinişte, darcu sufletul plin de im- 
presiuni şi avânturi, Marea din port rămânea |i- 
niştită în cadrul cheiurilor, pe când de-afară, de 
după zăgazuri, veniau bufnituri grozave de valuri, 
cu explozii înălțate de stropi, care se resfrângeau 
peste ziduri, ca nişte aripi de spumă suflată. 


[van Adam, — Constanţa Pitorească 


Pe puutea unui vapor încărcut. 


PORTUL 


(Ogheiurile mişună de încrucişarea i = pă pir 
ISI se priminesc ca într'o întrecere, unii ducându se 
cit poveri de pe mal, iar alţii întorcându-se cu sacii 
goi pe mână, Punţile înşirate între ţerim Şi ue, 
duduie şi se îndoaie, scârţiind sub şirurile acestor 
flămânzi, cari vin şi se duc în aceiaşi încrucişare 
de muncă şi sirguinţă. 

Vezi spinări 
doare, frunţi în 
în felurite înfăţ 
mers pe aceşti 


încovoiate, grumaji aprinşi de su- 
creţite de năduf, trupuri încordate 
işări şi reflexe, după cum prinzi din 
furnicari ai portului. 

apoarele negre şi grele, stau trândave de-alungul 


Ego qESIu [maro ppSronrdur 

cheiurilor, ghiftuite de-atâta încărcătură. În zarva 
chemărilor şi strigătelor în toate limbile, zdrăngăne 
ancorele căzute şi lanţurile întinse. 

Trenurile încărcate vin ca să ia locul celor care 
scot vagoanele deşarte, ferindu-se în de ele numai 
prin semne de fanioâne şi şuerături stridente. 

Peste toată această trudă şi biruinţă, se ridică 
soarele de dimineaţă, potolit din vâlvătăile răsări- 
tului. În mijlocul portului, ca o strajă neclintită, stă 
turnat «Încrucişătorul Elisabeta», care stăpâneşte 
solemn toată raza, privighind cu încredere la în- 
conjor, ca la tezaurul neamului nostru. Mai la o 
parte, îşi însăilează pe perspectivă, catargele şi mul- 
țimea fringhiilor, «Bricul Mircea», mai visător şi 
mai încercat, în aprinderea de raze. 

In pâlpâitul de lumină şi de linişte, toată cu- 
i ă unde pot învinge ochii, între farul 
Tuzla care albeşte în depărtările nisipoase şi până 
ici la cingătoarea de piatră, care a robit pentru 
vecie. apele portului, — nimic nu tulbură faţa lucie 
a mărei, aşternută într'o ipace şi seninătate de 
somn împăcat, ? 

Resfrângerile soarelui de sus se oglindesc în mare, 
tremurând pe unda sclipită o punte de argint topit, 
care se trage. de sub orizont până la mal, 


"pBDIIPW NOL 

“din faţă, o barcă singuratecă îşi leagănă pânza 
moartă pe faţa de opal. Prin jocul luminos de dea- 
“supra, se'nseamnă zborul legănat al pescăruşilor 
"albi. 

Ochiul desprins de pe razimul orizonturilor prea 
"ferite, se lasă ca pentru odihnă, pe un vapor care 
„iesă din port. Privirile se pierd aşa în urmărire în- 

delungată, ținându-se ca de-un tovarăş de coloana 
frântă de fum, până ce vaporul se cufundă cu 
„totul în orizont ca un gând ostenit. 


Trenurile care se încrucişază pe lungul cheiu- 
rilor, pufnesc şi chiue, crâşnind strident pe şinile 
întortochiate. Bogăţiile se împrumută în de ele, se 
ia şi se dă, se-ncarcă şi se descarcă, în aceiaşi 
Pripă şi zarvă, cu aceleaşi strigăte şi duduituri de 
punți, în primenirea viermătului care munceşte şi 
asudă, 

Activitatea se împarte cu înfrigurare. De toate 
laturile cheiurilor, străjuesc vapoarele acostate, le- 
gate de țjerm cu odgoane. întinse. 
iul vechiu descărca un vapor cărbuni. Na- 
înlănţuită, se întuneca şi mai mult de 
praful ridicat din cărbuni. Oameni care lucrează 
pe bord sunt toţi numai un tăciune şi din prăfuirea 
lor neagră, nu le roşesc decât ochii injectaţi. Cei 
care încarcă coşuri în podul vaporului, nu se mai 
Cunosc decât în mişcări, în înourarea continuă 


mila neagră, 

de coşuri pline, pe care le aruncă ia mal, zăngă- 
nindu-şi lanţurile. S'ar părea că scot cu cârligile 
lor, focul şi răutatea din măruntaele aprinse ale 
monstrului, ca să-l uşureze din năduful încărcăturei, 

Pe cheiul din faţă se înalţă piramidele negre, cu 
sclipiri unsuroase de cărbuni descărcaţi. 

La capul portului masiv, un vapor german, 
aruncă pe mal ca în batjocură baloturi de marfă, 
care se rostogolesc greoae în toate părţile. O co- 
rabie turcească încarcă scânduri de brad. Pe bordul 
unui vapor italian, gata de plecare, s'au încărcat 
boi, care se-ncurcă în coarne, mişcându-şi cape- 
tele în bătaea soarelui, Dealungul cheiurilor dela 
portul nou, stau înşirate vapoarele care încarcă 
bucate. Unile sunt afundate de tot în apă, ghit- 
tuite de atâta povară, pe când cele care sunt mai 
goale, se-nalţă negre şi nesfârşite, de par'că-ar 
ieşi din unde. Porumbul vărsat pe pâlniile podurilor 
de încărcare, țurue în valuri inervante,-aprinzându-şi 
în curgere coama de aur. Un hamal care n'apu- 
case bine de gura sacului, când venia pe punte 
scapă cu mâna de-un colţ şi în treacăt curge în 
mare un val galben de porumb resfirat. Paguba 
aceasta nu emoţionează pe nimeni, căci de toate 
părţile s'aud şuruituri de risipă, în goana şi graba 
incărcatului. Cheiul tot e o împrăştiare de grăunţe 
Rea Sa caleate, de pe care zboară stoluri 

i 1“ CIOrI şi vrăbii sătule. 
hi ga lavezi Prăduirea aceasta neluată în seamă, 
s ară să vrai la truda ŞI grija dela ţară, 

unde babele şi copiii spicuesc cu firul şi curăţe : 
grâul în palme, culegând şi firile resleţite de pe jos.! 

"În îngrămădirea magaziilor pline şi a vagoanelor . 
încărcate, unde rizicul şi jocul pieţelor, îmbogăţesc 
"sau sărăcese pe armatori dintr'o întorsătură, nu se : 
mai uită nimeni la câţiva saci risipiţi. 


Rătăcese în lungul cheiurilor, strecurându-mă : 
printre vagoane şi movile de bucate şi mărfuri, 
trecând înainte pe ultima margine a portului din 
spre zăgazuri. Marea tace toropită, întinzându-se 
la soare leneşă şi împăcată. In afară de încru- 
cişarea şi frământarea acestei vieţi, nu s'aude 
nimica din încadrarea aspră şi uscată a portului. 
Dinafara mărei, din larg, vine ca o amuţire de . 
cimitir, singurătatea şi pustiul de pe ape. 

Pe digul dela poarta radei, pescuesc cu undiţa 
băeţi nebunatici de tătari şi bătrâni nevolnici, care 
clipocesc a sorin. Se văd la răstâmpuri, cum sfo- 
rile undiţilor, întorc prin aer, în bătaea soarelui, . 
cercuri de argint sclipit cu vro scrumbie prinsă . 
şi aruncată pe mal. Guvizii lacomi şi moi, se văd. 
atârnând şi ei de capătul undiţilor, ca nişte mor- 
moloci crescuţi. Marea se ciupeşte continuu de 
smuncitul undiţilor, înfiorându-se în cercuri tremu- 
rate. Sclipesc pe rând în baterea soarelui, calcani 
şi limbi lătăreţe, care se sbat ca nişte pălmuiri 
în aer. Un grec vioiu scoate cu plasa aterine. Când 
nimereşte să ţină calea vr'unui stol mai des, ridică 


La pescuit pe marginea digului. 

în sus plasa încărcată, care se rotunjeşte de pescuţi, 
ca o pungă enormă plină cu băncuţi de argint. 

Cu întărirea soarelui, încep a foi prin bazinul 
portului delfinii flamânzi. Nu li se vede din apă, 
decât îndoitura grasă a cefei, în opintirea lor la 
fund după hrană. Vânătorii aceştia nesătui, strică 
cheful pescarilor cu undiţa, căci pe unde trec ei 
svântează scrumbiile. — Un bătrân cu undiţa ame- 
ninţă invaziunea aceasta neaştepiată : 

— Ho, berbecilor... 

Delfinii dau busna de pretutindeni, s'atundă şi-şi 
îndoae trupul, se-ncrucişază şi se-ngrămădesc ca 
într'o burduşire de şagă. 

Pescăruşii albi şi delicaţi se strigă din toate 
părţile, cârâe ascuţit a bătae, strângându-se în pâl- 
curi pe deasupra delfinilor care s'afundă. 

Răsboiul se deschide desperat, dar pe când 
pescăruşii fac numai gălăgie şi jinduesc la prada 
bogată ce li se arată, delfinii nepăsători şi dolo- 
fani se dau de-a tumba, oglindindu-şi ceafa în 
bătaea soarelui. 


M'am ridicat pe culmea zăgazului celui mare, 
din faţa mărei şi-am luat'o aşa în lung, în. spre 
farul din cap. 

Marea respiră dămol, ca întrun somn toropit, 
lingând în neştire cu unda, prispa blocurilor nă- 
pădite de scoici. Orizontul se desfăşură ca sub o 
cupolă largă de lumină şi albastru. 

Dela far dacă te întorci cu ochii în spre ţărin, 


ue) 

îţi înverzeşte în priviri, sprinceana viilor adumbrite, 
Dedesuptul malului se desveleşte staţiunea de pe- 


“înțoui, 


trol, cu rezervoarele enorme şi turtite, care zac 
sub soare, ca nişte ţeste pline de minte. 

La cheiul portului de-acolo, încarcă un vapor 
petrol. Tuburile conductelor se lasă în spre de- 
barcader, ca nişte artere înţesate, prin care se 
scurge vlaga pământului nostru. 

Ochii urmărind ţărmul tot la dreapta, dai de 
scheletul uriaş al silozurilor care se construesc, 
împedecândur-te pe urme în şcheli şi macarale, cu 
îngrămădire de pontoane şi vapoare de lucru. 

Tunelul înegreşte în coapsa malului ca o gură 
de întuneric. | 


Oraşul se schiţiază pe promontorul lui, întrun 
miraj de lumină şi scăpărare... : 
In port aceeaşi mişcare şi goană, cu scrâşnitul 
strident al vagoanelor trase, cu flueratul maşinilor 
şi semnele mistice ale fanioanelor care îndrumează. 
In truda şi sforţarea aceasta extraordinară, se 
făureşte începutul unei avuţii, care trebue să în- 
coroneze speranţele de bine, ale unui popor tânăr. 


Ţigance musulmana. 


RĂSĂRITUL LUNEI 


——————— 


Sa cu casa chiar pe malul mării. 
In partea noastră, țărmul e şubred şi se lasă | 
treptat în Prăbuşituri grozave. 

Străzi întregi s'au afundat în mare şi ruina 
aceasta nu se opreşte, ci mănâncă înainte ca o 
bubă rea, din Pământul slăbit. 

Sara întârzii de multe uri în balconul casei. 
Surpătura sinistră şi largul mării, se deschid la 
Picioarele mele, de sub zăbranicul căzut al nopții, 
ca intrarea mohorâtă a genunei. 

Intr'o sară aşteptam răsăritul lunei din mare. 
Lumina timidă a stelelor, topită în spaţiu, nu în- 

drăznia să se lase cu licărirea până în ascunzişu- 
rile negre de pe pământ. 

Prăbuşitura de sub mal, se lărgia lugubră ca 
o rană periculoasă, deschisă în coapsa pământului. 

În aşteprarea lunei, mă gândiam cu milă la 
soarta oraşului condamnat. i 

Să se fi împlinit oare zilele vechiului Tomis? 
Oricum, dacă nu se va întări ţărmul în partea 
aceasta de nord, marea ameninţă să-şi facă loc 
răsbunătoare prin oraş şi să-şi uniască apele cu 
bazinul portului, într'o îmbrăţişare ucigaşă. Cons- 
tanţa va rămâne atunci izolată numai pe o insulă 
in partea de jos. 

La urmă, cine ştie, s'ar puteă să fie mai frumos 
aşa în viitor. 


. . . . . | »* 4 . LE 


Pe mal e linişte, nici o umbră nu tae drumul 
aealături, numai vântul mătură la vale frunze 
uscate, rupte dintr'un salcâm  singuratec. Sara 
aceasta senină de toamnă, e plină de fiori reci şi. 
de păreri de rău. Într'o margine a râpei uriaşe, 
se mai ține de țărm, O parte din ruina unei case 
vechi, prăvălită de curând în mare. Pe ştirbitura 
unui zid desgolit, o pisică sfioasă se primblă 
curioasă, mirându-se par'că de pacosiea din vale 
care înghite totul. RI 

In depărtare, tot pe malurile risipite, se văd bos- 
dcele ţiganilor musulmani, triste şi sărace sub lu- 
mina mohorâtă. E 

Îmi port ochii peste întinsul mării întunecate. 


Foto amu!. «Besanpon». 

Liniştea amorţise imensitatea şi nu se auziau de 
cât uşoare plescăituri de unde moi. : 
Cerul senin clipeşte zadarnic din mulţimea ochilor 
lui umezi, căci nu poate lumina adâncurile beznei 
de jos. Ursele abia se disting sus, în claritatea 
lor stelară, pe când coroana boreală tremură mai 
limpezită, ca un colan de licurici descheiat. 

Valurile dămoale foşnesc la răstimpuri înăbu- 

şite, ca din întunericul unui abis. 
„ Noaptea aceasta cernită, se înfioară în zarea din 
fund, de o tresărire de lumină. De după prefirarea 
străvezie a unor pale de nour, cerul prinde a roşi 
ca de răsfrângerea unei văpăi ascunse. Marea 
s'aprinde şi ea la faţă într'acolo şi din unda aceia 
oglindită, însângerează marginea lunei, ca o cres- 
tătură de cuţit întrun obraz bărbos. 

Valurile înroşite împresoară lumina cea nouă, 
de par'că ar vrea s'o ţie în loc cape o podoabă 
veşnică a zării, dar luna se trape încet din apă, 
lunecă ca un ban umed pe marginea unui pocal. 
obosită şi tristă, umplând orizontul cu resfirarea 
buclelor ei bălăi. 

Sub luna înălțată bine, valurile întinse ajung 
tot mai palide. Fecioara părăsită a norocului, se 
uită cercetător pe întinderea neagră a mărej. caută 
şi "n cele patru colţuri ale necuprinsului, dar nu-şi 
găseşte nici aici pe mirele ei cel dorit, soarele, 
care fuge şi din dragostea căruia trăcşte. Zadar 
a străbătut pe după mări şi-a luptat cu întune- 
ricul. Plânsă şi obidită, luna dacă nu-şi găseşte 

iubitul, se întartă şi porneşte mai departe în .ro- 
tocoale aprinse, acoperind pământul cu. visuri şi 


speranţe noui de iubire. Şi cu cât se sue discul, cu - 


atât lumina se limpezeşte şi se strânge, întinzând 
o trâmbă argintie dealungul mării. În dreptul ei, 
pe puntea aceia misterioasă, puzderie de raze învie 
apa, trezind acolo lumini infinite, care s'ascund 


în valuri, de unde ies apoi săltate ca dintro cli-. 


peală. In jocul acela de lumină, e o mişcare ce-ţi 
gâdilă ochii. 

Unda largă se joacă cu trâmba ca şi cu un praf 
de perle împrăştiat. Aici înneacă comoara, aici 
adună fărămile de lumină, pe care le amestecă în 
scânteere şi le lunecă din larg, ca pe o panglică 
metalică cu sclipiri tăioase. Mă uit aşa, mult, şi 
mă perd în urmărirea jocului feeric de lumină. 

Din splendoarea cuprinsului plin de lună, mă 
mai întorc iarăşi cu privirile pe la prăbuşitura 
sombră de sub mal. Luna îşi amestecă razele prin 
surpăturile triste şi-i luminează tainiţele, de ai fi 
crezut că desmormântează din noapte, ruina unei 
cetăţi devastate. : 

In învăluirea senzaţiunilor amestecate, mă gân- 
desc că frumosul se compleciează tot prin con- 
traste ca şi fericirea. 


PE MARE 


Y 'umina aprinsă de raze, cade de sus ca un înnec 
A de arşiţă. Câldura a scos pe oameni de prin 
case şi-a goli străzile, ca s'aducă lumea pe malul 
mărei. O boare-proaspâtă din larg, vine ca o des- 
merdare de răcoare. 

Ziua e plină de soare, iar zarea mărci de al- 
bastru. lu întinsul obosit al apei, c o discordare 
leneşă de forțe. Valurile stinse, lăsate, işi desdoac 
incet coamele moi, ca nişte suspine târzii, 

Tricornurile albe ale bârcilor, se incrucişează 
din mers şi se întrec in zbor, pe perspectiva mărei. 
Pescarii se grăbesc voioşi să exploateze bogâţia 
apelor. Se vâd desfăcându-se plăşi, cari s'aruncă 

în undă, prin. scăpărarea razelor. Braţe vânjoase 
se incoardă pe mânerile uşoare ale vâslelor, pe 
când apa tăiată spumează uşor sub creasta pro- 
relor. Furnicarea bărcilor ţine un timp, pentru ca 
pe urmă să se împrăştie în larg, să se răsleţiască 
departe, ca nişte aripi desprinse, care se sbat pe 
imensitatea mărei. 


Mi se face dor de-o izolare în larg. Fac semn 
unui barcagiu cunoscut şi el îmi înţelege gândul. 
Mă adulmeca infinitul. albastru şi atmosfera esci- 
tantă a mărei, 

— Eşti gata, Curti? 

— Gata, suntem... 

Barca hurue pe drugii de lemn puşi podiş din 
mal-până'n cuprinsul apei. Arapul meu înfige l0- 
peţile în nisipul din margine şi opintindu-se odată, 
lunecăm cu barca pe substratul tremurat şi nesigur 
al mărei. 

Ce miros pătrunzător şi umed, de feregi pu- 
trede şi apă proaspătă, care te renaşte şi te atrage 
până'n fundul cerului. Te simţi regenerat dela 
primele adieri, sănătatea parcă-ţi pătrunde brusc 
până în -protundul ţesuturilor, pe când porţile ui- 
mite ale minţei, se deschid gândurilor bune. 

Cu cât ne îndepărtăm de țărm, cu atât valurile 
se desfac în unde mai largi şi mai săltate. Oraşul 
rămâne în urmă, acoperit ca într'o maramă şi că- 
pătând farmecul contururilor nehotărâte. Din în- 
necul luminei albe se aleg cupolele bisericilor şi 


“gest il ape Mabiatzas seaty aaagea A 

minaretele subţiri ale geamiilor. Hotelul Carol, 
trufaş şi întărit de stânci, pare o cetăţuie a mărei, 
Oraşul tot S'arată ca sub o lumină nouă. Vila 
Sutzu işi ascunde în fund detaliile de sti] şi fan- 
tastizată de mirajul depărtărei, ia înfăţişarea unui 


castel medieval, spânzurat pe stânci, deasupra îa- 


Rătăciam în goana bărcei, copleşit de muţenia 
dinprejur şi de nesfârşitul zărilor. Respirarea largă 
a valurilor umflate tot maj mult, îmi da avânt în- 
chipuirei şi Plutiam ca?n amăgirea poveştilor. Am 
trecut prin timp: şi peste unde, fără să-mi dau 
seamă că prea m'am îndepărtat. Intr'un moment 
Nu S'a mai văzut oraşul, aşa în cât nu mai ştiam 
pe ce să-mi razim privirile. Cupola plină de lumină 
â cerului, se vedea căzută pe apă cu marginele 
pe orizonturi, Deodată se simte o boare iute, tre- 
când rece prin aer. Faţa mărei se încreţeşte ca 
de-o sgribulire neaşteptată de frig. 

| ntoarcem, boierule ? 

ră primul Cuvânt ce-mi spunea barcagiul de 
Ouă ceasuri aproape. Imi ştia obiceiul, şi ca 
mă Simţiă Pornit pe tăcere, nu-mi strica jocu 
gândurilor, Acum însă Curti păreă îngrijorat. 

— Are să se schimbe vremea şi noi ne-am prea 
îndepărtaţ de țărm... 

— ŞI ţie frică de mare? 

— Mie, nu... i 

Curti lăsă lopeţile, mai răsuflă şi ştergându-şi 


d Doo 

sudoarea de pe frunte şi din lungul piepiată 
descheiat, îşi îndeasă fesul peste lâna creaţă şi 
stufoasă, care-i năpădia capul. 
Vântul se 'ntăreşte, iar valurile încep să se mişte, 
ca destinate din legăturile adâncului. 
— Intoarce, Curti. 


— Mie, nu mi-e frică de mare... 


O invaziune de nouri groşi, coprinde cur 
cerului şi-l întunică ca o erupțiune 
vulcan. Valurile cresc 
lor albite de spumă. 

Curti Scuipă a isbă 
€ 0 privire zarea negur 


în apă. Q namilă de 
vincţită, cu ( 
detunând 


ățenia 
noroioasă de 
şi se incordează în coamele 


ndă în palme şi coprinzând 
oasă, implântă lopeţile adânc 
val, cu fruntea băloasă şi în- 
ucit şi speriat, se prăvale 
ei şi ne ridică apoi hoho- 
1 gheboasă. Un sait şi apoi 


un 
himeră flămând 


Şi ne-am trezit 
in lumina cernită şi 
suspendaţi ca în aer pe 


Tidicaţi 
Străbătută 
Wmerii valuri 

răbuşir 
de lumină 


ta dintre talazuri, 
1 te simţi 
Jocul salturilor 


îţi rupe bruse senzaţia 

ca rostogolit în 

şi inăltare a ; cază acelaşi schimb 
i Xplozia de ăî 

spumă îm 


întuneric. 
de cădere 
Proşcată şi 

stropi împrăştiaţi din toate părţile. Cerul zguduit 
de tunete ameninţă să se surpe. Din câte un punct 
îndepărtat al mărci, grăbesc bărcile pescarilor în: 
târziaţi. O dezolare tristă se lasă peste dungile de 
valuri, revărsate. în cascadări spumegoase. Geme- 
tele înfundate ale mării, se înăbişe de forfotirea.: 
spumei topite. Pescăruşii albi, zăpăciţi de furtună, 
taie cu aripele lăsate, câte o coamă de val, pân- 
dind peştii năuciţi de frământarea apei. 
Orizontul umed şi rece atârnă pleoştit de greu: 
tatea norilor. Picurii cari încep a cădea de sus, 
ajung săraţi şi grei, prin amestecul împroşcat al 
valurilor suflate de vânt. Pustiul plânge şi se vaită, 
pe când sara întinde velinţa întunericului . peste 
lume. Oraşul are-şi aprinde luminile, ne îndeamnă 
să grăbim vâslitul. Din înegurarea aceia de case 
şi geamuri cari clipesc, nu se mai alege nimic în 
noaptea grea, decât aburirea slabă de lumină, către 
care mergem ca în spre mântuire. Marea răscolită 
şi furioasă, rămâne mugind în urmă, ca o bestie 
flămândă, care ameninţă şi blestemă între maluri. 
Când m'am Văzut pe țărm, am răsuflat ca după o 
luptă şi m'am gândit fără să vreau la viaţa tre- 
cătoare a Omului, faţă de veşnicia trufaşă a ele- 
imentelor, 
> Ce mic e omul, Curti, în faţa mărei!... | 
E mic, dar al dracului, că tot el o stăpâ- 
neşte. 
A Sela . A iietiiere, . î 
marea să se bată de maluri acolo în 

întunerec şi ridicându-mă pe-o cărare clisoasă su3 
pe mal, m'am afundat grăbit pe drumul casei. Din 
urmă veniă vuetul talazurilor şi bufniturile valu- 
rilor zdrobite de stânci. 


CU VAPORUL LA CONSTANTINOPOLE 


———— 


eaporul pleacă din Constanţa noaptea... 
95 De cu sară eră linişte şi semne de călătorie 
bună. Escursiunea pusă la cale, se vestiă cu sorţi 
fericiţi. Bucuria şi nerăbdarea cuprinsese ca un 
fior de înfrățire, pe toţi cei hotărâți la drum. 
Sirena Vâporului şueră primul semnal de plecare. 
Pe Povârnişul stradei care coboară în port, se 
lasă la vale grupe vesele de curioşi, cari vor 
să vadă Cum se desprinde bastimentul de cheiu, 
1Oaptea. „Prin şivoaele acestea de lume nepăsătoare, 
îşi fac loc mai grăbiţi, călătorii orientali întârziaţi, 
cari dau buzna Prin mulţime, de frică să nu rămâe 
pe mal. Trăsurile trec sgomotoase şi destinate, cu 

pasageri străini, cari abea se văd de după gea- 
mantanele îngrămădite. Drumul de jos, cu tre- 
cerea peste şinele căei ferate şi strecurarea printre 
vagoanele răsleţite pe linie, se face anevoe şi cul 
plictiseală prin întuneric. După ce te vezi scăpat 
şi de printre clădirile vămei şi ajuns pe debarca- 
derul înecat de lumină, respiri mai uşurat şi mai 
voios, 

Lumea furnică în toate părţile. S'aud strigătele 
hamalilor şi comandele de pe punte. Vaporul alb 
şi măreț, se lungeşte nesfârşit în fața digului, 
privind par'că mulţimea adunată, prin lumina fe- 
restruilor nenumărate. Puntea e inundată de capete 
şi mişcare. 

Sus pe catarge, ard becurile electrice, ca nişte 
stele căzute, şi-n noapte s'aud fluturând steguleţele 
ascunse de întuneric. 

Sirena dă al doilea semnal de plecare. 

Pe punte se schimbă urări voioase şi sărutări 
de despărţire. Intunericul de mare umed, cade 
greu şi rece din toate părţile şi te-'nvălue ca o 
mantie plouată. Stelele timide se văd clipind pe 
cer, în înfiorări tremurate, înecate şi ele de jilă- 
viala nopţii. 

Lumea care nu pleacă, se dă jos din vapor, pe 
podul care se clatină, pe când fericiţii rămaşi pe 
punte, flutură din batiste şi se încearcă să mai 
spună câte-o vorbă cunoscuţilor de pe cheiu. 

S'aude şi-al treilea semnal al sirenei. 

Podul greu, care leagă vaporul de ţerm, se trage 

pe mal huruind sdruncinat, — pe când helicele încep 
a bate în apă, ridicând forfote de spumă. 

Namila uriaşă, lungă cât cheiul, îşi clatină lu- 
minile ferestrelor şi se întoarce albă şi greoae, în 
rada răscolită de fierberea undelor. 

Luminile de la catarge clipesc ca nişte gene tre- 
murate. Comandele de pe punte vuesc în noapte, 
până când s'aude un zuruit sgomotos de lanţ tras, 
cu care se ridică ancora uriaşă. Monstrul cel alb 
şi cu ochi mulţi, se depărtează, ferindu-se de țărm 
şi pătrunzând în noaptea neagră. Luminile feres- 
trelor şi clipirile catargelor, dau vaporului feeria 
unui palat care pluteste pe valuri. Oamenii de pe 
punte, abea se mai ghicesc cum flutură din batiste. 

Vaporul se micşorează de departe şi s'afundă 
tot mai mult în întuneric, până nu i se mai văd 
decât luminile pălite. Lumea curioasă, împrăştiată 
în lungul cheiului, petrece din ochi luminile din 
fundul orizontului şi nu se-ndură să plece. Unii 
aleargă după umbra vaporului, până la capătul di- 
gului, afară la ultimul far. 


Am lăsat Constanţa în urmă, ştearsă tot mai 
mult de umbrele întunericului, pe când vaporul 
care-şi luase viteza de cursă, ne ducea înfuriat pe 
spinarea lui sborşită, de ai fi crezut că suntem în 
cârca unui uriaş nebun, care treceă prin adânc în 
picioare. 

In urma monstrului nostru gonit, marea rămâneă 
bătută şi frământată, ca un torent înspumat, trecut 


CCI 


setari 

prin  scocul larg al unei mori din alte vre. 


Mai întrun târziu, nu s'a mai văzut nici oraşul 
şi s'a stins din zarea Tămasă în urmă şi farurile 
sale veşnice. Imensitatea neagră acoperiă marea 
liniştită din toate părţile şi îmbrăţişând vaporul 
ocrotitor în strîngerea ei întinsă, îl fereă, ca pe un 
pui speriat a] apei, care aleargă la cuibar. 

Adâncul răscolit vuia în urma drumului, într'a- 
aceiaşi frământare înspumată, 

Intr'un târziu, când întunerecul umed s'a lăsat 
greu şi pătrunzător, m'am coborit în cabina mea 
din vapor, ca să mă las amăgit de legănarea plu- 
tirei şi s“ascult de-acolo vânzoleala mărei Străbă- 
bătute, care gemea îvinsă, 

Plutim ca într'o închipuire. Un lac imens de mă- 
tase albastră clară, emoţionantă, — lacul visurilor 
calme, înnecat departe în infinituri pline de poezie 
caldă, care dau fiori spaţiului năpădit de soare. 

Prin coşul vaporului, se scarmănă în urmă caerul 
greu de fum, care pluteşte deasupra ca o aripă 
de nour. 

Cine ar mai recunoaşte acum marea cea înfu- 
riată de altă dată? Unde sunt toşnetele îngrămă- 
dite de mătăsuri bogate, cu cascadarea înfrigurată 
a valurilor care se urmărese ? — Marea de-acum 
pare o imensitate de oglindă topită, cu luciu al- 
bastru ascuns departe, discret, sub un văl ţesut 
din ceața rară. i 

Vaporul despică marea ca prin vis, plutind izo- 
lat în largul apelor săltate. Pe delături, din tăe- 
tura fugită a mărei, se îndoae câte o coamă le- 
neşă de val, ca un fior lung, răsărit din adâncuri, 
care tresare numai o clipă la lumină şi apoi să 
lasă prăvălit la fund, ca într'un oftat. 

Nostalgia mărei a covârşit pe cei dela bord. O 
linişte caldă s'aşterne peste toate, până când din- 
iun colţ dosit, saude picurarea de armonie a unei 
chitare, care cearcă să-şi plângă sunetul, după stin- 
gerea şuviţelor de spumă prelinse. 

In lumina aprinsă de sus, scântee ca o pală de 
zăpadă, un goeland: stingher, care înfruntă vite- 
jeşte golul, cu aripile largi şi viguroase, rotindu-se 
flămând d'asupra unui ochiu de undă, unde pân- 
deşte lacom din sbor ascunzişul prăzii. 


Vaporul «Prinţesa Maria», 

Soarele era înălţat.bine, când ne-am apropiat de 
țărm. Ocheanele se îndreptară, ca înspre un câmp 
de bătae. O înecare de umbră, ca un nor căzut, 
întunecă orizontul drumului nostru : — Constanti- 
nopolul s'alegea cu-ncetul din golul plin de ceaţă. 

Comandantul după ce-şi cercetează harta şi ora- 
rul, dă ordin mecanicului să măriască viteza, căci 
rămăsesem în întârziere. 

De pe coşul vaporului năpădeşte o coloană de 
fum negru, ca de pe o gură de vulcan care erumpe. 
Un vuet înecat ieşit ca din adânc, ca un țipăt de 
fiară zugrumată, sfâşie spaţiul prelung : -— era a- 
larma de sosire a vaporului. 

Marea se strâmtează brusc într'un canal cu coas- 
tele fărimite. In ascunsurile acelea umbrite, se pre- 
sară oraşul feeric, care uimeşte orientul, 

Minaretele moscheelor, cu columnele lor subţiri 


şi elegante, domină Bostorul c'un aer de încredere, 
“mândre de frumuseţea lor fină şi unică. 


Vaporul pătrunde încet în inima strâmtoarei, care 
străluceşte pe delături în bătaia soarelui, de bo- 
găţia şi arta ei bizantină. Nu ştii pe ce să-ţi pui 
ochii mai întâi, fiecare colț e un isvor de emoţiune 
vie. În cadrul naturei sălbatice, s'a cuibărit archi- 
tectura cea mai rafiriată şi s'a ridicat astfel un oraş 
ca din basme. Printre vilele surizătoare, răsar din 
crânguri de copaci exotici, gigantici, ruine de pa- 
late şi cetăţi vechi, cu turnuri fin cizelate, îmbră- 
cate în vegetaţiunea murală a timpului şi care le 
dau o nuanţă de verde puternic şi sombru. 

Pe povârnişul unei poteci, sub un copac uriaş 
străin, cu un trunchiu ondulat capricios în spaţiu, 
din care se împrăştie şi se răsfiră o coroană largă 
umbroasă de un verde fraged, — s'a izolat un grup i | 
de cadâne, cu feţele ascunse discret sub văluri 
colorate variat, Aşezate pe iarbă turceşte, privesc 
nostalgic la încrucişarea vapoarelor, care se pri- 


ț 


HE 


menesc şi-şi proectează umbrele pe coastele Bos-: 
forului. j 
Pe albul unei cărări ce se iveşte neaşteptat, din i 
coasta unei grădini şuspendate, coboară alt grup [ 
de cadâne, întrun mers leneş şi învăluite de o 
beatitudine neobişnuită străinilor. 
Ce nepăsare şi lipsă de sensaţii, ce lene dulce 
împrăştie turcoaicele în mişcările lor. Văzute de 
aproape cadânele îţi lasă impresiunea unor fiinţe 
neînţelese, fără nervi şi conştiinţă, fără voinţă şi 

autoritate, obiecte dulci şi frumoase, ce se mişcă 
automat sub impulsul altor voințe. 

Vaporul nostru înaintează potolit şi mândru, lă- 
sând în urmă valul de apă frămîntată şi coama 
neagră de îum care se topeşte in aer, 

Cu cât înaintăm mai în plinul canalului, stilul 
bizantin se desfăşoară pe delături într'o înflorire 
rară. Clădirile europenilor, rămân greoae şi şterse 
pe lângă fineţea şi originalitatea orientală. 

Chiparoşii columnari, acopăr cu umbra lor pro- 
tectoare, cimiitirile singuratice de pe mal. Orna- 
mentele monumentelor sepulcrale, tăiate în linii 
sumare, par'că îmbracă nişte paznici mistici, care 
veghează în grădinile acelea de pace eternă. 

Pătrundem printre clădiri feerice. 

Palatele sultanilor, lucrate în marmoră albă, 
răsfrâng în apele Bosforului, dantelăria architec- 
țurei lor. In toate e o adevărată minune de cu- 
riozităţi şi arcadări rare. Fereştile, galeriile întor- 
tochiate, bolțile portalurilor, pretutindeni artă bo- 
gată şi fină. E 

Gondolele orientale, împodobite bizar, aşteaptă 
comanda la poalele scărilor de marmoră. 

Am trecut prin strâmtoare ca printrun basm 
visat. In baia Bosforului, din spre marea de Mar- 
mara, ţărmul se curbează adînc, ca o semilună. 
Vaporul nostru se apropie de debarcader liniştit, 
ajuns şi el par'că de osteneală, ca şi un cal obosit 
care trage întins la iesle. 


Sus pe coline se mişcă şi scânteiază în bătaea 

soarelui, oraşul cel fantastic, cu minarete care str 
pung lumina şi minuni care uimesc şi cerul Să 

Golful e plin de vapoare şi agitaţiune, unde oa 
menii şi bogăţiile se primenesc şi se împrăşti 
pentru bucuria şi triumful vieţei. 


Dela pescuit. 


IARNA LA MARE 


A Făzduhul împânzit de cernerea gonită a fulgilor 
255 de zăpadă, şi-a mohorit zarea, şi s'a îmbro- 
bodit ca întrun giulgiu. S'ar părea că şi-a întu- 
tunecat faţa de groaza sbuciumărei fioroase a mărei 
de jos. 

Malul: înzăpezit dela Tuzla s'arată şters prin 
cernerea măruntă, ca o linie albă culcată în de- 
părtarea pustie a țărmului. 

Din larg, vijelia suflă întărâtată, sguduită ca de 
fiorii nordului aspru. Mânia aceasta răsvrăteşte 
cu fierbere adâncul apelor, şi umple spaţiul cu 
gemătul tânguitor al depărtărilor. 


1185 IOAN ADAM - 


Arsura necurmată a vântului trece dinspre mare 
cu sălbăticie, ca o aripă pustietoare de îngheţ. 

Cuprinsul întunecat se clatină ca şi cum cum- 
păna dintre cer şi pământ s'a stricat... 

Revolta amenințătoare a talazurilor, s'a sfâşiat o 
clipă, în răgetul de fiară al sirenei care păzeşt 
intrarea portului. 


Sus, în deslănţuirea mânioasă a vântului, cer 
nerea măruntă a zăpezei se rupe-n valuri albe, 
s'abate, geme şi'aleargă, ca pânze sburătuite în 
„destrămare, pe faţa întărâtată a talazurilor. | 

Sulurile de apă aduse de furtună în cataracte. 
nesfârşite, se prăbuşesc cu disperare în digurile 
de piatră ale portului, cu oftări lungi şi bufnituri 
straşnice. Năvala aceasta oprită, se înalţă ca nişte 
împroşcări spumegoase de trombe, care se revarsă 
apoi dincolo de apărătorile de granit. 


Intr'o iarnă pe când se lucră portul, furia săl- 
batică a talazurilor pustiise până departe cieasta 
digului şi numai rămăsese pe un capăt solitar de 
zăgaz, decât Titanul neînvins, — uriaşa uneltă de 
fier, cu care se ridicau atunci blocurile şi care în- 
ţepenise deapururea într'un strat gigantic de ghiaţă. 

In îngrămădirea ferului neclintit, cataracta ape- 
lor băteă şi se spărgeă într'o muncă nebună, şle- 
fuindu-l în plăci de ghiaţă şi în ciucuri de argint. 
Titanul dârz şi nepăsător, încremenise acolo ca 
într'o adormire veşnică, pe când apele silite îşi 

sdrobiau înainte sânul de el, cu gemete dureroase 
„şi plânse. . 


„_Ninsoarea cade tot mai deasă din adâncimile 
cerului, năpustită de sus în volburi suflate. Pân- 
zile acestea destrămate, n'apucau s'ajungă bine 
pe pământ, căci le spulberă vântul, şi le ames- 
tecă cu însărarea, aşternând peste mare ca un 
zăbranic de înmormântare. 

- Numai închipuirea urmăreşte cu presimţiri triste, 
lupta oarbă dintre mare şi vânt, ca pe-o năpras- 
nică încăerare. Indepărtările nestrăbătute, se în- 
fioară de mugetul sirenei, ca de mugetul unui 
buhai miraculos ascuns sub ape. 

Acel care a văzut Marea sub o astfel de faţă, 
se gândeşte numai decât la urgia unui popor răs- 
vrătit, care se ridică dintr'o lungă şi chinuită robie. 
Pe aşa vreme, corăbierul care a luptat o zi în- 
treagă şi a ţinut cârma cu încordare, înfruntând 
duşmănia adâncului, către noapte, se simte cu- 
prins de indoială şi silă de viaţă. Printrio nepă- 
sare vecină cu fatalitatea, lăsă cârma, şi cu mâ- 
nile cruciş, priveşte obosit la frământarea talazu- 

"rilor şi-şi aduce aminte de puterea destinului. 


Do mie e o. ee (e o Be be |... . . 


In noaptea prea timpurie, ochii nu mai răsbesc 
nimic peste mare, farurile de pe mal par moarte, 
numai vântul sălbatic aduce jalea depărtărilor, şi 
oftările talazurilor rănite de stânci. 

Intr'o seară ca aceasta, cu zbucium şi amenin- 
țare, se'ngrămădiau trăsurile pe drumul portului, 
ducând înspre Căpitănie soţii desperate, curioşi şi 
militari cunoscuţi, care se interesau de soarta va- 
porului Carol întârziat pe mare. 

Tot oraşul eră în emoţiune şi aşteptare. Prin 
lume se şoptiau tot felul de bănueli şi telegraful 
maducea nici o veste care.să liniştiască mulţimea. 

Vaporul n'a sosit nici în seara aceea. 

A doua zi, după o noapte grozavă de ger, marea 
îngheţată pe margini până departe în larg, sclipea 
în bătaea soarelui biruitor. Prin golfuri mai ales, 
se îngrămădiau valurile de spumă îngheţată, ca 
nişte troene bătute de ploae Malurile mărei erau 
numai un sloi. Stâncele de pe delături, se rotun- 
jise în dantelări bizare, ca nişte măsele enorme 
de gheaţă, rânjite în faţa mărei împăcate. Rada 
portului îngheţase toată. Sloii se încălicau ca nişte 
solzi sborşiţi, mişcându-se sub palpitarea greoae 
a mărei, ca o cămaşă de zale pe pieptul unei uriaşe. 

In vremea aceasta începe a se desprinde de sub 
orizontul mărei, vaporul Carol, care îşi găsise acum 
drumul casei. Lumea de pe cheiu bate din palme 
şi flutură batistele. Marinăresele plâng de bucurie. 

Vaporul îngreuiat şi obosit, îşi face loc prin ghiaţa 
din port, ridicând de pe delături scoarţe groase 
de sloi, care trosnesc şi se prăbuşesc răsunător. 

Vaporul apare încărcat de ghiaţă, cu catargele 
şi frânghiile sleite, scânteind în razele soarelui, 
ca o podoabă gigantică bătută în pietre scumpe. 


OVIDIU 


l. 
Viaţa poetuiui. 


Ap oetul Ovidiu s'a născut la Su/mo în Brutium, azi 
“ Sulmona din Italia, la anu! 43 înainte de Cristos; 
Numele lui întreg eră Publius Ovidius Naso. Pă- 
rinţii îi erau bogaţi şi se trăgeau dintr'o veche 
familie nobilă, din ordinul călăreţilor, cu drepturi 
senatoriale. Ovidiu intră astfel în lume, înconjurat 
de toţi sorții norocului şi fericirei. 

El mai aveă un frate mai mare, pe Luculus. 

După educaţiunea elementară îngrijită din casă, 
Ovidiu şi fratele său au fost trimişi de părinţi la 
Roma, ca să se desăvârşiască în studiile juridice, 
destinându-se astfel avocăturei şi vieţei publice. 

Ovidiu a învăţat dreptul şi arta vorbirei, cu re- 
torii celebri de-atunci, între cari erau mai ales Au- 
rellius Fuscus, Portius Latro şi ilustrul Messala. 

Avocătura şi viața publică nu momiau însă de 
loc pe tânărul Naso, care se simţia atras mai mult 
de poezie, decât de succesele retorice. Inclinarea 
aceasta neaşteptată, a supărat foarte .mult pe pă- 
rinţi care nu mai ştiau ce să facă, ca să-şi înde- 
părteze copilul din calea muzelor. 

— Poezia nu îmbogăţeşte... 

Aşa îşi dojeniau părinţii pe feciorul lor cel rătă- 
cit, dar se vede că versul şi arta, coprinsăse în 
vraja lor amăgitoare atât de mult pe Ovidiu, că 
nici o altă forţă, nu Var mai îi putut smulge din 
această îmbrăţişare. 

In vremea aceasta cade nenorocirea în casa bă- 
trânilor dela Sulmo, prin moartea prematură a lui 
Luculus, fratele cel mai mare al lui Ovidiu. Pă- 
rinţii rămaşi numai cun băiat, se 'ngrozesc de 
frica singurătăţei şi-atunci lasă pe Ovidiu în voea 
înclinărilor lui naturale, renunțând la gândul şi 
ambiţiunea de-a face din el un om al câştigului 
şi-al succeselor publice, — mai ales că copilul de 
atunci, era o fire plăpândă şi impresionabilă. 

Ovidiu părăseşte de timpuriu baroul, cu toate 
grijile politice şi se duce să facă o călătorie prin 
Grecia, după obiceiul tuturor tinerilor romani no- 
bili, gustând astfel din frumosul elin, chiar în cu- 
prinsurile în care se desvoltase. 

„Ovidiu a tăcut şi o călătorie mai lungă prin 
Asia, de unde s'a întors prin Sicilia. Tot timpul 
acesta de impresii şi meditaţiune, a îmbogăţit şi 
pregătit sufletul şi imaginaţiunea poetului. | 

Reintors în Italia, Ovidiu a ocupat şi diferite: 
funcțiuni. juridice. 

In viaţa lui de familie, poetul a fost cam nesta- 
tornic, căci a trebuit să se despartă de primele sale 
două soţii, ca să găsiască împăcarea şi iubirea în 
a treia căsătorie. 

Ovidiu a trăit pe timpul celor mai mari poeți 
ai Romei, Virgiliu, Horaţiu, Tibul, Propertius şi s'a 
bucurat de tovărăşia şi consideraţiunea lor. La curtea 
împăratului August eră de asemenea stimat şi pri- 
mit cu toată dragostea şi cinstea. 

Ovidiu eră un puternic temperament poetic şi-o 
natură uşoară şi elegantă. El a fost cântăreţul dra-: 
gostelor trecătoare şi-a vieţei nervoase din pragul 
decadenţei romane. 

Inconjurat de admiraţiunea contimporanilor şi 
tovărăşia celor puternici, poetul Ovidiu duceă traiul 
înlesnit al oamenilor bogaţi, luând parte la toate 
bucuriile vieţei, 

Tocmai la bătrâneţe, la vrâsta de 50 de ani, 
când „poetul aveă mai multă nevoe de linişte, ca 
să-şi trăiască ultimele zile fericite, vine asupra lui 
ca un blestem, urgia lui August, care-l exilează 
la Tomis, fără nici o judecată şi fără să se ştie 
nici chiar azi, cauza acestei grozave goane. 


Ovidiu a luat drumul pribegiei asupra iernei, 

în luna lui Decembrie, anul 9 d. Chr., silit de 
răzbunarea neînţeleasă a împăratului, care-l iubise 
atâta mai înainte. 

Drumul pe mare, în toiul iernei şi cu mijloa- 
cele de-atunci, a fost o pedeapsă crudă pentru 
elegantul poet al Romei. In 7risfe/e lui, Ovidiu 
şi-a plâns durerea şi înstrăinarea, cu toată desnă- 
dejdea omului părăsit şi gonit. 


Asupra cauzei aceştei deportaţiuni barbare, s'au 
dat mai multe păreri, de către diferiţii comenta- 
tori ai lui Ovidiu: 

Se zice că ar fi existat legături de dragoste vi- 
novată, intre poet şi lulia, fiica lui August. 

Credinţa aceasta este întărită, mai ales de ase- 
mănarea dintre «Corina», eroina din «Amores» şi 
lulia, care se apropie prin caracterul lor desfrânat. 

Părerea aceasta, susținută de Sidonius Apolli- 
naris, nu este în deajuns de temeinică, căci Iulia, 
fata stricată a lui August, fusese exilată cu mulţi 
ani înaintea lui Ovidiu. 

S'a mai zis că Ovidiu. ar fi scos din minţi cu 
poezia sa pe lulia, fiica Iuliei exilate şi nepoată im- 
păratului, Inându-se mai ales în vedere că această 
nepoată a fost exilată în insula Tremurus, în ace- 
laşi an în care Ovidiu a fost trimis la Tomis. 

Nici această părere însă nu pare verosimilă, căci 
între Ovidiu, bătrân acum şi mica'lulie, eră o prea 
mare deosebire de vrâstă, ca să se mai poată pre- 
supune o rătăcire de dragoste între ei. 


Statuea lui Ovidiu, 

Unii au susţinut că existau legături oprite 
între Ovidiu şi Livia soţia lui August; s'a mai zis 
deasemenea că poetul abuzând de accesul lui la 
Curte, ar fi ştiut despre incestul impăratului cu 
fiica sa lulia. 

Toate însă nu sunt decât simple păreri. 

Cronicarii timpului n'au scris nimic despre acest 
exil, iar Ovidiu, circonspect şi tăinuitor, se mulţu- 
meşte să se acuze în termeni vagi, aşteptând mila 
şi iertarea împăratului. 

Judecând după această atmosferă de mister şi 
cu ajutorul câtorva deducţiuni istorice, cercetătorii 
din urmă s'au oprit totuşi la o părere, care par'că 
ar descoperi tot adevărul: 

Exilul poetului s'a întâmplat tocmai în anii de 
declin şi bicisnicie ai lui August. Ambiţioasa Livie 
şi cu fiul ei Tiberiu, care urmăriau să rămâe stă- 
pâni, împingeau pe împărat la actele cele mai ne- 
buneşti. August, stăpânit de ambiţioasa femeie, a 
mers cu orbirea până a-şi exilă copiii, a-şi înde- 
părtă şi ucide prietenii şi rudele, rămânând astfel 
tot mai izolat şi mai străin, în voia şi capriţiile 
Liviei. 

Poetul Ovidiu rămăsese printre ultimii „prieteni, 
cari mai vedeau acum pe împărat, în singurătatea 
bătrâneţelor lui triste. : 

În una din vizitele lui neaşteptate, Ovidiu ar fi 
surprins un complot urzit de Livia şi Tiberiu în 
palat. E drept că August, în ultimii ani, se căiă 
amar de-a fi adoptat un străin ca să-i urmeze la 


—. 

tron şi de-a fi gonit dela el pe toţi ai lui, aşa că 
eră gata să revoace hotărârile şi proscripţiunile fă- 
cute din vina altora. 

Ovidiu, stăpân pe grozavul secret, ar fi avuţ 
uşurinţa să mai spună şi altora taina dela Curte, 
Livia însă răzbunătoare şi atotputernică, a lovit 
atunci în Ovidiu fără milă, Ş'aşa s'a făcut că Au- 
gust, stăpânit de o femeie veninoasă, a exilat pe 
vechiul şi marele lui prieten, trimiţându-l atât de 
departe de familie şi de Roma, 

Exilul lui Ovidiu, a fost pricinuit de aceleaşi îm- 
prejurări, cari au hotăriit şi moartea celor două 
lulii, a lui Agrippa Postumus şi a lui Maxim, ami- 
cul lui Ovidiu, care a fost ucis împreună cu soţia 
lui, chiar în noaptea în care Ovidiu a fost la ei, 
după surprinderea complotului. Acestea erau mij- 
loacele de a închide gura acelora, cari ar fi putut 
împedecă pe Livia în planurile ei. A trebuit iubi- 
rea veche a lui August şi faima de care se bu- 
cură Ovidiu în Roma, ca poetul să scape numai 
cu exilul şi să nu fie ucis ca ceilalți, 

O ultimă probă pentru susţinerea acestei ipo- 
teze, e şi faptul că Ovidiu, deşi trimis tocmai la 
extremitatea stăpânirei romanilor, el nu pierde 
Speranţa de a fi grațiat, atât cât trăeşte bătrânul 
împărat August, căci vedem că mai în toate scri- 
sorile invoacă clemenţa împăratului, De îndată ce 
August moare şi vine la tron Tiberiu, cu mamă-sa 

piată, c'o climă mai dulce şi lume mai civilizată, 
Ovidiu îşi cunoşteă adevărații lui duşmani şi ştiă 
că dela Livia n'ar fi putut să-i vie ertarea nici- 
odată. 

Din toate acestea se vede că adevărul asupra 
tristului exil a lui Ovidiu, va rămânea încă ascuns 
timpurilor din urmă. 

Pretextul licenţei şi puterei conrupătoare, din 
poeziile lui şi mai ales din cartea «Ars amandi», 
erau numai o simplă pricină căutată, — mai ales 
că poetul scrisese poemul împlicat cu 10 ani 
înaintea exilului. 

August n'a vrut să loviască cu prea mare as- 
prime pe Ovidiu, căci exilul poetului, eră o simplă . 
relegațiune, fără confiscare de bunuri, aşa că pu- 
teă să se folosiască de averea lui şi să se bucure 
şi de drepturile lui de Cives romanus. 


Plecarea lui Ovidiu din Roma, unde lasă soţia 
şi pe fica sa nemăritată Perilla, împreună cu tot 
trecutul şi bucuriile vieţei, ne-au rămas admirabil 
descrise de însuşi exilat, într'o înduioşitoare elegie 
pe care o dăm în traducere. 

Reminescenţele din călătoria pe mare, cu fră- 
mântarea talazurilor şi asprimea vânturilor înghe- 
fate de iarnă, Ovidiu le-a dat ca un bocet dispe- 
rat în Zristele şi Ponticele lui plângătoare. 

Ajuns la Tomis, în ţara Geţilor barbari, poetul 
cel deprins la cântece şi la viaţă bogată, s'a afun- 
dat tot mai mult în tristeţă şi singurătate, scriind 

numai epistole de jale şi păreri de rău, acelor 
rămaşi la Roma, în care reveniă ca o invoca- 
ţiune, implorarea clemenţei lui August. 

Cât de departe eră Tomisul de Roma, pe vre- 
mea aceea! E 
Intr'o scrisoare şfâşâitoare, Ovidiu, spuneă so- 
ției sale: i 


Hotelul Regal, 


«Dum tua pervenit, dum littera nostra reccu- 
rens, tot maria ac terras permeat, annus abib». 

(Până când să-mi vie scrisoarea ta şi tu să o 
primeşti pe a mea, o să treacă un an), 

La plecarea lui din Roma, anul 9 d. Chr., Ovidiu 
aveă mai bine de 50 de ani. 

Exilul dela Tomis, a impresionat grozav pe-poet, 
făcându-l să scrie că, ar vreă să fie trimis în ori- 

care altă parte a lumei, decât să mai rămână 
acolo. 

Dacă Ovidiu, ca om, era un condamnat care-şi 
aşteaptă sfârşitul în lâncezeală şi uitare, ca poet 
însă, găsiă izvor de inspirațiune în chiar nenoro- 
cirea lui şi în înconjurul nou în care trăi. Din 
primul moment a căutat să cunoască pe barbarii 
din Scytia, interesându-se mai ales de Geţi, cari 
formau atunci stratul dominant. EI s'a pus chiar 
de-a invăţat limba getă, cu toate c'o găsiă gro- 
solană şi nevrednică de un poet ca dânsul! 


«Inter inhumanae nomina barbariae 
Quam non ingenio nomina digna meo...» 


Geţii aveau pe-atunci ca rege pe Cotys, un om 
distins, care se înfruptase la civilizațiune, şi gus- 
tase şi din frumuseţile poeziei. Ovidiu eră bine 
primit de regele barbar şi se încercau împreună 
să facă versuri in limba getă, urmând regulele 
„prosodiei latine. In curând Ovidiu ajunge popular 
printre Geţi. EI a scris chiar un poem mare în 
limba lor, în care a premărit pe împăratul August. 

Poporul Tomitan, în frunte cu senatul, mândri 
de-a aveă în cetatea lor pe un poet atât de mare, 
îl înconjurau cu mare cinste, scutindu-l de sarci- 
nele comune. Se zice că i-ar fi votat chiar şi o 
coroană, pe care Ovidiu din modestie şi pentru 
jalea in care trăiă, n'a vrut so primiască. 

Ovidiu a trăit la Tomis 8 ani de înfrânare şi 
aşteptare zădarnică, în care timp a implorat con- 
tinuu îndurarea cesarilor dela Roma, ca să-l scape 

din ţinuturile reci şi barbare. Ajuns de întristare 
şi durere, surghiunitul poet, a murit la Tomis, în 
anul 17 d. Chr., în vrâstă de 59 ani, în primii ani 
ai domniei lui Tiberiu. i 


II, 
Caracterul poeziei lui Ovidiu. 


Ovidiu a fost un poet mare, un talent puternic, - 
dublat de un admirabil spirit, care făceau din. el 
un improvizator neîntrecut. Inteligența vie şi ironia 
lui fină, a stricat întru câtva talentului lui poetic. 
El nu puteă să aibă toată naivitatea şi credința 
poeţilor, cari trăiesc din inspiraţiune. Închipuirea 
lui fecundă şi isteţimea o luau mai totdeauna îna- 
intea muzelor şi dacă opera perdeă ca profunzime, 
ea câştigă în eleganţă şi sprintenie. 

Ovidiu cu educaţiunea şi naşterea lui, a fost 
prizma cea mai sensibilă, în care s'a restrâns tot 
spiritul uşor şi sensual al timpului de-atunci. El a 
trăit în opera sa, toată viața liberă a contempo- 
ranilor săi. Moştenitor al unui nume vechiu şi-a 
unei averi frumoase, el n'a cunoscut durerile cele . 
mari ale omului care munceşte ca s'ajungă, ci a 
intrat de-adreptul în viaţa mare a Romei celei fe- 
ricite, ducând trai de fast şi bucurie. Aşă erau 
de altfel dispoziţiunile generale ale timpului. Roma 
abea încăpeă bogăţiile strânse de înaintaşi şi nu- 
mai rămăsese altă grijă, decât să petreacă şi să se 
bucure de gloria câştigată. Intr'un astfel de în- 

conjur, se ridică generaţiunile acelea de oameni 
încrezuţi şi galanţi, falşi şi seducători, care-şi tră- 
iesc viaţa numai pentru plăceri. 

„Mediul acesta a pervertit marele talent a lui Ovi- 
diu, care căutând să placă lumei în care trăia, n'a 
putut să se aprindă de pasiuni mai mari, care să-l 
fi ridicat de-asupra timpului său. 

La Roma se cerea pe atunci o artă uşoară, ca 


un isvor de veselie şi distracţiune, versuri sprin- 


tene şi piine de graţie, jocuri de spirit şi-o gin- 
găşie superficială, care să nu sgudue prea mult 
apetiturile şi dispoziţiunile celor care trăiau ca să 
petreacă. 

Ovidiu a împlinit cu prisosinţă toate aceste ce- 
rinţe ale timpului său şi a reuşit să pună în arta 
lui atâta spirit şi graţie, cum n'a putut nimeni să-l 
ajungă din antichitatea romană. 

Forţarea aceasta a lui Ovidiu, de a-şi manifestă 
originalitatea printr'o extremă rafinerie de stil şi 
bogăţie de spirit, eră şi rezultatul unei evoluţiuni 
fatale a artei. In adevăr, mai înaintea lui Ovidiu, 
scrisese poeţii mari ai latinităţei, ca Virgiliu, Ho- 
raţiu, Tibul şi Properţiu, cari prin opera şi inspi- 
raţiunile lor geniale, atinsăse coardele cele mai 
fermecate ale poeziei antice, aşă că Ovidiu, cu 
talentul lui miraculos, trebuiă să caute culmi 
noui de atins, lărgind astfel şi-n alte direcţiuni ori- 
zontul frumosului. 

Toate operile lui Ovidiu au o limbă aleasă, multă 

nobleţă în termini şi o vervă bogată, îmbrăcând 

în poezie subtilă subiectele cele mai aride. 
Facem mai la vale un rezumat scurt asupra te- 

melor, din operele cele mai principale ale lui Ovidiu. 


- II. 
Operile lui Ovidiu. 


Amores. — Ovidiu scrie în cei dintâi ani ai tine- 
reţei, poemele din cartea sa Iubire, în care el işi 
manifestă toate calităţile şi păcatele lui de poet şi 
om. El se arată de un libertinagiu, cari ar fi scan= 
dalizat un alt secol, decât acela în care a trăit. 
După Ovidiu, iubirea e un sentiment vulgar, satis- 
făcând ardoarea simţurilor, iar nici de cum un 
sentiment superior şi cast, care să contopiască 
două suflete, în devotament şi sacrificii reciproce. 

Virgil a căntat în poezia lui, iubirea curată şi 
puternică, pe când Ovidiu a fost premăritorul iu- 
birei brutale. - i 

Muza lui Ovidiu, «Corina», nu subjugă prin can- 
doarea şi iubirea ei aleasă, ci prin aprinderea sim- 
ţurilor şi prin depravare. 

Poezia aceasta de tinereţă e prin excelenţă ero- 
tică şi are calitatea de a ne da o icoană plastică 
a moravurilor din epoca aceea. 

Felul de viaţă uşoară şi mai cu seamă al fe- 
meilor de elită, luxul acela destrăbălat, cu peptă- 
năturile fantastice şi stofele scumpe, cu petrecerile 
libere, când iubirele se aprindeau lesne la cursele 

de cai, sau la teatru, au fost redate de Ovidiu cu 
multă esactitate, în tablouri clare şi adevărate. Vina 
lubricităţei din poezia amoroasă a lui Ovidiu, este 
vina secolului acela de rătăcire şi nervozitate, când 
fiicele împăraţilor se întreceau în cădere cu curte- 
zanele publice. Ovidiu care a trăit în acel mediu 
de perzare; s'a cufundat în viaţa aceea stricată ca 
într'o învăluire de voluptate şi înveninare, lăsân- 
du-ne în operile lui amintirea şi otrava acelor 
vremuri. 


Remediorum amoris. — Mai târziu Ovidiu pare 
că se căieşte de libertinagiul din poeziile lui amo- 
roase şi ca să îndrepte prima impresiune făcută 
asupra contimporanilor, s'apucă şi scrie Remediu/ 
dragostei, o carte plină de maxime şi percepte 
mântuitoare, care trebuiesc urmate în iubire. Totuşi 
pacatul din naştere se resimte pe ici şi colo, în 
imaginile tulburătoare şi vinovate care se găsesc 
şi-aici. Unul din premăritorii lui Ovidiu a spus că 
doctoria iubirei, trecută prin arta poetului, devine 
mai periculoasă, decât însăşi boala. 


Ars amandi. — Ovidiu publică la vârstă de 40 
de ani un poem despre Arta iubirei, care prin 
formă ar părea a fi un poem didactic, dar care 
prin intenţiunea poetului, sa transformat într'un 
tratat lubric, în care e vorba de o iubire peri- 
culoasă şi tulburătoare. Spiritul acestei opere este 

uşor şi conruptiv, căci tot fondul poemului: îl for-. 
mează numai viciul. 

Totuşi opera coprinde tablouri energice, tratate 
cu adevărată artă. Poemul acesta straniu eră un 
produs natural al conrupțiunei secolului aceluia, 
atunci când virtutea se schimbase în ispită. 


Heroides. — Heroidele sunt scrisori în versuri, 
o întreagă corespondenţă imaginată, pe care Ovi- 
diu şi-o închipue ca schimbată între unile din per- 
sonagiile mitice ale antichităţei. Aşă găsim scri- 
soarea  Penelopei către Ulysse, a Briseei către 
Achille, a lui Paris către Elena, a lui Hero către 
Leandru etc... 

In arta aceasta factice, poetul găseşte prilejul 
să-şi arate ştiinţa lui neîntrecută în iubire şi seduc- 
ţiune, punând pe eroi în legătură sentimentală, cu 
acelea care-i fermecase. 

E “natural că această corespondenţă fictivă, plină 
de galanterie şi spirit, rămâne cu totul departe de 
iubirea acea viguroasă şi fatală, pusă de Omer în 
sufletul eroilor lui. : 

„Ovidiu împrumutând gândurile lui vechi'or eroi 
luaţi din miturile antice, nu puteă să sc lepede 
de spiritul timpului în care trăia şi de influenţa 
moravurilor din vremea decadenţei romane. Zeii 
şi eroii poetului nostru, au gusturi, fineţe şi sen- 
timente, care se asemănau mult cu rafineria şi 
căderea din saloanele nobleţei latine de atunci. 
Aşa Paris e redat ca un isteţ seducător de pro- 

fesiune, iar Elena apare ca o femee cochetă, care 
încurajază la dragoste pe Paris, într'un chip sub- 
til şi. discret. 


Fasturile reprezintă colecţiunea analelor naţio- 
nale, asupra tradiţiunilor civile şi religioase, puse 
în versuri şi înfrumuseţate de imaginaţiunea poe- 
tului. Erau cum s'ar zice un fel de calendar ex- 
plicativ pus în versuri.. Deşi materia e aridă şi 
banală, totuşi Ovidiu cu viociunea spiritului lui şi 
varietatea cunoştinţelor, a ajuns să facă o lucrare 
plăcută şi interesantă. Ovidiu incepuse Fasturile 
la Roma şi le-a terminat în exil. 


Metamoriose. — Puțin timp înaintea exilului, 
Ovidiu termină Mefamorfosele, cel mai de seamă 
poem din opera sa. Aici poetul arată prefacerile 
cosmogonice, cu toate faptele mitologiei, dela hausul 
necuprins, până la întemeerea fabuloasă a Romei. 
Ovidiu, pe lângă mare artist, eră şi un savant al 
timpului său. Nimeni nu stăpânia mai bine cu- 
noştinţele timpului lui, cu miturile tuturor popoa- 
rele de pe vremea aceea, 

In Metamosfose, Ovidiu se întrece cu bogăţia 
imaginaţiunei şi leagă faptele între ele ca un artist 
desăvârşit. 

In desfăşurarea episoadelor, Ovidiu dovedeşte 
forţe geniale. Descriierile sunt energice, accentele 
puternice. Nimic nu e monoton, nimic nu e obo- 
sitor. Acest poem minunat, constitue un cap'o de 

operă, nu numai pentru poezia lui Ovidiu, dar 
pentru întreaga artă antică. Poemul a trecut printr'o 
grozavă ameninţare şi dacă azi putem să ne bu- 
curăm de evocaţiunile lui, aceasta se datoreşt nu- 
mai grijei prietenilor poetului, căci Ovidiu, când 
a primit ordinul exilului, într'o pornire de revoltă 
şi-a ars multe din versurile lui şi voea să distrugă 
şi Metamorfosele. Nefericitul poet lovit de soartă, 
lăsându-se cu totul durerei, îşi blestemă geniul, de 
care credeă că i-a adus urgia pe cap. 


Medea. — Ovidiu a scris şi pentru teatru, dar 
din nenorocire n'a putut ajunge nimic până la noi. 
Intre altele poetul a scris şi tragedia Medeea, despre 
care Quintilian zice că: «în această operă poetul 
„ne dă măsura de ce-ar fi putut face din talentul 
lui, dacă ar fi ştiut să-şi ordoneze geniul»... 

Din Medea nu ni s'a păstrat decât un singur vers. 


Tristis şi Ex-Ponto. — 7yistele şi Ponticile. sunt 
o serie de elegii, care constitue opera finală a lui 
Ovidiu, scrise la Tomis, în exil. Sub stăpânirea 
durerei celei mai covârşitoare, poetul îşi plânge 
soarta de a se vedea izolat, departe de seninul 
cald al patriei lui, de soarele cel veşnic sub care 
rodesc livezile de portocali, — aruncat singur pe 
un țărm steril, într'o climă aspră şi înconjurat nu- 
mai de popoare barbare. 

In 7risfe, poetul işi descrie amărăciunile sufle- 

tului lui stingher, părerea de rău după fericirea 
de altă dată şi sălbătăcia în care trebue să trăiască. 

Primul poem din 7riste, în care vorbeşte, de 
ultima noapte petrecută la Roma, se ridică până 
la o frumuseţă rară, iar accentele energice şi atin- 
gătoare mişcă sufletul covârşitor. 

Multe din poeme sunt pasteluri desăvârşite, în 
care se dă perspective vii din Scytia. Viaţa bar- 
barilor cari trăiau în împrejurimile Tomisului, for- 
mează încă frumoase bucăţi de artă şi de interes. 

Tristele, sunt cele mai reale bucăţi din opera 
lui Ovidiu, în care el şi-a pus toată căldura şi sin- 
ceritatea, isvorâtă din tristele împrejurări în care 
trăiă. Aici încetează poetul galant şi cu imagina- 
țiunea scăpărătoare şi s'arată numai omul învis, 
care suferă şi se simte nedreptăţit. 

Ponticele sunt scrisori adresate soţiei şi priete- 
nilor din Roma, adevărate elegii contidenţiale, în 
care îşi descrie dorul de familie, de patrie, de prie- 
teni. EI işi aduce aminte cu jale de strălucitele 
sărbători romane şi face să se vadă contrastul cu 
urâtul şi singurătatea exilului. 

In toate aceste elegii din exil, Ovidiu revine 
continuu cu implorări către prieteni şi August, ca 
să-l readucă la Roma într'ai lui. Intr'una din Pon- 
tice, — adresându-se împăratului, —se învinovăţeşte 
prea mult singur, justificându-şi exilul. Voind să 
măguliască pe August, cade întrun adevărat exces 
de laude, care-i micşorează demnitatea şi mândria. 

Totuşi... ce:-r fi mai putut face cu încumen- 

tarea lui, atunci când eră aşa de dezarmat şi sin- 
gur şi când viaţa din Roma îl amăgiă atâta... 


Ovidiu în afară de operile ajunse până la noi, 
a mai scris şi alte lucruri cari însă nu ne sunt 
cunoscute, decât din citatele altor scriitori din vre- 
„mea aceea. Aşa Quintilian pomeneşte de nişte sa- 
tire îndreptate contra poeţilor fără talent. Nu cu- 
noaştem deasemenea ce-a ars el atunci în despe- 
rarea condamnărei lui, — ştim doar atâta că prietenii, 
i-au scăpat cu sila din mâni Metamorfozele, pe 
care poetul voiă să le pună pe foc de ură. 

O altă pierdere de mare interes, sunt versurile 
scrise de Ovidiu la Tomis, în limba getă. 


Statuea lui Ovidiu. 


Românii intrând în stăpânirea Dobrogei, după 
atâta vreme de înstrăinare şi uitare, trebuiă ca o 
datorie de pietate, să premăriască la Constanţa, 
în Tomisul acesta renăscut, amintirea nefericitului 
poet Ovidiu. 

In anul 1883, decum s'a statornicit stăpânirea 
noastră, pe locul vechei Scyitia minor, strănepoţii 
dând peste urmele stăpânirei romane şi-au adus. 
aminte şi de tristul poet care a murit printre bar- 
bari, îngropat în pământul dela Tomis, unde s'a 
făcut ţărână inima cea mai iubitoare a vremilor. 

Fostul prefect Remus Opran, care e om de gust 
şi român entuziasmat, a luat atunci iniţiativa de a 
se ridică o statue lui Ovidiu la Constanţa. 

In vederea aceasta s'au trimis liste de subscripții, 
s'au dat baluri şi serbări şi s'a înjghebat astfel 
suma trebuitoare. 

Statua s'a încredinţat să se facă sculptorului 
Ferrari dela Roma şi s'a dezvelit la 1887, în luna 
lui August. 

Pe piedestalul statuei ; s'a pus epitatul pe care 
şi la făcut însuşi Ovidiu: | 
«Fic ego qui jaceo tenerorum lusor amorum 
Ingenio perri Naso poeta meo 
At Libi qui transis, ne sit grave Quisquis amasti 
Dicere : Nasonis molliter ossa cubent».. 

In româneşte : 

(Aici zac eu, Nasone, cântăreţul dragostelor ti- 
nere, care am perit din cauza geniului meu; — şi 
tu care treci, oricine ai-fi şi iubeşti, să nu-ţi fie 
greu a zice: fie ţărâna uşoară lui Nasone.) 


Prin vrednicia urmaşilor, locul cel stăpânit de 
barbari şi plâns atâta de Ovidiu, s'a transformat 
azi întrun oraş înflorit, unde aleargă lumea din 
toate părţile ca la o minune. 

Ovidiu resuscitat în bronz, pe piaţa cea mare, 
pare uimit de lumea cea nouă şi de propăşirea 
din prejur. 

In Constanţa de azi, ridicată pe ruinele Tomi- 
sului antic, Ovidiu s'ar fi împăcat mai uşor cu 
exilul, iar veneraţia poporului tânăr coborât din 
legionari, Var fi răsplătit de fastul şi aplauzele ad- 
miratorilor dela Roma. 

DIN „TRISTELE“ LUI OVIDIU. 
—- Traducere de G. FRUNZĂ şi |. U. SORICU — 


Când îmi răsare ?n minte icoana de durere 

A ultimelor clipe ce-am petrecut la Roma, 

Când in pervazul negru văd noaptea cea din urmă, — 
Văd clipa despărțirii de tot ce-avui mai sfânt. 

În ochii mei învie izvorul stâns de lacrimi... 


S'apropiase ziua — fatala zi, în care 

Cezărul poruncise să'mi părăsesc căminul ; 

Eu nu aveam nici vreme, nici gând de pregătire, 
Şi mintea 'ncremenită îmi prelungeă zăbava. 

Şi nu mi-a mai stat gândul la sclavi, la soţi de cale, : 
Pribeag mânat de silă —, uitasem de veşminte, 
Stam buimăcit ca omul lovit pe drum de fulger, 
Ce nu'şi poate dă seama de-i mort sau de trăieşte. 
lar, când simţiiu în pieptu'mi o scurtă 'nviorare, 
Abia şoptiiu o vorbă către cei doi prieteni — 

Vai, dintre cei mulţi, astăzi doar doi plângeau cu mine. 
Cu plânsul ei soţia-mi înnăbuşă suspinul, 

Şivoiul cald de lacrimi brăzda obrazu'i dulce, 

lar copiliţa-mi scumpă, în Libia; departe, 

N'aflase de amarul căzut peste-al ei tată. 

Şi toţi plângeau în juru-mi, şi glas prindeă durerea, 
Parcă'mi sunase ceasul eternului repaos, 

Căci toţi ai casei mele plângeau acum cu hohot 

Şi nu eră în casă colţ nestropit de lacrimi... 

Poate e prea 'ndrăzneaţă a mea asemănare, 

Dar n'a fost alttel Troia, când o pătrunse fierul. 


Tăcu în urmă glasul a orice vietate. 
În caru'i de foc luna treceă înfiorată, 


Cînd mi-am întors privirea cu dor spre Capitoliu, 

Care 'n zadar aproape de casa mea a stat. 
Şi, ca din altă lume, cu voce stinsă, slabă. 
Rostiiu : «O zei, ce 'm preajmă-mi v'aţi fost ales lăcaşul, 
«De-acum altarul vostru eu nu-l voi mai vedeă ; 
«O zei, străjeri puternici pe culmile quirine, 
«De-acum pe veci vă lasă pribeagul surgunit. 
Şi rămâneţi cu bine!... 
«Târziu prind scutu ?n mână, căci rana sângerează, — 
«Dar voi feriţi-mi drumul de stăvilarul urii ; 
«Lui Cesar arătaţi-i ce vină m'a orbit, 
«Să nu-mi creadă ispita o crimă vinovată. 
«Că vai! de-ar şti şi dânsul a mea neprihănire. 
«S'ar îndură spre mine şi m'aş mai fi pribeag...» 


Aşa îmi fuse ruga. Tovarăşa vieţei, 
Îngenunchind, cu hohot plângeă nemângâiată 

Şi, despletindu-şi părul în valuri curgătoare, 

Cu buzele în tremur, ea atingeă altarul. 

Dar împietriţi în marmur stau nemişcaţi Penaţii, 
Şi ruga ei fu strigăt întrun deşert pustiu, 

Ci noaptea cea târzie îmi micşoră zăbava 

Şi 'ncremenit stă carul cu oiştea in jos. 

Ce să mă fac? Mă ţine iubirea mea de ţară, 

Mă leagă strâns la pieptu-i... Şi-i noaptea cea din urmă. 
Când cei din jur la mine cătau întrebători — 

De câteori, vai, zis-am : de ce atâta grabă ? 

De drum vă daţi voi sama ? Ştiţi ce lăsaţi în urmă ? 
Cum amânam clipita plecării rânduite !... 

Cum trăgânam în mine al despărțirii semn !... 

De trei ori trecui pragul, dar mă 'ntorsei în casă, 
De-atât amar nici pasul nu se "dură să crească. 
De-atâtea ori şoptit-am : adio! Şi-apoi iară 

lar m'am întors o clipă, aveam ceva de spus: 
Mă urmăriă cu groază fantoma despărțirii ; 

Ce foc punea atuncea în ultimul sărut! 

Si, dând aceleaşi sfaturi, mă înşelam pe mine, 

Pe cele dragi privirea mi se opreă sfioasă, 

Şi mă mustram în sine-mi: la ce atâta grabă. 
Când, Roma părăsind-o, spre Sciţia mă "'ndrept!... 
Şi poate-aveam cuvinte din loc să nu mă clatin,, 
Inţelegeam că's moarte de-acuma pentru mine 
Soţie şi prieteni şi casa şi-a' ei toate, 

Şi tot la ce ţinut-am cu suflet de Teseu. 

«Veniţi să vă cuprindă pribeagul, ce vă lasă, 
«Veniţi să vă sărute, căci trecătoare'i clipa !» 
Cuvintele-mi pe buze se frâng neisprăvite 

Şi-abia apuc în pripă ceva din cele scumpe,.. 

Eu plâng. Şi sus pe ceruri luceatărul s'aprinde; 

lar trista lui lumină mă 'nvăluie in giulgiu. 
Simţiam cum mă cuprinde fiorul morţii reci, 

Vai, rămânea acolo ceva din al mieu suflet! 
Simţiam aceleaşi chinuri — un Met, pe care caii 

| sfâşiau în patru să-şi isprăvească vina, | 

Şi glas prinse durerea. Şi-ai mei gemeau cu toţii 
Lovind în deznădejde cu pumnii pieptul lor. 

Soţia mă cuprinse cu braţele în tremur 

Şi ca 'ntr'o aiurare îmi zise printre lacrămi : 

“Tu nu-mi poţi fi smuls mie. Eu te-oiu urmă în cale, 
«Tovarăşă iubită a celui izgonit. , 
«E şi a mea cărarea de zei menită ție, 

«Cu tine, o, mă lasă la margene de lume, 

«Căci n?o să simţă nava de-i un pribeag mai muli, 
«Pe tine te trimite întrun pustiu Cezărul — 

«Pe mine mă trimete Cezărul mieu — iubirea !,.. 


Acestea mi le spuse de mii de ori iubita 
Şi-abia au reţinut-o să nu-mi alerge 'n urmă. 
Pornii zdrobit, cu părul şi barba ne'ngrijită, 
Parcă mergeam la groapă nepetrecut de nime. 
lar ea — aud că 'n urmă-mi căziă aşa 'n neştire 
Lovită ca de trăsnet, luptându-se cu moartea; 
Când sa trezit slăbită şi palidă şi frântă, 

Din pletele 'ncâlcite şi-a scuturat ţărâna, 

Şi 'ngenuchind în faţa Penaţilor, ea plânse, 

Se tângui nebună, chemându-mă pe nume... 

Era acelaş vaiet de pare că văzuse 

Că rugul se 'nnalţă pe mine sau pe fiica-mi. 
Şi-ar fi 'ncercat cu mâna să-şi curme firul vieţii, 
Dar dorul mieu şi gândul scăpării a oprit-o... 
Ci să mi-o ţie zeii, — aşa li-a fost lor vrerea — 
Şi lacrămile-i calde mi or alină durerea... 


Toan Adam. — Constanţa Pitorească. 10 


MONUMENTUL FRANCEZ 


I 


aa grite şi alegoriile funerare de marmură, se înalță 
mai în fund Monumentul Francez, tăiat întro 
prismă simplă de granit. 

Inscripţiunea se poate citi de departe: 


a, Ă „aaa ÎN rap Ș 
An cimitirul vechiu al oraşului, printre crucile îne- ( 


„aijiniiasaaă 


La France 
a ses 
Soldats mortis 
pour 
La Patrie 
1854—1855. 

Mormântul acesta colectiv, de pe care se ridică 
uşor şi trist numai piatra solitară a monumentului, 
stă singur şi părăsit, ca o filă ruptă şi pierdută 
dintr'o carte cu povestiri eroice. 

Dacă te cobori în cavou, ţi se înfăţişează un ta- 
blou macabru: — O piramidă de capete, cu baza 
largă, se înalță straniu în mijlocul grotei reci. Din 
mulţimea ochilor goliţi, s'au plini cu ţărână pu- 
tredă, se îndreaptă par'că fiori de moarte, cari te 
pironesc şi te înghiaţă. Gurile ştirbite şi îndopate 
de pământ, rânjesc prin restul dinţilor galbeni, de 
toată svârcolirea dintre oameni şi rătăcirea din 
lume. Alături, într'un singur sicriu bogat, ca în- 
trun coşciug al impăcărei, stau închise celelalte 
rămăşiţi şi sfărămături ale osemintelor adunate. 

Pe pereţii cavoului sunt atârnate coroane mu- 
cigăite, cu panglici umede, pe care abea se mai 
discifrează inscripţiunile. 

Cum a putut un singur mormânt, să închidă 
atâta viaţă tânără, cu toate avânturile şi speranţele 
celor îngropaţi aici? 

„Rămăşiţele acestea triste, sunt osemintele solda- 
ţilor francezi, decimaţi de holeră la Constanţa, în 
timpul războiului Crimeei, mai înainte de-a fi dat 
ochi cu duşmanul. 

Diviziunile franceze cari au demonstrat atunci în 
Dobrogea, au fost greu încercate de soartă. Co- 
loana generalului Espinasse, mai ales, aceea care 
înaintase mai mult, a fost cea mai grozav lovită 
de flagel. Soldaţii francezi muriau cu grămada în 

toate părţile şi atunci în graba şi spaima acelor 
împrejurări, ambulanţa îi îngropă unde apucă. Cei 
cari au murit la Constanţa, au fost înmormântați 


pe malul mărei, pe unde trece azi bulevardul Eli- 
saveta, 


Mai târziu, în anul 1904, când s'a nivelat tere- . 


nul pe acolo, în vederea construirei cazinului, s'a 
dat peste acele hecatombe sinistre, în care s'au 


pletite şi amestecate laolaltă, ca'ntr'o eternă îimbră- 


pe dată, iar aceştia au comunicat descoperirea am= 
basadorului' dela Bucureşti şi guvernului francez.. 

Osemintele adunate Cu pietate au fost puse: 
într'un sicriu şi reinmormântate cu mare solemni- 
tate la cimitir, 

Monumentul s'a inaugurat la 9 Maiu 1904, când 
pe lângă autorităţile noastre, a luat parte şi un în- 
sărcinat al guvernului francez. 

Vizitatorii cari vin azi la Constanţa, nu uită să. 
se ducă şi la cimitirul vechiu, ca să vadă mor-. 
mântul cel părasit, | 

Muţenia şi solemnitatea morţei, plutesc împrejur, 
ca un giulgiu destrămat în aer. Dintre statuiele. 
funerare şi crucile putrede, se înalță mai în fund. 
Monumentul Francez. 


Inscripţia începe simplu, ca un suspin îndepărtat. 
de mamă: j 


X-a 


j 
, 

La France... 


Rândurile acestea uitate aci, sunt o pagină tristă 
ruptă din istoria Franţei şi perdută la noi, pe ma- 
lul mărei. 


Se dăm pe scurt împrejurările. în care s'a întâm- 
plat grozava dramă dela 1854: 


Li 


Rusia îşi urma pe toate căile, politica sa de dis- 
trugere, impotriva imperiului turcesc. Gândul ei a 
fost în totdeauna, să pună mâna pe Stambul şi să 
stăpâniască astfel comerţul şi puterea Orientului. 

In anul 1853, Rusia încurcă cu diplomaţia sa 
lucrurile, aşă încât sileşte pe Turcia s'o provoace 
la luptă. Acesta eră al şaptelea războiu, care se 
declară intre cele două puteri atât de duşmane. 

Turcia desorientată şi îmbucătăţită, în urma 
atâtor învingeri, dă tot mai înapoi în faţa pornirei 
de cucerire a Ruşilor. 

In vremea aceasta, Europa nu puteă să pri- 
viască cu ochi buni această extensiune şi încăl- 
care, căci eră şi ea grav ameninţată, în interesele 
sale comerciale din orient. C'un stăpân ca Rusul 
în Constantinopol şi Bosfor, ar fi fost o continuă 
ameninţare pentru Europa. Deaceea Franţa şi An- 
glia, cari erat mai legate ca interes de orient, au 
făcut o coaliţie, când au văzut că Ruşii încolţesc din 
nou pe Turci şi-au declarat şi ele războiu mosco- 
viţilor, la 27 Martie 1854, ca aliate ale Turciei, 

Ruşii se întărise în Dobrogea şi-acum atacau 
cu desperare cetatea Silistrei, când armatele aliate 
comandate de mareşalul Saint-Arnaud şi Lord 
Raglan, ajunsese în Bosfor şi căutau să se îndrepte 
cu flota spre Crimeea. - 

Muşirul Omer-Paşa, (croat de origină) general- 
şef al forțelor turceşti, în consiliul dela Varna, 
cere ca din diviziile franceze şi engleze, să debarce 
câteva pe țărm şi să siliască pe ruşi, ca să des- 
presoare Silistra. 

Comandanții armatelor aliate, găsesc tactica ni- 
merită mai ales că aceste diviziuni, ar îngreuiă şi 
retragerea ruşilor din principate şi le-ar strică şi 
întăriturile din Dobrogea. 

In urma constrângerei armatelor aliate, Ruşii 
după ce au lăsat împrejurul silistrei mai bine de 
2500. de morţi, au căutat să se retragă. 

In afară de diviziunile franceze şi engleze, ma- 
reşalul Saint-Arnaud a organizat în campania 
„aceasta, un corp special de experienţă, compus 
din 2497 călăreţi, sub numirea de Saphii de 
Orient, recrutat din bazbuzuci turci. Comanda 
nouei trupe a dat-o generalului lusuf, chemat 
anume din Algeria. 

In vremea aceasta bântuiă holera cu adevărată 
furie în porturile Europei: Marsilia, Pireu, Cons- 
tantinopolul. N'a trecut mult şi holera s'a ivit şi 
în trupele aliate dela Varna. 

Comandanții când văd ameninţarea, se gândesc 
să schimbe locul contaminat şi să priminiască 


CONSTANȚA PIT OREASCĂ 151 


trupele într'un marş de recunoaştere prin Dobro- 
gea. Planul acesta le serviă de altfel şi la strate- 
gia războiului. Ameninţând pe Ruşi prin Dobro- 
gea, diviziunile aliate le atrăgeă atenţiunile în- 
tr'acoace, ca să poată astfel debarcă mai uşor, 
grosul flotei care se dusese în Crimeea, Unde se 
mai puneă, că din Dobrogea, ei puteau îngreuiă 
mult retragerea armatelor ruse, cari se întorceau 
demoralizate prin Muntenia şi Moldova. 

Cei dintâi cari au plecat din Varna, au fost 
spahiii călări, la 22 lunie 1854, în frunte cu ge- 
neralul maur lusuf. 

Diviziunea | de infanterie, a generalului Espi- 
nasse, trebuiă să-i sprijine din urmă. 

Drumul se făceă de-a lungul mărei, în marş 
forţat, ca să producă neorânduială între Ruşi. 

In urma lui Espinasse, au mai plecat pe rând 
încă două diviziuni, cu destinaţiunea de a se spri- 
jini reciproc, pe toată linia de bătae, dintre Varna 
prin Mangalia până la Constanţa şi cu paza dru- 
mului Silistra-Racova. 

Holera însă s'a ţinut ca un blestem pe urma 
trupelor, le urmăria ca un păcat care nu iartă. 

La inceput numărul victimilor a fost neînsem- 
nat, dar molima s'a cuibărit tot mai mult între 
soldaţi, până a sbucnit ca un flagel distrugător. 

Luptând cu toate nevoile şi cu pustiul locurilor 
părăsite, coloana. lui Espinasse ajunge la 28 Iulie 
la Constanţa şi de-acolo trece de se aşează la 

Palaz, pe malul lacului Siit-Ghiol. Aici holera 
atinse 27 de oameni. 

Generalul lusuf care opera mai la nord cu spabhiii 
lui, cu toate nenorocirile căzute asupra armatei, 
făceă minuni de vitejie. In câteva încăerări pe cari 
le-a avut cu Ruşii, a făcut adevărate masacre în 
rândurile duşmane. A trebuit să intervină ofiţerii 
francezi, ca să induplice aprinderea maurului şi a 
spahiilor şi să-i opriască de-a înaintă prea mult * 
în goana Ruşilor. 

Lupta dela Gargalâc a fost mai mult un măcel 
pentru Cazaci. 

După o ploaie torențială însă, care udă trupele 
asudate până la piele, holera se declară furioasă. 
printre spahii, 

lată ce comunică Jusuf, comandantului său: 

«Epidemia are un caracter de nedescris, oamenii 
cad ca trăsniţi, mai înainte de a li se puteă dă 
cele mai mici îngrijiri.» 

Retragerea luptătorilor eră mai mult o ambu- 
lanţă pusă în mişcare. Harabalele şi căruțele gă- 
site la Gargalâc, nu mai puteau dovedi cu adu- 
narea şi căratul victimilor. Acolo în câmp au 
îngropat Chiar pe dată 80 de morţi. Pe când, pe 
de altă parte, generalul Espinasse, îşi mobiliză for- 
țele dela Palaz, ca să înainteze în ajutorul lui Jusuf, 
de odată 500 de soldaţi rămase căzuți la pământ 
ca trăsniţi. Pa. , 

Holera Venise ca un. fulger asupra coloanei ex- 
pediţionare. Pâna sara erau 150 de morţi şi 350 

în agonie; ziua de 30 lulie a fost fatală pentru 
armata franceză dela Palaz. 

Divizia a primit ordin să se întoarcă numai de 
cât la Constanţa. Toată noaptea aceea şi a doua 
zi la 31 lulie, s'au cărat peste 800 de bolnavi. 
Cortegiul trist al trăsurilor de artilerie şi a hara- 
balelor rechiziţionate, se "nşirau în lungul drumului, 
pline de muribunzi, umplând paraginile din cale, 
cu plânsete şi gemete disperate. Cei cari muriau | 
în cale, erau îngropaţi în câmp, mai mult înveliţi 
cu pământ, decât înmormântați. Cadavrele aceste 
putrezite la suprafaţă, infectară şi mai rău aerul. 

Espinasse a fost şi el atins'de holeră. 

Dela Constanţa, bolnavii cari scăpau cu viaţă, 
erau îmbarcaţi pe vapor şi duşi la Varna. 

Foarte mulţi francezi au murit însă la Constanţa 
şi-au fost înmormântați pe coasta mărei, deasupra 
portului nou, unde se sfârşeşte bulevardul Elisa- 
beta. De aici s'au scos şi osemintele de sub mo- 
numentul dela cimitirul vechiu. Ori: decâte ori se 
mai fac săpături în partea aceea, se găsesc sche- 
lete de-ale foştilor expediţionari nenorociţi. 

Cu întâmplarea aceea de grozavă amintire, s'ar 
puteă întări credinţa că, Ruşii au fost întotdeauna. 
ajutaţi de împrejurări fatale, cari i-au scos. din 
cumpenele cele mai grele. Francezii mai ales, au 
plătit întotdeauna foarte scump, încumentarea de-a 
înfruntă norocul Rusiei. 

Celelalte două diviziuni, care rămăsese mai în 

sudul Dobrogei, scăpase mai uşor încercate de 
holeră, : 


In total, iată la cât s'au ridicat pustiirile acestui 
flagel: — 3400, bolnavi. şi 2475 morţi; englezii 
"au avut decât 350 de victime. Au murit de-ase.. 


menea şi peste 400 de marinari, din cei cari trans= 
portau bolnavii pe mare. 


„taseră desnădăjduiţi în toată lumea. 
Aşa s'a sfârşit expedițiunea franceză în Dobrogea. 


nu lase amintiri de bravură şi să nu-şi fi sămănat 
oasele soldaţilor săi. Cu prețul acesta scump, soarta 
a lăsat rasei Jatine, mândria de a fi deslănțuit po- 
poarele din prejudecăţi şi ignoranță şi a dă astfel 
lumină lumei şi libertate oamenilor. 

Mormintele părăsiţilor soldaţi francezi, săpate în 
Pământul unde se odihnesc atâtea urme şi vieţi 
străbune, Sunt pentru noi o nouă evocaţiune, care 
ne leagă tot mai mult de colţul acesta de țară, ca 
de un patrimoniu Scump, rescumpărat cu mult 


PLAJA MAMAIA 


|; 
Plecarea din Constanţa. 


rumea grăbită şi plină de inviorare vine pe toate 


E [i 


A drumurile şi se strânge grămadă sub um- 
brarele haltelor. —Flueratul trenului îndeamnă mai 
mult încă, pe întârziaţii care se văd iuțind paşii. 

— La Mamaia... 

In îmbulzeala de câteva minute, oamenii îşi 
strâng mâna, se chiamă pe nume şi vagoanele 
comode, cu obloanele largi lăsate, pare că duc un 
convoi de lume desrobită. 

— La Mamaia orizontul se roteşte larg şi cu- 
fundat în albastru. 

— Acolo cerul şi cu apa sunt tot una, 

Trenul pare obosit şi el de căldura care toro- 
peşte oraşul şi-n sforțarea şi năduful lui, se si- 
leşte să ia cât mai în grabă lumea de prin mi- 
cile staţiuni din drum, ca S'ajungă odată afară, 
pe culmea de Sus, unde se simte Cum vine boarea 
răcoroasă din necuprinsul mărei, 

Lumea nerăbdătaore, abea aşteaptă să se scape 
din zăduful oraşului, 

S'aud trompetele dela cazărmi, maşina şueră pre- 
lung şi trenul se opreşte în capul drumului dela 
Anadolchioi, pentru ca să ia pe ultimii drumeţi, 


S'ar păreă că sunt nişte monştri rămaşi din 
alte vremuri, care gem şi-şi frâng mădularele de 
strâmtoarea şi viaţa nouă, care-i înconjoară ca o 
ameninţare. 

De pe movila Ponticum, țipă şi bat din palme o 
ceată de ştrengari. 

Trompetele asurzesc, maşina sfâşie cu şuerul 
Zarva copiilor şi trenul lasă oraşul cu sgomotul şi 
căldura lui şi intră triumfător şi răcorit, printre 
lanuri coapte şi plantaţiuni prăfuite. 

— La Mamaia... 


apelor ei închise, privirile tuturor, E numai o simplă 
clătinare de unde şi năluciri de raze oglindite. 
Boarea proaspătă îţi umple răsuflarea şi-ţi ră- 

coreşte obrajii ; adierea aceasta de viaţă, îţi inundă 
- grumajii şi-ţi încinge tot trupul de înviorare şi tre- 
sărire. 

Imensitatea mărei se desface în cingătoarea ori- 
+ zontului, tot mai covârşitoare. 

Trenul hurue acum chiar pe malul apei, lăsând 
"de o parte şi alta hornuri roşcate de cărămidă şi - 
dărămăturile sinistre ale unei tăbăcării părăsite. 

Plaja Mamaia crestează oglinda apelor ca o 
trâmbă de borangic înşirată la soare. 

Feeria îşi începe încântarea şi farmecul. 

Duna de nisip inaintează printre ape, aşternând |. 
drum moale trenului. Marea îşi plescăie şi-şi pre- 
linge undele clătinate, iar lacul adormit pare trăz- 
nit sub săgetarea sfărâmată a razelor de sus, 

De amândouă părţile oglindiri de apă. 

Un moment simţi groaza unei prăbuşiri neaştep- 
tate şi tresari de clătinarea acestei punți înguste, 
care pare că trozneşte deasupra abizului. 

Trenul lunecă printre ape, duduind pe drumul 
moale de nisip. 

Inainte se arată însăilarea uşoară şi surpriuză- 
toare a băilor. 

Liniile acelea sprintene, care se încrucişează Şi 
amăgesc ochii ca o mreajă de păianjen, par îm- 
pletite acolo ca prin vrajă, ca să facă sălaş zeiţelor 
mărei. 

Trenul se opreşte şi pe uşile vagoanelar des- 
chise, se revarsă lumea ca o inundare de capete. 

Coridoarele băilor duc mulţimea la cabine. 


ă LE 
a ă, 


Băile -delu, Maaniiz, Ă 

Cât ai gândi şi marea se umple de scăldători. 

E o continuă explozie de apă împrăştiată, de 
ţipete şi de înviorare. : . 

De sus soarele bun şi darnic, râde de atâtea 
gângânii şi de bucuria lui străluceşte şi cuprinsul 
şi faţa apelor. 


II. 


Insula Ovidiu. 


Duna se întinde între mare şi lacul Siut-Ghiol. 

Din dreptul băilor se vede în lac insula Ovidiu. 

Se zice că poetul surghiunit şi trist găsia ade- 
seaori linişte şi împăcare sufletului; privind din 
insulă minunea dimprejur. 

Apele lacului sunt clare şi cuminţi. 

Ne-am suit într'o barcă şi am spus să ne ducă 
la insulă. i 

Unda eră caldă şi din mers clăbuciăim apa cu 
mânele. 

Prin limpedele apei se vedeă prundişul dela 
fund. | 

La răstimpuri săgetau pe de lături peşti de toate 
mărimile. Mreanele iuți şi jucăuşe, se azvârliau la 
suprafaţa apei şi străluciau în bătaia soarelui, ca 
nişte platuşe sucite în raze. 

Luntrea noastră tăia apa uşor şin cuminţenia 
care amuţise cuprinsul, s'auzia numai lopăitul lo- 
peţilor. 

Plaja rămăsese departe şi cu cât intram în umbra 


Ioan Adam. — Constanţa Pitorească. D311 


Insula Ovidiu, 

răchiţilor mari, crescute pe insulă, cu atât se ră- 
coria şi cuprinsul. 

Stufărişul fâşie mătăsos şi ascuţit de atingerea 
luntrii, care-şi face loc ca să se apropie bine de mal. 

Vegetaţiunea din insulă este îmbelşugată şi în- 
neacă mirosul cu prisosul de sevă şi abundență. 

Am sărit cu toţii pe mal şi ne-am strecurat câte 
unul pe o potecuţă bătută de pescari. 

În mijlocul insulei, am dat peste nişte grădinari 
care lucrau la răzoare. 

Ici-colea câte un buştean trântit la pământ, părea 
împletit aproape în buruienile agăţătoare, încâlcite 
şi grase. 

Un bloc de granit rotunjit, abea se mai contu- 
rează din mucegaiul îngrămădit pe el de vreme. 

Pe o lature a pietrei se mai cunosc chiar urmele 
unor slove latineşti. 

Se zice că insula aceasta se va lua în curând 
sub îngrijirea publică şi se va transformă într'un 
parc şi loc de escursiune, ca o întregire a frumu- 
seţii dela Mamaia. 

Nicăiri în lume nu e un colţ aşă de potrivit, 
unde natura să fi întrunit mai multă podoabă. 

Rămâne acum ca omul să complecteze această 
operă rară, 

Începutul s'a făcut cu mult noroc, căci băile au 
toată graţia şi surprinderea împrejurimilor. 

Va îi o luptă de întrecere. 

Ocârmuitorii şi artiştii care vor duce lucrările 
înnainte, vor fi puşi un moment la încercare, căci 

natura a întrecut aici orice închipuire, cu forţa ei 
de creaţiune. 

În adevăr, locul acesta eră poate singura răs- 
plată, pentru înstrăinatul „Ovidiu, care să-l facă 
să-şi uite plânsul. 

Natura, a cărei metamorfoză misterioasă a cân- 
tat-o Ovidiu cu atâta pompă, i-a rămas singura 
credincioasă, din toţi cei pe care-i preamărise în 
versuri, elegantul poet al Romei. 

Natura s'a împodobit aici ca de sărbătoare, pentru 
ca să primiască pe surghiunitul cel străiucit, pe 
cântăreţul genial al ei. 

Şi noi vediâăm cu ochii minţii pe Ovidiu, cum 
părăsia în dimineţele de toamnă metropola Tomis 
şi strângându-şi toga la gât, se strecura posomorât 
şi învins printre negustorii greci gălăgioşi şi de 
acolo se îndrepta înspre insula lui. favorită. 

În drumul şerpuit şi în paragină, întâlnia Schiţi 
bărboşi şi murdari, trecea pe lângă locuinţe vârâte 
în pământ şi din pragul acestor vizuini îl petreceau 
din ochi uimite, trogloditele plodicioase şi nespălate. 

Ajuns în insulă, Ovidiu îşi strângea mai bine 
toga la gât şi aşezându-se obosit pe piatra lui, 
cerceta îndelung cu ochii orizontul mărei, în aş- 
teptarea corăbiei care să-i aducă ertarea lui August. 

Târziu, descurajat, îşi lua tableta lui și scria o 
«Tristă» pentru cei rămaşi în Roma, 


Ne-am întors cu luntrea grăbiţi, ducând în suflet 
senzaţia omului părăsit şi înstrăinat, 

III. 
Plaja. 


Duna te amăgeşte şi te îndeamnă. 

Când te uiţi în lungul ei, imensitatea apelor 
pare că dă să'nece panglica această galbină şi s'o 
desprindă dela celalalt capăt. Un moment ai amă- 
girea că şuviţa fermecată pluteşte aruncată în placul 
undelor, de-ai crede că-i părul despletit al unei gi- 
gante bălăi, care s'a cufundat o clipă în mare. 

Trenul nu merge decât până la băi, şi pentru 
ca să tăem duna în lung mai departe, am luat o 
trăsură. 

Drumul prin nisip îţi dă senzaţia unei dulci şi 
continue inervări, un fel de gâdilire uşoară a sub- 
suorilor şi a genunchilor. 

Trăsura noastră merge la pas, iar noi câţiva 
alergăm greoi şi nesiguri prin valurile de pulbere 
de aur. 


Duna această e formată din nisipul adus de 
valuri şi îngrămădit pe vremuri la intrarea gol- 
fului, care azi a rămas lac închis, despărţit de 
mare. 

Un capriţiu al naturei meştere şi uriaşe. 

Lacul Siut-Ghiol are isvoare mari şi fiind mai 
sus decât marea, îşi varsă apele în ea printr'un 
prival îngust, încolo, departe, în spre răsărit de băi. 

Sărătura fostului golf de mare, s'a spălat prin 
continuă primenire a apelor de isvoare şi azi avem 

un lac dulce, lacul de lapte, cum îl numesc turcii 
în limba lor. 


Impărecherea e minunată. 


“(mosauroA) “oa ad unu 


Deoparte: lacul dulce, ridicat sus, limpede şi li- 
niştit, cu peşte cunoscut şi cu stutăriş pedelătur, 


— iar pe astălaltă parte, mai jos, marea covârşi- 

toare şi întunecată, înnegreşte orizontul cu adâncul 
apelor ei tainice. 

Nisipul dunei spălat în unda valurilor şi adunat 
acolo de când nu poate ţine minte omul, s'arată 
curat şi molcuţ, ca un leagăn imens, aşternut din 
proaspăt. 

Când vezi învelişul acesta neaşteotat, nu poţi 
să te opui dorinţei de-a te rostogoli leneş, măci- 
nând în mâni prăfuirea aurului risipit. 

Cum dam cu ochii de un deluţ de nisip, o luam 
fuga pe întrecute şi-l urcam mai mult în brânci. 

Picioarele lunecau, degetele noastre se-nfigeau 
în coama făinoasă şi înghesuindu-ne la 'deal, mulţi 
se rostogoliau în urmă, strângând în pumni ni- 
sipul, de care se agăţase ca de-o mântuire. 

De sus vezi tot lungul dunei. 

In urmă, departe, rămâne înseilarea feerică a 
băilor, cu mişunarea furnicarului de scăldători. 

Innainte vezi cum bentița tremurată a dunei se 
prinde de țărm, ca într'o copcă. 

- Deoparie şi de alta, apa cuminţită şi fără sfârşit. 

Cuprinsul tot abia încape strălucirea soarelui şi 
sănătatea care se revarsă din toate părţile. 

O clipă de extaz numai şi coama movilei noastre 
se prăbuşeşte la o vale, odată cu rostogolirea sgo- 
motoasă a tuturor. 

Nebuniile şi bucuria covârşesc împrejurimea. 


Nisipul spălat şi uscat curge de pe noi la cea 
mai uşoară atingere. 


Ne scuturăm hainele şi părul, mai strănutăm şi 

adunându-ne pălăriile aruncate, pornim tot mai îna- 
inte, pe când trăsura în pasul cailor vine după noi. 

In drum intâlnim mame cu copii anemici şi slabi, 
pe care-i primblă desculți prin nisip şi le face 
de joc cu scoici colorate frumos şi 'cu melcuţi în- 
tortochiaţi. 

Duna pare o seră nesfârşită, în care sar putea 
preface şi întări sănătatea celor bicisnici, 

Pe malul mărei, pe nisipul: bătut şi umed, fug 
cu pas mărunt şi iute păsărele delicate şi sprintene. 

Pe deasupra apei vâslesc în bătaea soarelui, pes- 
carii cu aripile albe şi lungi. 


IV. 
La moară. 
Timpul trece nebăgat în seamă şi prânzul s'a- 
propie tulburător. | 
Părăsim hârjoana şi nisipul şi urcăm în trăsură. 
Lăsăm duna să se ducă singură până la celă- 
lalt țărm şi noi facem la stânga, pe la capul la- 
cului, ca să luăm masa la cârciuma dela moara: 
de apă. 
Zăgazul care îndreaptă apa în spre scocul morti, 
e o înjghebare trecătoare, încât, când îl vezi cum 
se burduşeşte la mijloc, de deabea opreşte năvala 
ridicată a cursului, grăbeşti şi fără. foame mersul, 
de frică să nu plesniască hamzalele lacului, ca 
cercurile slabe ale unei buţi prea pline. 
Fiorul ţine câţiva paşi numai şi zăgazul lărgit 

se întăreşte puternic, deoparte şi de alta, cu în2 
rădăcinarea a două perdele de răchiţi bătrâne, 
care adumbresc şi întunecă drumul. 

Huruitul morei şi sbaterea apei în scoc, umplu 
toată împrejurimea. 

Intrarea în bătătura morei, se face sub bolia: 
nestrăbătută a perdelei de răchiţi. 

Trăsura îşi face loc cu greu printre carele în- 
grămădite. : ( 

Câţiva dulăi, deprinşi cu oaspeţii se încearcă să 
latre mai mult de obiceiu. 

Stăpânul morei e un armean cum se cade, care. 
„face treburi frumoase aici, 

Am fost întâmpinați cu multă luare aminte. 


Unul din escursionişti, era cunoscut de gazdă 
şi ştia mai dinnainte ce e bun în partea locului. 

Lucrurile s'au pus la cale numai din ochi şi 
prin semne. . 

Noi, cei mai străini, n'am înţeles ce se urzeşte. 

Am văzut doar atât că tovarăşul nostru cheamă 
pe stăpân aşa mai la o parte şi-i'spune râzând: 

— Domnule Agopcian, ce zici, aruncămu. şi-i 
face un semn meşteşugit cu mâna, aşa... la dreapta 
şi la stânga... de pare car fi potrivit o . gata 
de asvârlit în apă. 

Armeanul râde şi dă din cap cu înţeles. 

Un chemat pe nume numai şi din moară se 
arată un vlăjgan albit de făină. 

Prânzul s'a alcătuit repede.  . 

Dintr'o asvârlitură de plasă, s'a scos peşte pentru 
un oaspăţ destul de bogat. | 

Plătica grasă sfârâia pe grătar, pe când cârciu- 
marul întindea masa sub umbrarul unor salcâmi 
stufoşi. =: 

Vin bun, salamură de peşte dulce şi cât ai gândi 
Sa întins masa cu chef şi voe bună. 

Lipsea numai... crâşmăriţa... 

In cuprinsul de afară, domnia huruitul morei, 
cu sbaterea apelor năvălite în scoc şi strigătele 
răsleţe ale celor veniţi la măcinat. 


V. 
De pe deal. 


Cu apropierea sărei ne gătim de ducă. 

Din spre mare începuse a sufla o boare mai rece. 

Ne hotărâsem să ne întoarcem la Constanţa pe 
şoseaua care mărgineşte lacul pe dela deal, căci 
ar fi fost greu să străbatem duna prin întuneric. 

Trăsura ridică dealul dela moară şi ne scoate 
pe tăpşanul dela Mamaia. 

Soarele scăpătase după dealuri. 

Cuprinsul se înegura de înserare şi de fiori 
umezi. 

Drumul duce înnainte printre sămănături îru- 
moase. 

Din mersul trăsurei ne aruncăm ochii în urmă. 

Priveliştea îţi copleşia privirile. 

De pe deal se vedeă marea imensă şi înăsprită. 


Cum va fi Mamaia în viitor, 

Şi prin valurile stârnite, se întindeă între două: 
capuri, duna îngustă, de păreă că-i o trâmbă de: 
borangic uitată pe noapte afară. 

De nicăiri nu se arătă tabloul mai întreg ca. 
de aici. 

Tot CORR acesta fermecat ţi se desface sub ochi.. 

Duna se 'nseamnă printre ape ca o făşie per-- 
dută, tremurată în lung de săltatul valurilor. 

Când vezi marea încordată şi neagră, cum năzue: 
covârşitoare şi se 'ntinde lacomă pe plajă, crezi. 
că e pornită să spele jucăria aceasta a naturei,. 
s'o sfâşie ca pe o panglică agăţată numai de ma- 
luri, să treacă tumultoasă înnainte şi să-şi mai 
revadă încă odată golful cel perdut şi cotropit de 
ape străine. 

Departe, în celălalt capăt al dunei, în spre oraş,. 
se extompează şters în înserarea răcorită, mreaja 
fermecată a băilor. 

Prin înegurare se zăreşte fumul dela un tren,. 
care duce pe ultimii vizitatori. 

În insula Ovidiu, din lacul liniştit şi sombru, se: 
vede vâlvătaia unui foc de uscături. 

Marea se întartă tot mai mult, clăbucindu-şi: 
coama valurilor din tot largul, aşa că spuma arun- 
cată, pare nişte solzi albi, a unui monstru de mare: 
sborşit, gata de năvală. 

Am trecut prin satul Cogealia, locuit acuma de: 


o colonie de germani gospodari, de unde am eşit 
la şosea. 


Seara căzuse deabinelea. 

Calea pietruită coboară şi albeşte în bătaia o- 
chiului. 


Marea se mai iveşte pe la unele cotituri, s'arată . 


tot mai întunecată, până se confundă cu orizontul 
înegrit. 


VI. 
Legenda »„Mamaei“. 


Pe valea dela Canara trăsura mergea în pasul 
oprit al cailor. 

Prin întunericul ce împânzise cuprinsul, abea se 
vedeau drumeţii, ca să se ferească în de ei. 

Unele căruţe treceau mânate nebuneşte, de mai 
să dea în roatele trăsurii noastre. 

Drumeţii mai cu chef, cântau. şi chiuiau, lovind 
în cai,.ca să se întreacă din mers. 

Dela cârciuma din Canara se aude un sdrăn- 
gănit de dairă şi versul prelungit şi plâns al unui 
cântăreţ turc, 

Aglă 'ciogiuc, aglă 1) . 
Agia Mamaia ... 

Am rămas cu toţii reduimeriţi de frântura de 
vers, care după cât înţelegeam noi turceşte, trebuia 
să aibă legătură cu duna noastră fermecată, 


Am tras în bătătura hanului şi ne-am apropiat 
de Cântăreț. 


————— 


1) Plângi copilă, plângi, 
Plângi pe Mamaia î că 

Dairaua zornăia de bătătura degetului, întărind 
plânsul cuvintelor lungite şi tremurate, 
Turcul slab, spânatic şi cu ochii imobili, căsca 


După naufragiu, (Voinescu). 


gura larg, şi sbătea cuvintele între fălci, de par'că 
se frigea cu ele, până când la urmă, le termină cu 


un ison prelung, de ai fi crezut că le dă drumul 
din cimpoi. 

Aglă ciogiuc, Aglă 
Aglă Mamaiă ... 


În jurul cântăreţului erau strânşi căruţaşi tătari, 
lucrători dela carieră şi țărani veniţi dela muncă. 

Ne-am dat pe lângă un turc care o rupeă ro- 
mâneşte şi care ne spiona din ochi, cu intenţia . 
vădită de a se arătă de folos. 

— Ce zici de cântecul acesta, bre ciorbagiu ? 

— Asta frumos este! 

— Ce-i cu voba Mamaia ? 

— Asta... Mamaia... 

— Care Mamaie ? 

"— Mamaia — numai una este — care altă Ma- 
maie ? Mamaia unde merge boerii la scăldat... 

— Şi ce zice cântecul de Mamaia ? 

— Asta vechi cântec este, dela bătrâni. 

— Şi cum vine pe româneşte ? 

— Ei, Mamaia este frumos numai pe turceşte... 
eu nu ştiu să spun tot aşa de frumos, pe româ- 
neste: 

— Spune atâta cât ştii... 

— Mamaia este o creştină... ea a fost nevasta 
unui bei dela Modova. Beiul acela s'a bătut cu 
Turcii şi eră voinic tare. El ținea tunul în braţe 
şi da foc. Da turcii tot l-a bătut pe el şi l-a prins 
şi l-a rupt în bucăţi cu cămilele. 

Nevasta lui s'a bătut şi ea cu Turcii şi la urmă 
a fost roabă, 

Paşa dela Silistra, când s'a 


N 


întors înapoi cu 

oastea, a luat şi pe nevasta aceea de beiu Mol- 
dovan. 

Ce-a vrut el, n'a vrut la ea. 

Ea avea o fetiță de lapte. 

Asta Moldovancă eră creştin tare şi scuipă la 
Turci. 

Paşa a lăsat-o aici, unde este Constanţa, cu pa- 
rale multe şi cu slugi tot Moldovani. 

Fata ei a crescut mare şi trăia cu măsa şi nu 
se despărţia una de alta. 

Ea la măsa a ei zicea Mamaiă — asta vorbă 
Moldovenească este, tu ştii la tine, că eşti Moldo- 
van... şi pe fată Dina — Constandina chemat. 

Alah iubea mult casa lor. | 

Fata eră bălană şi cu păr ca aurul; mamaia a 
ei eră tristă şi bună. | 
Toţi oameni şi. turcii şi creştinii, da respect mare 
la ele. 

Când veniau dela biserică, turcii eşia în drum 
şi desmerdă la fată: — Ghiuzel Kiustanda.... Şi 
Grecii lacomi ziceau : — Psihimu Cuştanda. .. 

Oraşul tot eră numai o vorbă; la toate părţile 
ai auzit : 

— Kiustenge şi Cuştanda. 

Noi când mergeam la târg, zicem mergem la 
Kiustenge. Şi voi moldovanii ziceţi azi mai frumos, 
Constanţa, tot după cum chemat fata lui beiul: 
dela Moldova. 

Da paşa cela dela Silistra, tare a dorit la el pe 
roaba care a lăsat aici, pe femeia beiului. 


Ioan Adam. — Constanţa Pitorească, 12 

El vine câte odată şi eră bun şi aducea dar la 
moldovanca... cât aur şi cercei este la Stambul, tot... 

Dar moldovanca poartă haine negre şi este trist 
tare! şi face cruce multă la D-zeu. 

“Paşa înciudat este peste tot. 

El vreă acum să fure pe Mamaia, dacă a văzut 
că ea nu se lasă singură. 

Casa la moldovancă eră pe mal lângă mare. 

Fata nu este afară, Mamaia este şi spălat lână 
acolo la apă. 

Eră ziuă şi cald mult. 

Nimeni nu este, numai moldovanca spălat la apa 
de pe mal: 

A venit atunci tâlhari cu luntre dela paşă, a 
prins şi a suit la ei pe Mamaia şi a fugit. 

Moldovanca atunci tare strigat, că este la tâlhari. 

Fata cea bălan şi bun la Alah, a fugit din casă 
şi când s'a văzut la masă, tare ţipat: — Mamaia... 
Mamaia... 

Şi ea mititel şi frumos a sărit la apă, să prindă 
la luntre, 

Moldovanca tare speriat din luntre că îneacă 
fata şi ea atunci face cruce lui Alah a ei... 


a e 


Fata în loc de apă, găseşte la mare o punte de | 


nisip, care duce tot drumul până la alt mal. 
Moldovanca atunci nu mai este. 
Fata plânge şi fuge pe nisip, care a crescut sub 
picioarele a ei şi nu ştie ce să creadă la ea. 
Oamenii din târg vin aici la mare şi văd mi- 
nunca cea mare şi pe Kiustenge plângând. 

Ei întreabă la dânsa cu mirare: Kiustenge, ce 
cauţi tu acolo la mare? Da' Kiustenge, mititel şi 
frumos, plânge tare: Mamaia... Mamaia... Vezi... 
moldovanca a făcut cruce la Alah a ei şi Alah ca 
s'o scape şi pe ea de ruşine, a prefăcut-o în punte 
de nisip şi a aşternut-o ca drum între ape, ca să 
nu i se înece fata... 

Mamaia... a făcut Alah şi minune mare este... 

Turceşte, cântec frumos, — ama româneşte, nu 
este frumos. 

Şi turcul nostru încălzit se întoarce la cântăreţ. 

— Hai, Mustafa, mai zi odată, că domnule are 
să dea cafea la noi... 

.Dairaua tresaltă şi zornăe, pe când cântăreții se 
bocesc în tremurări prelungite... Am plătit cafelele 
la toţi şi-am plecat goniţi de noapte. N 

- Din urmă ne ajungeau frânturile cântecului plâns 

Aglă, ciogiuc, aglă E 
Aglă Mamaia.., 

Emoţiunea ne stinsese glasul şi îndemnam caii 
numai din biciu, cu graba oamenilor care duc acasă 
0 comoară. 


Drumul vechiu la Vii. 


LA VII 


A[.n paragina şi pustiul din jurul oraşului, e o ade- 


=: vărată împrospătare pentru ochi, când îţi 
poţi opri privirile pe un colţ acoperit de verdeaţa 
copacilor. 

Administraţiunile de pe vremuri, s'au gândit la 
0 încercare de plantaţiune în jurul Constanţei şi 
primele rezultate au fos pline de speranţe. 

S'au creat astfel atunci două frumoase parcuri 
de salcâmi, unul pe malul mărei, de-asupra por- 


tului şi altul în capul străzei Stefan cel mare, 
care se leagă cu drumul Mangaliei. 

Dela acele încercări însă, nu s'a mai gândit ni- 
meni să întinză plantaţiunile şi lucru şi mai trist, 
nici n'au ingrijit măcar pe cele prinse cu atâta 
greutate. | 

Totuşi copacii s'au luptat cu vremea şi cu oa- 
menii şi au rămas să umbriască înainte pe cei 
osteniţi şi setoşi de privelişti. 

Primblările la vii se pot astfel face prin umbră 
şi răcoare. 

Ce deosebire e în această privinţă, între noi şi 
edilii oraşelor străine. Împrejurul centrelor mari 
din lume, sunt păduri întregi. Prima grijă a celor 
care conduc destinele Constanţei, ar trebui să fie. 
de-a încadră oraşul în parcuri şi păduri, ca să-l 
recucerească din paraginea şi dezolarea care-l în- 
conjoară ca o haină sdrenţuită. 


Drumul boltit şi rânduit care leagă marginea 
oraşului cu Viile-vechi, îşi deschide calea pe un 
prund curat, sub răcoarea plantaţiei tinere; calea 
e preserată de bănci rustice, înşirate ici-colo pentru 
odihna pietonilor. 

Inceputul Viilor se simte după boarea de răcoare, 
ce vine dinspre boschetele înverzite. 

Valea uşoară pe care podgoriile tinere se des- 
„făşoară până departe în pacea câmpului, se vede 
de departe, din împrejurimile secătuite, ca o oază 
de vegetaţiune puternică, plină de sevă şi sănătate. 

Tăcerea dimineţei de vară se înfioară adânc de 
acordurile tremurătoare ale păsărilor. 

Priveliştea este plină de înviorare; preumblarea 
e recreativă şi sănătoasă. 

Vilele care răsar de sub umbrarele dese, pe 
creasta prăpăstioasă a malului, dinaintea depărtă- 
rilor sinelii şi neţărmuite ale mărei, -— s'arată în 
liniştea locului, ca o manifestare a unor suflete 
delicate, dornice de pace prielnică şi visări fru- 
moase. 


Un drum curat şi bătut ca'n palmă, reni 
ziduri de verdeață, tae în curmeziş, cât răzbaţi cu 


ochiul, valea podgoriilor rânduite frumos, aştet- 
nute până departe într'o bogăţie nesfârşită de ver- 
deaţă şi putere, sub cerul senin şi lumina blândă 
a soarelui de dimineaţă. 

Răcoarea şi verdeaţa aceasta, atrag şi amăgesc 
multă lume în timpul verei, făcând-o să uite de 
arşiţa şi înghesuiala oraşului. S'ar păreă că însuşi 
marea, dornică de odihnă, a rănit adânc malurile, 
pentru a-şi dezgoli în aprinderea astrului, faţa ca 
de oţel. 

Inapoi, departe în fund, se vede perspectiva ora- 
şului, semănat pe povârnişul malului, vârât în. 
mare, asemenea unui amfiteatru străjuit puternic 
de şiragul cheiurilor de piatră, cu farurile solitare 
şi neclintite. 

La Vii e loc de odihnă şi destindere sufletească. 

Pacea amorţeşte cuprinsul. 

Ici-colea numai, printre tufele învolte, moşmăe 
Imcrătorii tăcuţi. 


In zilele de sărbătoare, solemna pace a locului 

se turbură de năvălirea zgomotoasă a norodului, 
care vine să-şi petreacă în voe libertatea, prin cui- 
burile fericite de verdeață. Atunci podgoriile se 
trezesc uimite în cântece de lăutari şi glasuri vesele. - 

Ecoul confuz se repetă până departe, în adân- 
curile umbroase ale copacilor deşi. 

Impestriţarea de lume se scurge ca un şivoi fără 
sfârşit, împrăştiindu-se “apoi pe sub umbrare, la 
o petrecere înfrățită, întrun belşug nesecat de 
bucurie şi de voe bună. . 

Petrecerile sănătoase ale vremurilo: bătrâne, se 
simt ca înviate. 


Odată, mai înainte de mutarea băilor la Mamaia, 
pe sub aleele umbrite, se strecurau chipuri vesele 
şi siluete elegante de lume bogată, venită din toate 
părţile ţărei la băi. 

Marea însă capriţioasă şi răsbunătoare, în ciuda 
zăgazurilor portului, pe care i le-a pus omul înainte, 
s'a aruncat întărâtată asupra vechilor băi, a mân- 
cat din mal, a dezgolit colțuri periculoase de stâncă 
şi a gonit lumea -dela scăldătoare. 

Viile rămân de acum încolo, numai ca loc de 
preumblare şi petrecere. 

Sub solemnitatea bolților nestrăbătute, la o masă 
dela berăria Gruber, prietenii îşi spun multe şi uită 
din cele urâte. 

In paragina şi pustiul ars, care înconjoară Cons- 
"tanţa, Viile rămân oaza de verdeață şi răcoare, 
care împodobeşte cadrul şters al oraşului. 


M.M. I.L. Regele şi Regina, azistând la alergări. 


ALERGARILE... 


In Mai şi în Septembrie, sunt alergări de cai, la 
 hipodromul dela Anadolchioi. 

La aceste întreceri, ca să le zicem aşa, se dau 
diferite premii, în scop de a încurajă desvoltarea 
rasei micilor cai dobrogeni, preţuiţi atât de mult 
pentru rezistenţa şi iuţeala lor. 

Alergările acestea prezintă un deosebit interes, 
mai ales pentru vizitatorii străini de localitate. 

Pe timpul alergărilor se organizează trenuri 
anume, ca să ia lumea din Constanţa şis'o ducă 
la curse. 


.—— 

Eu însă am să fac drumul pe jos, pentru ca să 
mai ârunc ochii în voe la cele întâlnite din treacăt. 


Plecând în spre hipodrom,ieşi afară din Cons- 
tanţa pe şoseaua Anadalchioiului, lăsând pe rând 

"în urmă spitalul, movila, cazarma de călăraşi, în- 
chisoarea militară şi cazarma de artilerie. 

In drum abia te poţi feri de goana trăsurilor 
cari se primenesc şi cari ridică nouri de praf din 
fugă. Pe cărările mărginaşe trec şiruri nesfârşite 
de pietoni cari se duc la curse. , 

La dreapta pe terenul ce pare a se ridică cu 
cât se apropie de malul mărei, s'arată ruina mo- 
horită a fostelor tăbăcării, iar la stânga ogoarele 
se lasă uşor în jos, parcă s'ar aplecă înaintea zărilor, 
lăsând ochilor drum liber peste ele. 

Adierea de pe zare, te-nvălue şi te răcoreşte ca 
o bură de apă suflată. Marea întunecată de înfio- 
rările venite din larg, se desface de departe imensă 
şi covârşitoare, ca într'o chemare lacomă a infini- 
tului. 

De sus ţi se arată în lungul drumului, mulţimea 
de case, care vestesc că intri în Anadalchioi. Satul 
€ curăţel, cu clădiri frumoase, care-i dau întăţi- 
şarea unei aripi de oraş. 

De cum intri printre case, nu mergi mult şi co- 
tind la dreapta, dai de-a dreptul peste liniile căei fe- 
rate, pe lângă nişte magazii vechi, şi aşa ajungi 
la locul dorit. 

Hipodromul e o înjghebare cu totul primitivă, 


x 

— un loc deschis, încins cu o pistă de formă cir- 
culară, înconjurată cu două rânduri de ostreţe joase, 
prin făgaşul cărora se fac alergările. 

Atât în incintă cât şi în afară, dincolo de 
fâşia întrecerilor, stă fără plată mulţimea celor 
curioşi. Ceilalţi privitori cu dare de mână, plătesc 
locuri anumite sub pavilionul elegant, ce ţi se înalță 
în faţă. 

In vremea liberă de dinaintea alergărilor, poţi 
cercetă curios clădirile oeriei statului şi a herghe- 
liei, care domină hipodromul. Dacă-ţi mai rămâne 
timp de perdut, te uiţi înapoia drumului ca să 
vezi cum curg valurile întârziaţilor. 

Priveliştea celor veniţi acolo e pitorească, for- 
mată de mulţimea fesurilor roşii, a turbanelor, ori 
a hainelor largi şi colorate, care se împestriţează 
cu costumele europeneşti şi cu portul ţăranilor 
români, din împrejurimi. Ai în faţă două lumi: 
una inchisă, mărginită în prejudecăţi, cea orientală ; 
alta largă, liberă poate mai mult decât s'ar cuveni, 
cea occidentală ; amândouă se întâlnesc, se ating, 
dar nu se contopesc. 

Murmurul mulţimei care se măreşte mereu, de- 
vine tot mai puternic. E un freamăt neînțeles, un 
babilon de naţii şi de limbi. Aici îţi sună în ureche, 
laolaltă, graiul tătarului şi a grecului, a bulgarului 
şi a evreului, a armeanului şi a românului. Apoi, 
nu tocmai rar, auzi vorbindu-se nemţeşte, italie- 
neşte şi englezeşte. 

Dacă te duci sub pavilionul rezervat celor ce 

plătesc, auzi şi limba franceză ciripită de cuconi- 
țele din faţă, cun accent mai mult ori mai puţin 
elegant, apoi greceasca vorbită pe vâriul limbei 
de strănepoatele Afroditei, care-s mai stăruitoare 
în a-şi păstră limba lor. 

S'apropie ora 3. Alergările sunt gata de a în- 
cepe. Cei din afară caută pe cât e cu putinţă, să 
ocupe o poziţie bună de privit. 

Concurenţii sunt în neastâmpăr. Alergările trebue 
să se deschidă cu întrecerea căruţelor. 

Un şir de căruţe trase de câte doi cai, s'aşează 
în linie dreaptă în faţa pavilionului. Semnalul ple- 
cărei se dă şi ele pornesc în galop. Cele sortite 
de-a câştigă lupta, trec dela început înaintea celor- 
lalte. Adeseori însă cele care se aşteptau să iasă 
întâi, nu iau nici un premiu, fiindcă caii ostenesc 
"la primele rotogoale silite; ultimul dintre concu- 
renţi se retrage fără a aşteptă terminarea cursei 
de întrecere. Când kilometrii fixaţi au fost stră- 
bătuţi, căruțele trec la o parte. 

Până la pregătirea concurenţilor următori, se 
scurge un interval de timp, în aşteptare. 

După căruţe, vin la rând caii dobrogeni, călăriţi 
mai ales de băeţi musulmani între 12—13 ani. 

E ceva hazliu să vezi copii călărind fără şea şi 
legaţi de cai ca să nu cadă. 

Imediat ce s'a dat semnalul, călăreţii pornesc ca 
o furtună. O vreme, aproape toţi se ţin egali, pe 
urmă unii cai şovăesc, alţii poticnesc, rămânând 
îndărăt. Lumea priveşte. cu interes. Puii de mu- 

sulmani saltă mereu pe spatele cailor, ca nişte 
mingi prinse, îndemnând fiecare fugarul. 

Şirul gonaşilor turci, se vrâstează şi cu câte o 
căciulă mocănească de copil, de care mulţimea 
râde aplaudând. 

Cei rămaşi în coadă la întâia repezeală, înain- 


tează neincetat faţă cu ceilalţi, pe măsură ce caii 
se aprind la fugă. 

Spaţiul destinat alergării se termină şi cursa a 
doua încetează. Concurenţii trec la rând pe dina- 
intea pavilionului şi se opresc la o parte. Fugarii 
fumegă aprinşi. Părinţii îşi desleagă... jocheiii şi-i 
şterg de sudoare. 

O mică pauză ; în vremea aceasta muzica cântă ; 

lumea nerăbdătoare se mişcă, vorbeşte iute şi 
se agită. 

Vine rândul cursei călăraşilor. Soldaţii, plini de 
tremurarea aşteptărei şi a necunoscutului, s'aşează 
în linie. Semnalul plecărei răsună scurt şi pregătiţii 
pornesc întrun potop de ropote. Lumea priveşte 
încordată la lupta ce se desfăşoară. E hazliu să 
vezi cum unii cari au câştigat locuri înainte, din 
primul avânt al fugei, se folosesc une ori de mici 
şiretlicuri, — un gest mascat — speriind calul celui ce 
stă să-l întreacă, ori tăindu-i drumul. După un în- 
conjur al spaţiului de alergare, învingătorii trec 
înainte, pe când caii celorlalţi perzând din torţe, 
rămân mai la urmă. La al doilea înconjur, alergă- 
torii se răresc tot mai mult. Cei din frunte fug 
de rup pământul în mers. Coada rămâne răsleaţă 
de tot. Ici şi colea numai câte o încercare de rea- 
bilitare. Când se împlineşte cursa, se dă semnalul 
încetărei, călăreţii din urmă domolesc mersul, căci 
la ce-ar mai osteni zadarnic ? 

La sfârşitul alergărilor se împart premiile învin- 
gătorilor. Oamenii încep a roi de sgomot şi miş- 
care, punând la cale întrecerile. Incet, încet, hipo- 
dromul se goleşte. Lumea se revarsă în valuri, 
unii spre drumul ce duce îndărăt la Constanţa, iar 
alții de pe afară, luând drumurile satelor. Mulţi 
se opresc în treacăt, pe la berăriile Anadolchiului. 


Sara s'apropie tot mai răcorită, umplând co- 
prinsul de improspătare. Drumurile toate sunt o 


190 | IOAN ADAM 


adevărată rupere de zăgăzuri, aşă curg şi se re- 
varsă căruțele cu lume. De pe la cârciume şi be- 
rării, vin cântecele lăutarilor şi a gramofoanelor 
răguşite. Sănătatea şi bucuria vieţii, umplu tot 
lungul şoselei, într'un chiot şi clocot nesfârşit de 
preamărire. 


Justalaţiunile vechi ale Eforiei, de pe malul lacului, 


LACUL TEKIR-GHIOL 


L 
Pe drumul 'Tekir-Ghiolului. 


IN Ypimic nu îndărătniceşte pe om mai mult, decât 
dorinţa de a trăi. Omul se prinde de viaţă cu 
lăcomie, se învălue setos în mreaja ei mântuitoare 
şi se lasă purtat şi amăgit, ca într'un leagăn fer- 
mecat, O clipă de înălţare şi extaz, îl face să uite 
căderile şi atingerile dureroase din acest joc straniu. 
Pentru bucuria de a trăi, oamenii îşi caută să- 
nătatea ori unde şi aleargă după ea fără odihnă. 
Priveliştea acestei trude grozave, se vede în toată 
desfăşurarea ei disperată, mai ales pe la staţiunile 
balneare. 

Pelerinajul dela Tekir-Ghiol, e un adevărat drum 
sfânt, unde bolnavii se duc ca la o invocaţiune 
mistică, ca să ceară sănătate şi drept la viaţă, dela. 
balta aceea glodoasă. 

In jurul acestei zeități noui, se întâlnesc toate 
vrâstele şi stările, pribegi setoşi de viaţă, veniţi 
-din toată lumea, strânşi cu toţii în aceiaşi credinţă 
şi închinare, care le făgădueşte mântuirea şi bu- 
curia de mâine. 

Copiii mai ales, îţi fac impresia cea mai tristă, 
când îi vezi ofiliţi şi inconştienţi, cum îşi cerşe- 
toresc dela lac, sănătatea pe care nu le-a dat-o: 
părinţii lor. 

Eforia spitalelor noastre, s'a gândit la aceste vic- 
time nevinovate şi a făcut la Tekir-Ghiol un sa- 
nator pentru copii săraci, unde-i aduce în serii din 

“toate părţile ţărei. 

Venirea acestor triste grupe, sc întâmpină cu 
milă de curioşi în gara dela Constanţa, ca nişte 
solii batjocorite şi înfruntate de soartă. 


Urmărit de aceste senzaţiuni şi gândiri risipite, 
m'am dus să văd şi eu sosirea unui tren cu bol- 
navi şi vizitatori la Constanţa. 

In după amezile de vară, soarele cade asupra 
pământului. ca o explozie de raze care aprinde 
tot cuprinsul. Sub zădutul acesta înecător, pământul 
pare că se pleoşteşte şi asudă, ca un frunzar imens 
trecut printr'o flacără. 

Viaţa însă nu dă înapoi, nici dinaintea acestui 

foc revărsat, ea şovăe, işi trage cu greu suflarea, 
dar tot învinge şi merge înainte. p 

Cu cât m'apropii de gară, prin potopul arşiţei, 
o văd cum s'alege tot mai singură şi mai bizară 
din pustiul de lumină, ca un colţ pleşuv de stâncă, 
care domină înconjurul. 

Chiar în umbra apărătoarei dela peron, tot simţi 
dogoarea de-afară, care ajunge în răcoare, în unde 
de. vălvătae. 

Liniile drumului de fer se încurcă, prelinse în 
depărtare, sclipind în bătaia soarelui, ca nişte şu- 
viţe de isvoare care se împletesc în curgere. 

In pustiul acesta de lumină aprinsă, s'aude îlue- 
ratul trenului aşteptat. Prin zarea liniilor străbate 
maşina speriată, mâncând din spaţiu şi pătrunzând 
în priviri ca un sbor săgetat al unei pasări de pradă. 

N'ai puteă salegi bucuria din durere, în înghe- 
suiala zgomotoasă a celor sosiți. Ici râd şi strigă 
cei fericiţi, cari vin la mare şi linişte, ducând după 
ei trăsuri întregi de cufere şi geamantane, colo se 
strecoară dus de braţ de o femee, un nevolnic po- 
dagros, palid şi abătut, timid ca o umbră. 

Se văd cucoane cochete şi domnişoare sprintene, 
încrucişând drumul cu femei nevoiaşe din popor 
şi orientali greoi. E o primenire pestriță de por- 
turi şi limbă, care fac năduful deafară mai încăr- 
cat şi mai înecător. 

După ce se limpezeşte prima îngrămădire a celor 
sosiți, se vede mai la urmă grupa copiilor bolnavi 
veniţi pentru Tekir-Ghiol. 


Joan Adam. — Constanţa Pitorească. : 13 

Ceata aceasta măruntă şi abătută, înaintează în- 
rânduri nepotrivite, pălind par'că mai mult, sub 
săgetarea soarelui explodat. La coada şirului vine, 
în cârje un olog micuţ, cu umerii slăbuţi, ridicaţi 
până deasupra capului. Sânt feţe transparente şi 
îmbătrânire, ca nişte fructe uscate de crude. Ochii 
lor stinşi, par lumini închise în gogoşi de guta- 
percă. În seria aceasta de condamnaţi, s'amestecă 
şi firi zglobii, cari te amăgesc de departe cu săzăil 
nătatea lor. Când te apropii însă, rămâi atins de. 
gâlcele scrofuloase, cari le înţepenesc fălcile, ca 
nişte ghionturi înfipte. 

Pelerinii aceştia nevinovaţi, se duc în convoiu 
trist la balta cea miraculoasă, ca nişte postitori vir- 
tuoşi, care răscumpără cu bucuria lor, păcatele şi 
iubirele vinovate, 

Drumul la Tekir-Ghiol e o adevărată scăldătoare 
de zădut. Te strecori în fuga trăsurei pe lungul 
drumului încropit, ca printr'un cuptor nesfârşit de 
lumină, în care se prăjeşte pământul. Pe delături 
se întind uscate lanurile de mirişti. Prin mirajul 
de raze, dai cu ochii în depărtare de turme cari 
pasc şi ridică din urmă aripi de praf. Şoseaua 
ruinată şi măcinată, s'a învelit ca într'o plapomă 
groasă, în stratul de ţărină plumburie. 

In goana încrucişărilor din cale, se stârneşte pra- 
ful, în învăluiri vânturate, cari îneacă răsuflările. 
Salcâmii de pe margini, nu-şi mai pot tremură frun- 
zele din copleşirea colbului. 

Arşiţa de sus cade tot mai dogoritoare, înădu- 
şind. cuprinsul cu vălvătăile ei. 

Ajungem din urmă tramcarul care face cursa 
între Constanţa şi Tekir-Ghiol. Trăsura aceasta mon- 
struoasă, abea îşi târăşte povara prin zăduf şi ţă- 
vină, frângându-se la hopuri greoae. Talancele dela 
cai, cu sunetul lor spart, împrăştie un trăncănit 
sinistru prin paraginile uscate din cale. Pe sub per- 
delele ridicate ale tramcarului, se văd pasagerii, 
prăfuiţi şi asudaţi, îngrămădiţi ca într'o dubă de 
temniţă. Din înghesuiala aceea năclăită, cu greu 
ai ghici cine-i bolnav şi cine călătoreşte de plăcere. 

Popasul îl facem la cârciuma dela Agigia. Acolo 
tragem sub umbrarul de salcâmi, care se îndeasă 
dinainte, ca o poală de pădure. Verdeaţa aceasta 
sbucneşte aici, în pustiul ars al miriştilor, ca o 
oază care atrage pe călători. 

In vremea aceasta trece pe şosea brecul Eforiei, 
care duce la sanator copiii luaţi dela gară. Micii 
bolnavi prăfuiţi, strânşi în jurul celor două bănci 
din brec, par şi mai părăsiţi. Fără să vrei te duci 
cu mintea la un răzor năpădit de colb, la o mar- 
gine de drum. Brecul trece înainte în trapul cailor, 
afundându-se prin focul soarelui, ca o speranţă 
îndoelnică, care îşi face loc în sufletul omului con- 
darmnat.. 

Dela Agigia, drumul la Tekir-Ghiol se împarte 
în două ramuri, care duce la cele două extremităţi 
opuse ale lacului. ă 

Lumea mai săracă se duce în sat, la coada la- 

cului şi continuă astfel drumul din dreapta, pe” 
când cei mai cu dare de mână, se duc pe dru- 
mul care face din şoscu la stânga, pentru ca să 
găzduiască la otelurilc «/Movi/ă». Tot în partea 
aceea sunt şi frumoasele instalaţiuni ale Eforiei. 

Eu, fiindcă sunt venit numai cu vederea, am să-mi. 
permit luxul să mă duc deocamdată să văd partea 
din capul lacului, cu marea de-acolo şi minunul 


[ustalaţiunile noui ale Eforiei. 


făcute de oameni, — pentru ca să mă întorc pe, 
urmă pe malul lacului, în partea din coadă, unde 
e satul şi sărăcimea. 

După ce-au răsuflat caii şi ne-am răcorit şi noi, | 
am luat'o iar la drum. | : 

Şoseaua care se desparte la stânga, tae platoul Ș 
de pe malul mărei, în spre instalaţiunile Eforiei 
şi Movilă. : 

Scăpaţi la drum mai rânduit, caii se îndeamnă fi 

la mers, strănutând ca uşuraţi, după atâta praf 
înghiţit până aci. Câmpul pare mai înviorat şi după 
paraginea uscată a miriştilor, intrăm printre nişte 
grădinării de pepeni, mărginite cu hlujani verzi de 
porumb şi cu perdele înşirate de floarea soarelui. 

De după prispa ridicată a platoului, se vede 
zarea fugită a mărei, care se perde în continui- 
tatea țărmului, ca un întins acoperit cu ierburi de 
toamnă. 

Dinspre apă începuse a adiă o boare răcorită, 
care stingeă întru câtva arşiţa din cuprins, şi-ţi 
dădeă fiori de împrospătare şi odihnă. Mirosul de 
alge putrezite vine de departe în unde de sănătate. 

Ne apropiem toi mai mult de malul mărei, unde 
se deschide larg orizontul. 

In zarea drumului, dincolo de sanator, pe duna 
de aur ce scânteia printre mare şi lac, se contu- 
rează în lumina soarelui, otelul şi băile Movilă. 
Feeria acestor castele neaşteptate, apare în pus- 
tiul de nisip şi ape, ca nişte palate în cari s'au 
ascuns Cosinzenele gonite din basme. Undele ape- 
lor care bat duna dintre lac şi mare, în clipirea 
"mincinoasă a soarelui, pare că vor să fure minu- 
nele acestea de pe pământ şi să le lunice în as- 
cunsul zărilor umede, departe de drumul oame- 
nilor. 

Răposatul Movilă, când şi-a vârât milioanele lui 
în clădirile acelea fantastice, a vrut să-şi întrupeze 
un vis frumos de artă şi îndrăznială, acolo între 
plânsetele talazurilor şi izvorul de sănătate al ghio- 

lului. Nicăeri nu se putcă da mai bine oamenilor 
slabi, iluzia sănătăţei şi îndemnul la o viaţă largă 
şi de sacrificii. 

Plautaţiunile Statului şi ale Eforiei înverzesc în- 
nainte în pâlcuri frăgezite, care-ţi răcorese privi- 
rea şi te aşteaptă cu umbra lor, ca nişte prieteni 
eşiţi în cale. 


Hotelul Movilă, 


Trecem pe lângă sanatoriul de copii al Eforiei, . 
ca pe lângă un parc îngrijit, care îşi ascunde vi- 
lele în belşugul frunzarilor. Deodată un COT de 
copii, mângâe liniştea şi SII ae cu a cântec 
vesel. Ne-am oprit dinaintea intrărei mari şi-am 
ascultat uimit. Printre aleele bogate şi rânduite, am 
văzut dinaintea unui corp de clădiri, un grup de 
copii, îmbrăcaţi ca de plecare, învioraţi şi bucu- 
roşi, cari întonau în cor un imn de slavă. 

N'am putut să intru şi eu înăuntru. Am aflat 
dela cineva deacolo, că grupa aceasta de copii şi-a 
făcut cura, şi acum pleacă sănătoşi pe la casele 
lor, ca să lase locul bolnavilor veniţi în urmă. 

Solemnitatea aleelor îngrijite, cu tot înconjurul 
curat şi tăcut, se păreă că tăinuesc un templu an- 
tic, în care corul copiilor, cântă laude sănătăţei, 
premărind viaţa. 

Dela sanator, drumul se deschide în spre Mo- 
vilă, ca într'o perspectivă fantastică de lumină. 
Duna de nisip care despart apele, înoată printre 
unde ca un balaur cu solzii de aur. Marea dela 
stânga se lăţeşte sub orizont, într'o destindere 
frântă şi leneşă, respirând învinsă sub desmerda- 
rea şi copleşirea soarelui puternic. Lacul de la 
dreapta pare încremenit ca un ochiu uimit, care 
aşteaptă sfârşitul unei minuni. 

Intre aceste două abisuri de ape, te simţi luat 
de adieri răcoritoare, ca într'o învârtire de scrân- 
ciob. Nesfârşitul plin de lumină, te învălue şi te 
"cuprinde într'o înălțare plină de bucurie, ca pe un 
copil căruia vrea să-i arate îndepărtarea. 

M'am apropiat prin nisipul greoiu, de malul 
mărei. Plaja se întinde în ambele părţi, ca o prispă 
lipită din proaspăt. Aici boarea îţi năvăleşte în pli- 
nul obrazului, într'o stropire de aburi reci. Din 
larg vin la mal pe nesimţite înfiorări linse de va- 
luri, cari se opresc frânte în clăbucire tulbure, în- 
semnând pe lungul plajei dungi albe de spumă. 


JOAN ADAM —— 


% | 
Prispa plajei, fuge în cele două direcţiuni pe sub | 
malurile mărei, perzându-şi la cotituri urma. 

Mai încolo la dreapta, otelul Movilă, trufaş, 
singuratec, se ridică în faţa mărei, ca o siid 
omului, care cucereşte natura. S'ar păreă 


s'au luat la întrecere cele două forțe ale creaţ 
Ei 


Cu potolirea soarelui, se văd şi vizitatorii dela hotel 

mişunând pe afară. 
Improspătarea din aer, frângerile razelor slăbite 4 

de pe unde, cu tot coprinsul potolit şi mut, s'a-f 

mestecă într'o tresărire de fericire şi odihnă, ca 

o îmbrăţişare iubiţilor cari nu mai au de ce se teme. 


De aici ne-am dus cu trăsura pe malul lacului, 
până în satul Tekir-Ghiol, din coada apei mântui- 
toare. Acolo s'a concentrat toată viaţa staţiunei, 

__improvizându-se în câţiva ani un oraş întreg, cu 
hoteluri, instalaţiuni de băi, magazine şi localuri de 
petrecere. 

Lumea s'a strâns de partea aceea pentru că e 
mai gros stratul nămolului miraculos. Cei din 
capul lacului, Eforia şi Movilă, dacă se pot bu- 
cura de frumusâţea plajei şi de aerul de mare, în 
schimb însă, trebue să aducă nămolul cu barca, 
tocmai dela coada apei. 

La Tekir-Ghiol, pe lângă băile calde, se mai 
fac. şi băi reci deadreptul în lac. 

Priveliştea de pe mal e plină de ridicol şi ori- 
ginalitate : — Bărbaţii şi femeile, rânduiţi în două 
zone despărțite pe malul lacului, îşi ung mai întâiu 
corpul peste tot cu nămol şi aşteaptă aşa în bă- 
taia soarelui până se usucă. Uitându-te la umbrele 

“acele negre, lacome de sănătate, cum se mişcă 
satanic prin lumină, cu gesturi simbolice şi mute, 
ai crede că dracii sau strâns în jurul bălţei din 
infern, ca să pună la cale în taină cine ştie ce 
cursă pentru oameni. 

Pe luciul sleit al lacului, se văd luntre răsleţe, 
din cari pescuitorii de nămol, culeg cu lopeţi anu- 
mite, de pe fundul lacului, balsam de sănătate şi 
speranţe de viaţă pentru cei părăsiţi. 

În jurul miracolelor dela Tekir-Ghiol, s'au creiat 
o mulţime de legende. La Tekir-Ghiol vine lumea 
pentru toate boalele. Toţi acei cari au disperat în 
viaţă de puterea doctorilor, se duc acolo ca la 

ultimul refugiu. Se strâng la un loc reumatici şi 
venerici, schilozi şi nevolnici de toate vrâstele. Fe- 
meile mai ales, vin ca o invaziune de jale şi im-" 
ploraţiune. Cei slabi caută să se îngraşe, iar cei 
prea corpole nţi, vin ca să slăbiască. Pentru fe- 
meile sterile, Tekir-Ghiolul este o... bine cuvântare 
sfântă, iar pentru cele prea speriate de copii, o 
vindecare... de a nu mai face pe viitor. 


Copiii dela Eforie, pe plaja mărei. 


Se spune că mai de mult venise un olog şi stătea 
toată ziua cu 'cioturile lui de picioare în nămol, ru- 
gându-se lui Dumnezeu... să-i crească la loc glezneie. 

Priveliştea malului cu bolnavi te înduioşază. 

Scăldătorii înămoliţi, după ce s'au sbicit la soare, 
intră în apa fermecată a Ghiolului ca să se spele. 
Se văd siluete timide de femei şi de copii, apoi 
umbre schiloade cari se trag în cârje şi tot felul 
de monstruozităţi nebănuite... Cu toţii se întâlnese 

acolo grămadă, în balta mântuitoare, unde se cu- 
fundă şi se împroaşcă, râzând sau văitându-se, 
amestecați la un loc într'aceiaşi credinţă şi invo- 
caţiune de sănătate. 


le 
Legenda lacului Tekir-Ghiol. 


Intr” o după amiază de vară, am luat-o aşa razna 
pe malul de sus al lacului. 

In drumul meu, petreceam din ochi apele în- 
chise, care se înşirau în trâmbe sucite. Scăldătorii, 
unşi cu nămol, stăteau la soare în lungul țărmului, 
negri cu totul, ca nişte vinovaţi cari au eşit din 
muncile iadului, ca să se mai odihniască. = 

Incolo linişte şi arşiţă toropitoare... Luntrele pes- 
cuitorilor de nămol, îşi încrucişau vâslitul în cău- 
tarea amestecului fermecat de pe fundul lacului. 
Dintr'una mai răslăţită se ridică un băetan înalt. 
şi subțiratic, care să răzimă obosit în lopată, proec-. 
tându-şi silueta într'o răsfrângere lungă de uimbră, 
întinsă pe oglinda aburită a apei. 

Râsul zbucnit al unora şi vorba tare a altora, 
răsunau în adâncătura malurilor dimprejur, ca 
dintr'o văgăună închisă. 

Câmpurile de sus, culese, se întindeau în toate 
părţile, uscate şi nesfârşite. Ici şi colea mai rămă- 
sese căpiţe neridicate. Dintr'un loc, s'auziă zbâr- 
nâitul unei maşini de treerat, de par'că bâzâiă un 
bondar enorm, prins între geamuri. Dacă te-ai fi 


O şcoală rurală tățărască, 

uitat bine într'acolo, ai fi văzut cum se scarmănă, 
de după zare, o aburire de fum. 

Imi purtam privirile dela lac la împrejurimi, mer-- 
gând înainte : prin ploaia încropită a razelor, ca. 
printr'o baie fierbinte de aburi. 

Umblând aşa prin miriştea nouă, întâlnesc o: 
turmă de oi care păşteă pe-acolo. Dela un moşuroi. 
S'aude lătratul unui câne. Când ridic capul, văd. 
culcat într'o rână, un moşneag bătrân cât toate 
zilele, care mă petreceă din ochi pe sub marginea. 
largă a pălăriei. 

Vârsta omului aceluia şi oboseala mea, mi-au 
legat picioarele şi m'au făcut să m'apropiu de el ca. 
să mă odihnesc şi eu: 

— Bună vremea, moşule. 

— Mulţămesc dumitale. 

— Da ce faci pe-aici? 

— la pasc oiţele astea. 

— Şi de mult eşti cioban? : 

— Poi... eu m'am trezit la coada oei. 

— Şi de unde de loc? 

— De pe-aici... 

— Vechiu Dobrogean... 

„— De pe timpul Turcului ; şi tata tot pe-aici a. 
trăit, 

— Ahă... te-ai scăldat atunci dela început în 
ghiol, de aceea te ţii aşă de bine... 

Moşneagul face o mişcare de silă: 

__ Ba să mă ferească Dumnezeu, să nu mai 
am şi nevoia asta. 

M'am pus şi eu jos bucuros c'am dat peste un 
bătrân, dela care poţi auzi ceva. 

— Şi de când se scaldă oamenii bolnavi aici? 

Ciobanul meu îşi duce mâneca cămăşii la mus- 
teaţă şi râde anapoda: 

— Tocmai la asta mă gândiam adinioare, ui- 
tându-mă la pusderia prăpădiţilor cari vin să se 
«caute. Râdeam singur ca prostul şi ziceam: Boierii 
se strâng aici, da ei nu ştiu de unde vine leacul 
ghiolului... 

— Da d-ta ştii? 

— Apoi eu ştiu, că mi-a spus tata — Dumne- 
zeu să-l erte. 

— Şi cum e? Li 

— Să vezi dumneata... 

Şi moşneagul clătină din cap, potrivindu şi ple- 
tele albe şi încâlcite: 

— Acă, de-o fi minciună, ca minciună ţi-o vând, 
«că şi tata ziceă c'o ştie tot din auzite. 


Povestitorul meu întinde odată gâtul, inghite pe 
urmă în sec şi-şi suge buzele, ca înaintea unei 
mâncări bune: 

__ Zice că, în vremea Turcului, ici pe valea Mu- 
ratanului, intârziase în zile un turc tare bătrân, 
Tekir Efendi, care fusese om bogat în vremea lui. 

Satul de' acolo se risipise aşă cu încetul, ba prin 
moartea unora, ba prin îustrăinarea altora şi, în- 
tun târziu, se pomeneşte Tekir singur în sat, cu 
„dărâmăturile celorlalte case prin prejur şi cu ţin- 

tirimul părăsit în spate. Turcului însă îi murise 
cadânele, feciorii îi pierise în război, rude numai 
aveă pe nicăiri, aşă încât s'a trezit singur, bătrân, 
în tot pustiul văii acelia. Dacă aveă zile, ce eră 
să facă, trebuiă să le trăiască, bune-rele cum i le 
lăsase Dumnezeu. Ş'aşa se proslăviă Tekir în co- 
cioaba lui cu lipitura căzută, fără altă vietate la 
casă, decât o gloabă de cal alb, pe care îl avea 
din tinereţă. Bătrân stăpânul, dar bătrân şi calul 
şi când îi vedeai pe amândoi trecând cu căruţa 
cea hodorogită, n'ai fi ştiut cui să-i plângi de milă. 
Da Turcul şi cu bălanul lui, trăiau ca doi moş: 
negi, cari au crescut de copii împreună. 

Turcul înalt şi scofâlcit, adus mult de umeri ca 
într'o plecăciune, abiă putea să ridice mâna până 
Ja coama calului, ca să-l neteziască. Tovarăşul lui 
păreă şi mai ajuns. Aveă capul buhos şi prea mare 
pentru trupul acela supt, cetluit în coaste şi iim- 
brăcat în păr lânos şi crescut, ca în nişte miţe 
albe atârnate. Picioarele botocănoase, aveau no- 
duri la încheieturi şi copitele crescute şi crăpate, 
de se suflecau ca o scoarță cojită. Cu toate pă- 
catele lor, Tekir şi cu Belghir, — c'aşa îl ziceă ca- 
lului, — se iubiau şi se îngrijau cu toată inima. 
Tekir ci-că adună măzăriche şi iarbă grasă şi le 
dădeă calului din mână: 

— Mănâncă, bre Belghir, că pentru tine dă Alah 
mâncare mai uşor... 

Cei doi tovarăşi duceau vara cum 0 duceau, dar 
iarna le eră mai tristă şi mai grea. Valea părăgi- 

nită a Muratanului, rămâneă atunci largă şi des-. 


chisă în bătaia vânturilor şi-a viforniţei. Dărămă- 
turile şi ţintirimul, s'arătau pe o vreme ca aceea, 


urâte şi pline de groază. Cu. toate acestea Tekir 


eşiă din casă şi-şi strângeă laibărul la gât, ca să 
nu i-l ia vântul şi răzimându-se în mers de pe- 
retele casei, se duceă la coşmaga de-alături, ca 
să-şi vadă calul şi să-l îngrijască. Belghir se 'ncercă 
atunci să necheze şi să se scuture de bucurie, la 
apropierea celuilalt bătrân. 


Tekir se ridică cu greu de şale şi apucă bălanul 


pe sub fălci ş'aşa unul cu vorba, celălalt cu tre- 
muratul buzelor... se sfătuiau şi se mângâiau â- 
mândoi, de par'că nu se văzuse de mult... 

Aici ciobanul se opreşte un moment din poves- 
tire şi scuturându-se ca dintr'o părere de rău, face 
amărât: 

__ Ehei... dar bătrâneţele aduc cu ele şi boale 
şi când. 'ai pe nimeni lângă tine, e greu să zaci. 
Ş'aşa s'a trezit turcul într'o primăvară, cu picioarele 
umflate ca două buturugi, de deabia se mai puteă 
târi până afară. Pe lângă slăbiciune însă, mai eră 
şi sărăcie şi când te. prind nevoile acestea două 
în braţe, apoi nu mai e de trăit. Dar ce să te 
faci cu zilele, cari nu vor să se sfârşească? Stăteă 
Turcul bolnav şi prostit. trântit afară, dinaintea 
dărâmăturii lui de casă şi se lăsă prăjit de soare. 
Belghir eră slobod şi-şi trăgea cu anevoe picioarele 
lui înodate, împrejurul stăpânului beteag, ciugulind 

câte un ogrinj putred adus de vânt. 


d. 


Za 

Intr'o dimineaţă, Turcul se scoală mai înviorat 
şi eşind până afară, vede câmpurile verzi năpădite 
de soare. Pe semne că el tot nu se îndură să 
moară, că sa dus la cal şi apucându-l de după 
gât, l-a rugat să-l ajute. 

— Numai un drum, bre Belghir, — ştii aşa de-un 
hatâr... 

Cela a nechezat şi a tremurat bucuros. 

Turcul a pus atunci cum a putut pe cal, sforile 
înodate în chip de hamuri şi l-a prins apoi la 
căruţa lui hodorogită. Ce se întâmplase ? Tekir îşi 
adusese aminte că la Lazmahală, eră un hoge bă- 
trân, ascultat de Alah, care ştiă şi leacuri şi cu care 
se cunoşteă demult. Voiă şi el să-şi încerce norocul, 
să nu se zică ca murit cu zile. 

Cum s'a făcut, cum s'a nemerit, — da Belghir 
a dus pe stăpân până la hoge. 

Când s'au văzut cei doi cunoscuţi, a ridicat fiecare 
mânile în sus cu bucurie. Hogea care se ţineă mai 
bine, strigă de departe cu zgomot şi veselie... 

— Heee... tot mai trăeşti, bre Tekir ? 

— Tot... 1 

Turcul a spus hogei păcatul care-l aduce până 
la el. 

— Trebue să fie acolo în coran şi leacul meu, 
că Mahomed s'a gândit la toate. 

Hogea a rămas ci-că pe gânduri, întristat din- 
naintea celuilalt bătrân ş'apoi fără să zică vre'o 
vorbă, ia coranul şi-l deschide pe genunchi. In- 


toarce foile, suceşte cartea, se pleacă pe slove să 

le vadă mai bine şi când ajunge la un loc, tresare 
şi ridică capul. Tekir a tresărit şi el inviorat: 


— Ei, ce-i? 

— Este leac şi pentru tine... 
— Cum? 

— Leac de bătrânețe. 

— Care? 


— Scrie aici că: «Bătrânul care ajunge la nepu- 
tinţă, se poate tămădui cu dragostea feciorilor»... 
Tekir dă trist din cap, pe când hogea îl priveşte 
nedumerit. | 

— Eu nu mai am feciori... 

Hogea se pleacă şi citeşte mai departe: 

— «sau cu îngrijirea cadânelor»... 

— Au murit şi ele... 

— «sau cu prietenia unuia care te-ar iubi mai 
mult»... | 

Tekir dă înainte din cap cu amărăciune: 

— Eu nu mai am pe nimeni în lume... 

Hogea se sileşte să citească tot până la sfârşit: 

— Ascultă aici Tekir... «mântuirea se găseşte 
numai în iubire, să te increzi celui care te iubeşte 
şi să te laşi în voea şi dragostea lui, că numai 
aşa te vindeci de toate durerile»... 

Tekir păreă tot mai trist şi îngână înainte: 

— Eu nu mai am pe nimeni în lume... 

S'au despărţit cei doi cunoscuţi fără să îndrăs- 
niască să mai râdă şi să se mai priviască. Tekir 
s'a urcat cu anevoe în căruţa lui şi a plecat cu 
Belghir. 

Pe drum, Turcul se gândia tot la cele citite de 
hoge şi nu se dumeriă el bine, asupra tâlcului 
vorbelor din coran. li veniau în minte pe rând 
cuvintele: fecior, cadână, iubire... prietin... 
Când ajunge cu gândul la cuvântul acesta, tre- 
sare de parcă şi-ar fi adus aminte de ceva. Vor- 
bele hogelui dela urmă că... «să te laşi în 


Pavilionul băilor «Movilă», de pe malul lacului. 


voea şi dragostea lui»... îl făcură să tre- 
sară ca la o veste bună şi şi-a zis: 

— Da ce prietin poate să fie mai bun, decât 
Belghir? i 

Turcul a oprit căruţa, sa dat jos cu încetul, s'a 
dus la cal şi apucându-l de pe sub fălci, l-a privit 
lung în ochi: 

— Belghir... eu mă las în voea ta, du-mă. la 
mântuire... 

Calul nechează de parcă ar fi ştiut şi el ceva. 
Tekir i-a scos hăţurile din gură, l-a mai netezit 
la ochi şi suindu-se în căruţă, s'a lăsat în mersul 
calului. 

Belghir ci-că prinsese la putere şi o luase razna 
peste câmpuri, nechezând şi cercând să sburde, 

Au mers ei aşa peste ponoare, până când a 
inceput a se vedeă dela un loc balta asta pu- 
turoasă, căreia pe atunci îi ziceă balta Tuzlei. Tur- 
cul râdeă şi el de cheful calului şi-l lăsă să meargă 
cum 0 vreă. : 

— Numai în gârlă să nu mă dai, bre Belghir, 
c'atunci se sfârşeşte şi cu prietenia noastră. 

Bălanul însă ţineă drumul tot înainte la apă. 
Pesemne că-l uitase neadăpat. Săria căruţa în 
mers şi trecea peste bolovani, de să nu mai crezi 
că eră dusă de o gioabă beteagă. Din câteva opin- 
tituri, Tekir se trezeşte pe malul lacului, de unde | 
Belghir sare aşa înhămat, cu căruţa după el, în 
apa noroioasă şi se vâră înainte în baltă. 

— La aşa cap, amă cialmă... zice Turcul, ridi- 
cându-se de carâmbii căruţii, ca să nu-l ajungă apa. 

Pe urmă însă, se resgândeşte şi-şi zice: 

— Da tu ai dreptate Belghir, numai la gârlă 
mai este loc pentru un hodorog ca mine. 

La urmă însă, ce se gândeşte Tekir, că face de 
colo ca luminat la minte: 

— Da mai ştii!... poate aici mi-i mântuirea că 
aşa zice coranul, să mă las în grija prietinului. 

Turcul se desbracă pe mal şi, după ce trage 

căruţa din baltă, deshamă pe Belghir şi intră amân- 
doi din nou în apă. 

S'au scăldat cei doi betegi cum au putut, s'au 
tăvălit prin noroiul acela moale ca o alifie, au mai 
eşit la soare, până le-a venit foame la amândoi. 
De Belghir eră mai uşor, cavea masa întinsă pe 
malul lacului, rămânea numai Tekir să găsiască 
ceva de mâncare. i | 

N'a murit nici Turcul de foame, că umblau p'acolo 
ciobani cu oile şi-i asvârliau şi lui câte un boţi- 
şor de brânză. Trecătorii credeau că Tekir e un 
bătrân nebun, căruia i se năzare ca la lunatici. Când 
îi auziau povestea cu hogia şi-l vedeau scăldân- 
du-se cu atâta credinţă, ridicau din umeri şi se bă- 
teau la gură: 

__ Auzi tu minte, să te tăvăleşti în nămol ca 
bivolii şi să-ți aştepţi de-aici leacul !.. 

Tekir însă să scăldă înainte cu credinţa omului 
fără altă nădejde. Cu cât treceau zilele, cu atât 
Turcul se învioră şi căpătă la picioare. Odată cu 
stăpânul se întăriă şi calul. Întrun timp, Tekir 
ajunge să sprijine chiar bine picioarele în pământ 
şi să facă drumuri mai lungi prinprejur, după cele 
de-ale gurei. 

Belghir năpârlise şi el acum, desbrăcându-se de 
miţele albe care-i atârnau din iarnă, iar nodurile 
dela picioare îi dădeau tot înapoi. Capul nu-i mai 
eră aşa buhos şi speriat, căci se curăţise de păr 
şi veniă mai potrivit cu trupul, care i se împlinise. 
Cei doi tovarăşi se vindecau văzând cu ochii, 

stârnind mirare în toţi care-i văzuse dela în- 
ceput. 

Turcul prinsese acum la curaj de viaţă şi se 
încercă parcă să se îndrepte de şale şi să-şi ri- 
dice capul iar pe umeri, ca 'n tinereţe. 

— Alah e mare şi Mahomed a ştiut ce scrie 
acolo la coran !.. 

Bătrânul Tekir după ce sa însănătoşat, nu s'a 
mai întors pe valea pustie a Muratanului, ci a 
rămas acolo pe malul lacului cu minunea, unde 
şi-a înjghebat un bordeiaş şi-o coşmagă pentru cal. 

Intâmplarea asta a mers de-a vestea, de-a umplut 
lumea. 

Betegii, cum aflau, alergau la Tekir, ca să-i în- 
veţe scăldătoarea lui. 

Ş'aşa, domnule, a rămas numele de Tekir-Ghiol, 
la toată balta asta amărâtă şi făcătoare de minuni. 
Turcul cel bătrân a mai trăit după aceea şi a vin- 
decat pe toţi cari au venit să se caute. Imprejurul 
casei lui, s'a făcăt pe urmă sat şi azi, după cum 
vezi şi d-ta, a ajuns târg, unde vin şi boierii și 
săracii din toate părţile, strânşi la un loc de aceeaşi 
nevoe, ca să-şi caute sănătatea în balta lui Tekir. 


Drumul Urloaei. 


MONUMENTUL DELA ADAM-CLISSI 


L 
Pe drumul lui Adam-Clissi. 


D' Constanţa până la Medgidia ne-am dus 
27. cun tren de dimineaţă. 

Inceputul de primăvară de-afară, se simţiă îm- 
prospătat şi pătrunzător. Soarele desbuimăcit abia 
din somn, nu dezmorţise încă rămăşiţele de în- 
frigurare ale nopţei, care tot întârziau pe văi, în 
pale grele de ceaţă. Din goana trenului, priviam 
sgribuliţi prin geamuri, cum lumina şi razele cu- 
ceresc tot mai mult dimineaţa. 

La gara Medgidiei, ne-am trezit singuri, între 

bălți nesfârşite, cu stufării uscate şi devastate. 
Numai răchiţele bătrâne şi. nodoroase, ruinate de 
crengi şi închircite acolo în apă, îţi mai aduceau a- 
minte de oameni şi de viaţă. Valea Carasului se des- 
chidea aşa năpustită de-o parte şi de alta a dru- 
mului de fer, ca un coridor pustiu şi nesfârşit, 
din care iarna scosese covoarele, ca să nu se în- 
curce vântul în suflarea lui. 

Peste păiuşul clătinat al stufului şi printre ră- 
chiţele jumulite şi sărace, se vede agăţat de sub- 
suoara dealului din stânga, vechiul târg tătăresc, 
Medgidia, întinerit azi cu viaţă şi năzuinţi noui. 

In ciucurul acela de case vrâstate, stăpâniau 
turla bisericei şi minaretul moşcheei, împăcate parcă, 
în lumina soarelui de primăvară. 


Dela Medgidia la Adam-Clissi, se face drumul 
cu trăsura sau cu căruţa în 4—5 ceasuri, punând 
şi popasurile din cale. La Medgidia se găsesc ori- 
când birje şi căruţe pentru acest pios pelerinagiu. 

Drumul la Adam-Clissi e evocator, un adevărat 
triumi pentru escursionişti, cu o singura rezervă 
însă, să nu ţie seamă de mijloacele de transport 
şi de starea şoselelor. Inarmat cu oarecare răb- 
dare şi îngăduinţă, faci calea ca într'un vis frumos, 
în care trecutul şi gloria străbunilor, te împresoară 
şi -te înalţă. 

Dealul Medgidiei se arată râpos. Am trecut prin 
târg, şi am ridicat culmea tot în puterea cailor. 

Când ne-am văzut sus de tot, ne-am oprit să 

răsufle caii. Aerul de pe deal eră pătruns de adieri 
de zare. Cuprinsul umpiut de soare, se dezmorţiă 


ca sub o mângâere 4 
caldă. De pe înălţimea Eni 
dealului, privim. setoşi Ea 
„ împrejur. ae 
Priveliştele se desfac 5 3 
„largi şi adulmecătoare. 3 a 


Tot orizontul nu-i de 
cât o învăluire bosolită 
de culmi şi adâncuri. 
De aci se pot urmări 
bine ceie trei valuri ale 
lui Traian, care se ri- 
dicau odată ca nişte stă- 
vilare, între Dunăre şi 
Marea. Azi nu se mai 
“înseamnă decât ca nişte 
brazde uriaşe, bătute şi 
asămuite de ploi, de 
vreme şi de plugurile 
oamenilor. 

Câte lupte şi stră- 
danie, nu s'a desfăşu- 
rat pe lungul acestor 
urme de apărare. Lu- 
mea castrelor întărite . P 
şi cetele de legionari, ne apar ca într'o halucinaţiuue. 
In mişunarea războinicilor de după întărituri, s'aude 
zăngănit de arme şi sforăituri de cai struniţi. 

Meâjidia, cu umnele valului lui Traian (după Peters). 

Ce s'au făcut toate sforţările acelea ? 

In părăsirea de azi, paraginele gloriei trecute, 
apar triste. 

Sub orizontul desfăcut, se înşiră movilele scitice, 
rotunjite în colanuri nesfârşite şi ascunzând mor- 
minte de regi necunoscuţi. 

Morminte, — pretutindeni numai morminte şi 
ruine, atât au putut lăsă oamenii pe urma lor. 

Am trecut peste dealuri râpoase şi am coborât 
" povârnişuri grele, furişându-ne tot înainte prin văi 
întortochiate. 

Cate rânduri de oameni s'au perindat pe aici! 

Chiotul unui cioban de departe, străbate peste 
ponoare. Tresar ca la un strigăt de îmbărbătare. 
Pe delăturile drumului se văd ţărani ieşiţi la arat. 
Plugurile se'nşirau pe culmi, lăsând în urma lor 
pământul întors. In locul pustiului şi dudăilor us- 
cate, cari au acoperit atâta vreme urmele strămo- 
şilor, tăiau acum şi curăţiau vatra, plugurile ţăra- 
nilor noştri harnici. Urmaşii modeşti şi pioşi, au 
plivit mormintele vechi cu vrednicie şi cuviinţă. 

Tot drumul nostru, n'a fost decât un extaz şi o 
evocaţiune sfântă. 


Dela Medgidia n'am mai întâlnit nici un sat 
în cale, deşi mergeam aproape de două ore. Soarele 
se ridicase acum bine şi înecase tot cuprinsul cu 
razele lui. Prin îngânarea de scânteere, încep a 
se jucă musculiţe dezmorţite. 

De pe-o creastă de deal, zărim în valea largă a 
'Saidiei, satul Peştera. 

— Aici avem să. poposim, ca să răsufle caii, 

Din întunecarea posomorâtă a vizitiului, arm 
înţeles că aşteaptă să-l cinstim acolo. 

— Noi ne vom duce atunci să vedem peştera 
de pe deal, cât îi bea dumneata un rachiu. 

Vizitiul face atunci îmblânzit: 

— E frumoasă peştera aceea... 

— Dar de unde-o ştii tu? 

— Apoi eu pe aici am copilărit. Mai înainte de 
a-mi cumpără droşcă, eu eram cioban prin melea- 
gurile acestea. Pe atunci însă nu eră sat încă, ci 
numai o crâşmă unde se opriau drumeții. Tătarii 
plecase la Stambul şi nu-şi lăsase aici decât ținti- 
rimul, cu mormintele rudelor. In peştera de sus, se 
cuibărise pe atunci nişte hoţi amarnici. Acolo îşi as- 
cundeau ei prăzile. Dar cine putea să se apropie ? Şi 
la urmă chiar dacă te-ai fi dus, nu puteai intra în 
hruba aceia îngustă, unde se stinge lumânarea 
chiar dela gura intrărei. — Hoţii intrau, căci ştiau 
farmice şi aveau iarba fiarelor... 

Am oprit la o cârciumă din marginea drumului. 
Satul Peştera se desfăşoară pe vale şi pe coline, 
curat şi inflorit, ca un cuibar de viaţă rustică. 

Ne-am urcat pe subsuoara dealului din stânga, 
până am ajuns sus la peşteră, Portalul grotei ri- 
dicat şi sprijinit pe pilaştri rotunzi, se deschide 
feeric în lumina soarelui, ca şi intrarea din poveşti 
a unui palat de zâne. Totul părea sculptat în piatră. 

Printre coloanele înşiraie pe margine, pătrundeai. 
în ascunsuri dosite, ca în nişte cupole tăinuite. n 
aceste cuiburi măcinate în stâncă, au trăit cândva 
oameni. = 

Pe bolți se văd încă urme de fum. În pereţi 
sunt săpate firide. Mărginile de jos ale acestor as-: 
cunsuri, sunt lustruite şi slinoase. Pe jos găseşti 
sfărămături de vase şi cotloane pentru foc. Am 
trecut aşa pe sub aripa uriaşă a stâncei, care aco- 
peră ca un privdor intrarea peşterei, strecurându-ne 
printre pilaștri şi prin coturi tainice, până am 
ajuns la gura grotei. Din răsuflătoarea acea neagră, 
venia ca o înfiorare stranie, un miros muced de: 
piatră umedă şi rece. 

M'am dus cu mintea la frog/odiții cari au lo-- 
cuit odată prin fosta Scytia minor. Pe vremea 
aceea întunecată, peştera de aici, trebue să îi fost. 
palatul fermecat al unei căpitănii sălbatice de tro-- 
glodiţi. 

Din pridvorul. acesta părăsit acum, poruncia şi 
stăpânia odată un împuternicit al soartei, pe când 
troglodita lui mândră, aproape goală şi murdară, îşi. 
da sânul de lapte unui viitor stăpân, făcând visuri 
de mărire şi cucerire, lângă o coloană din fundul 
grotei regale. 


Am plecat din Peştera, cu caii odihniţi şi cu do-: 
rința aprinsă de-a ajunge cât mai degrabă la mo-- 
nument. Vizitiul nostru, pe care-l împăcasem din 
intunecarea lui cu cinstea dela crâşmă, strunia hă-- 

urile şi îndemnă mersul bidiviilor. Nici n'am băgat 
«de seamă, când am urcat dealul din față. De pe 


Dorobanţul dela Cerna-Vodă. 


culme vizitiul arată cu ca asa în zarea 
-dela sud. 

-- Vedeţi movila ? 

— Care movilă ? 

—— Unde se duc boerii şi profesorii... 

— Adam Clissi? 

_— Noi îi zicem. «La monument»... 

E drept că prin lumina caldă şi prin razele moi, 
intunecă la orizont, aşa ca o umbră căzută, O mo- 
vilă mai ridicată decât toate cele din împrejurimi. 

— Mai avem mult până acolo? 

——Oho, d-voastră să fiţi sănătoşi şi s'aveţi răbdare, 
_—. dar două ceasuri de drum bun, tot ne mai trebue. 

— Mână înainte atunci. 

Aceiaşi învăluire de dealuri, cari se urmăresc şi 
se *ncalică, cu văgăuni adânci şi râpi ce rănesc 
coastele, ca nişte sgănci înegrite. Dela o vreme 
drumul nostru intră mai limpezit prin răcoarea şi 
umbra unei văi cotite, cari şerpuia nesfârşit între 
două dealuri de piatră veche. Soarele îşi odihnia 
lumina lui imbujorată de raze, pe mărginele acestei 
albii uriaşe, înccând totul în sănătate şi inviorare. 
Clinul dealurilor de piatră, se rupeă pe alocuri de 
câte o scobitură adâncă, colțurată, unde se în- 
semnau urmele carierilor antice. Multă din piatra 
monumentului şi cetăţei dela Adam KIlisi, trebue 
să se fi luat şi din colinile acestea. 

O emoţiune adâncă, ca la revederea caselor pă- 
rinteşti părăsite, ne coprinsese sufletele. In viziunea 
mersului, întrezăriam pe acolo în trecut, cete de 
legionari romani, cari treziau pustiul şi barbaria, 
cu năzuinţele lor de cultură şi cucerire. 

La stânga drumului nostru, pe un tapşan, în- 
tr'un înconjur de mirişte veche, se vede un cimitir 
tătăresc, cu petre strâmbe şi răsturnate, de parcă : 
eră o ruină uitată, în bătaea soarelui şi a vremei. 

Am oprit căruța şi ne-am dus să vedem cimi- 
tirul, trecând prin miriştea bătută şi măcinată de 
iarnă. Ariea aceea a morţei, tristă şi părăginită, 
se desgolia din încălcirea ierburilor şi dudăului 
topit, ca oasele unui cadavru, de pe care s'a des- 
făcut carnea putrezită. 

Nimic nu-i mai atingător şi mai sinistru, decât 
un cimitir părăsit, unde nu va mai veni nimeni 
să plângă. Ce s'au făcut urmaşii, cari au eşit din 
coapsele celor cari se odihnesc acum sub ruina 
petrelor acestora străine ? Sar părea că ei şi-au 
recunoscut singuri uzurparea şi nedreptatea, când 
au pus de veghe la căpătâiul morţilor lor, sfără- 
mături din gloria şi stăpânirea altora, ca să-şi lege 
astfel şi ei amintirea, de nemurirea altora. 

Am rătăcit mult printre morminte, privind la 
blocurile cioplite şi cu chenare împletite, care au 
făcut odată parte din monumente şi clădiri falnice. 
Pe unele petre erau sculptate flori, sau capete sim- 
bolice, cari însă mai mult se ghiciau, decât se cu- 
noşteau. Totul eră ştirbit şi ros, cu crăpături us- 
cate şi lucii, cu urmele acelea ale vremii nemiloase 
şi-a barbariei oamenilor. 

In morminte odihnesc moartea şi uitarea, iar 
de asupra se văd ruine şi răsfrângeri îndepărtate 
de strălucire. Aici s'au întâlnit cele două lumi de 

stăpânitori, venite pe drumuri deosebite şi cu in- 
stincte duşmane. Moartea însă le-a împăcat şi le-a 
unit amintirea în cimitire izolate, sub arşiţa soa- 
relui şi liniştea singurătăţei. 

Umblând prin cimitir, zărim în colţul dela deal, 
un trunchiu frânt de coloană de marmoră. Ne-am 
apropiat ca de-o descoperire scumpă. Coloana sta 
împlântată strâmb şi eră plesnită şi ciupită pe ro- 
tunjime, cu urme de mucegaiu. Când să ne apro- 
piem, auzim un şuerat stins, înecat aproape, ca 
dintr'un gât sugrumat, care ne-a oprit în loc ca o 
ameninţare: Un şarpe enorm, ca un balaur de 
demult, încolocit de mai multe ori pe după trun- 
chiul de coloană, se întinsese cu gura căscată din 
incordarea lui strânsă şi jucându-şi limbile otrăvite, 
şuşuia ca dintr'o vrană destupată. 

Tovarăşul meu de drum, se repede şi pune mâna 
pe un colţ de piatră, gata să loviască. Dar şar- 
pele, s'arătă mai mult implorator, din încordarea 
strânsă şi-şi schimbă nodurile pe coloană, în 
îmbrăţişări tremurate şi moi, ca pentru o despăr- 
ţire fatală. 

Am oprit pe tovarăşul meu de-a lovi. 

Mai ştii? — mi-am zis în minte — poate în şar- 
pele acesta îndrăgostit de coloană, trăeşte sufletul 
vruriui strămoş, care în rătăcirea lui prin vechile 
lui paragini şi-a recunoscut în trunchiul acela de 
marmoră, intrarea dela templul cetăţei lui antice. 


loan Adam. — Constanţa Pitorească. 15 

II. 
Tropaeum Traiani. 


Pe podişul cel mai ridicat din partea de jos a 
Dobrogei, în mijlocul singurătăţii şi-a muţeniei, se 
vede înegrind de departe, trunchiul desgolit şi 
sgrunţuros, al trofeului ridicat de Traian, pentru 
premărirea victoriilor contra Geţilor şi Dacilor. 

Până mai deunăzi, ruina aceasta a trofeului, eră 
învelită de-o movilă, făcută de spulberăturile vân- 
turilor şi ascunsă după tufişuri de peri sălbateci şi 
de măcieşi. S'ar fi părut că barbaria şi paraginea, 
ruşinate şi invidioase, s'au grăbit s'acopere şi se 
dosiască urmele primelor stăpâniri, ca să nu se 
mai ştie că pe-acolo a fost viaţă şi lumină odată. 

Neamurile proaste şi bisnice, cari au dat în urmă 
peste ruina aceasta mută şi neînţeleasă, au rămas 
uimite, ca în faţa unei minuni, care întrece pu- 
terea oamenilor şi atunci au crezut-o rămasă din 
vremea giganţilor. Turcii i-au zis Adam-Clissi, 
adică biserica omului, închipuindu-şi că înseamnă 
cu âcest nume mistic, începuturile legendare, când 
omul se întrecea cu natura în creaţiune, 

Turcii au bătut de multe ori cu tunurile în mo- 
vila legendară, ca s'o desfacă şi să scoată din ea 
comori presupuse. 

Incercarea tutulor a fost însă zadarnică, căci nu 
eră chip să se sfărâme zidul acela “masiv, încre- 
menit acolo ca o înfruntare a soartei, legat pen- 

tru vecie în mortarul roman. Şi atunci se mulţu- 
miau să iă numai pietre cioplite şi lespezi de mar- 


Ruinele trofeului, după cum se văd azi. 


mură cu inscripţiuni, pe care le duceau la Con- 
stantinopole şi de acolo în toate părţile lumii, 

înstrăinând astfel treptat cele mai de preţ podoabe 
ale trofeului. | 

După barbaria altora, a venit pe urmă şi ne- 
cuviința noastră. S'a luat multă vreme piatră din 
monument, pentru şosele şi construcţiuni. Un pre- 
fect de pe vremuri, a vrut chiar să legalizeze acest 
furt păcătos, cerând ministerului voe ca să exploa- 
feze piatră dela Adam-Clissi, pentru trebuinţele 
judeţului. 

Aceasta eră isprava urmaşilor, după opera trud- 
nică a strămoşilor... 

Trofeul dela Adam-Clissi, ascuns sub o movilă 
enigmatică, a rămas o taină pentru toate vremile 
din urmă. Cei câţiva învăţaţi, care-l văzuse din 
treacăt, pe la jumătatea secolului nostru, se întrec: 
în dibuiri şi presupuneri. 

Tocmai în 1882, când d. Tocilescu curăţe crân- 
gul şi desveleşte pământul potmolit de vânturi, se 
descopere ruina trofeului, în toată măreţia şi evo- 
caţiunea trecutului. Pustiul dinprejur, rămâne şi e] 
înfiorat şi mut, în faţa acestei apariţiuni antice, 
care aminteşte gloria şi trăinicia vremilor dedemult. 


Chestiunea monumentului dela Adam-Clissi, nu 
sa limpezit încă în totul de către arheologi. In 
jurul originei lui s'a dat o luptă eroică şi părerile 
au rămas împărţite. Tot greul problemei, stă în 
lipsa absolută a oricărei indicaţiuni istorice, căci 
nu s'a scris nimic în această privinţă, de către 
cronicarii timpurilor. Se vede că trofeul erâ aşa 

de îndepărtat de lumea învăţaţilor, atât de vârât 
în barbarie şi pustiu, că n'a fost văzut şi cunos- 
cut decât de militarii cari iuptau în părţile acelea. 

S'a întâmplat apoi, devastarea barbarilor vechi 
şi celor moderni, cari au sfărmat şi furat rămă- 
-şițele de preţ şi cari ar fi putut limpezi de la în- 
„ceput chestiunea. Cele câteva fragmente de inscrip- 
ţiuni, încurcase mai mult părerile, decât să le impace. 

După studii îndelungate şi discuţiuni între savanții 
lumei, problema pare a se deslegă, întregindu-se 
astfel câteva capitole noui de istorie, cari nici nu 
se bănuiau. 

Să înşirăm de curiozitate câteva păreri mai cu- 
rioase, date pe vremuri asupra monumentului 
nostru : i 

In anul 1837, sultanul Mahmut II, însărcinează 
o comisiune de ofiţeri prusiani, ca să studieze orga- 
nizarea armatei turceşti şi diferitele poziţiuni stra- 
tegice ale ţărei. | 

Comisiunea aceea, din care făcea parte şi Moltke, 
mareşalul de mai târziu, a făcut o călătorie şi prin 
Dobrogea. Urmele vechilor întărituri romane şi ruina 
oraşelor antice, au preocupat 'în de aproape pe 
ofiţerii prusieni, cari se împărţise în cercetarea lor, 
ca să nu le scape nimic nestudiat. Dintre ofiţerii 
din comisiune, numai Carol Baron de Vinke, într'o 
publicaţiune (1840) şi Moltke în corespondenţa 
sa, pomenesc între alfele şi de monumentul de 
la Adam-Clissi, pe care ei îl cred mauzoleul unui 

împărat roman, sau mauzoleul celui care a con- 
struit va/urile din Dobrogea. 

Lalanne, mai târziu, complectează pe cei doi ofi- 
feri, susținând că monumentul servia şi ca turn 
militar de observaţiune. 

Wutzer (1860) crede că monumentul e de origină 
persană, din timpul expediţiunei lui Dariu şi că-i 
făcut din marmură 0). 

Inginerul Jules Michel, care studiă traseul unei 
proectate căi ferate între Rasova şi Constanţa, a 
văzut şi el monumentul cu sfărmăturile dinprejur 
şi observând asemănarea lui arhitectonică, cu a 
ruinelor de la Roma, a conchis că e vorba deun 
monument funerar roman. 

Peters, arheolog, care a studiat în deaproape 
Dobrogea, zice că monumentul e un mauzoleu, 
dar greşeşte când crede şi el că e de marmură. 

Remus Opran, de la noi, susţine într'un articol 
publicat în Farul Constanţei, (1880) că monumentul 
e de origină persană, fără să fi cunoscut pe Wutzer, 
părintele acestei păreri. 

Mihail C. Sutzu, numismat învăţat şi arheolog, 
a vestit lumea prin «Revue archeologique» din 
Paris, despre minunea de la noi, susţinând că mo= 
numentul e construit de tribul Odryssilor, o ramură 
a tracilor vechi. 

In această stare erau lucrurile până la 1882, când 
încep săpăturile la Adam-Clissi d-l Tocilescu şi 
când în urma descoperirilor şi relaţiunilor date, 

chestiunea intră în discuţiunea arheologilor din 
toată lumea, apropiindu-se astfel de deslegare. 


Din monumentul de altă dată, n'a rămas azi în 
picioare decât trunchiul circular masiv, desbrăcat 
de podoabe şi de trofeul simbolic de deasupra. 
Multe din pietrele cioplite, care înveliau turnul, 
“mai ales cele prea voluminoase şi grele, s'au găsit 
rostogolite împrejur, la distanţe neregulate. După 
poziţiunea acestor căderi, sau determinat şi locurile 
pe care petrele trebue să le îi ocupat în turn. 

Având în vedere dimensiunile diferitelor .părţi, 
monumentul, în. întregimea lui trebue să fi avut 
o înălţime de 32 de metri şi un diametru de 34 
metri. Movila de azi, aşa despuiată cum e, nu mai 
are decât o înălţime de 10 metri, cu un diametru 
de 27 metri. 

După retragerea romanilor, în faţa năvălirilor 
barbare, au rămas singure şi în voea întâmplărei, 
toate municipiile, întăriturile şi monumentele, pentru 
care se făcuse atâtea sforţări. 

Impresiunea pe care trebue s'o fi simţit diferi- 
tele valuri de cotropitori, în faţa acestor semne de 
viaţă superioară, trebue să îi fost stranie. 

Trofeul mai ales, măreț şi puternic, înălţat acolo 
în pustiul locurilor părăsite, trebue să se fi arătat 
de departe ca un spectru de ameninţare şi spaimă. 

Câtă desamăgire p-niru bărbaţii înfricoşaţi, când 
găsiau atâ'ca întărituri şi minuni, neapărate. 

In ura şi bucuria triumfului lor, ei se răzbunau 


232 - IOAN ADAM. 


pe civilizațiune şi pe foştii stăpânitori, stricându-le 
şi dispreţuind tot ce le făceă mândria şi pute- 
rea lor de mai înainte. 

„De bună seamă că primele devastări ale monu- 
mentului dela Adam-Clisi, trebue să dateze din 
timpul barbarilor, rămânând ca ruina să se desă= 


vârşiască în timp, cu ajutorul cutremurilor şi ata-, 


curilor oamenilor. 
La baza movilei de azi, s'au desvelit aproape 


întregi, cele şapte scări circulare, care urcau la plat- 
forma din jurul soclului, şi pe care începeă să 
se înalțe trunchiul propriu al monumentului. 
Azi te poţi sui pe movilă, pe o cărare cu trepte 
anevoioase, scobite chiar în trupul mortalului. De 
sus se vede departe, până sub orizonturi. In toate 


părţile, aceeaşi învăluire de dealuri, care se înşiră ; 


ca nişte felii enorme, tăiate în pământ. De pretutin- 
deni te înconjoară singurătatea şi muţenia! Adierea 
primăverei desmorţite, suflă ca un îndemn de 
trezire. La apus, dacă cercetezi bine zarea, vezi 


dunga de argint a Dunărei, cum îşi îngână cursul : 


prin razele căzute de sus. Din turnul acestui 
trofeu, au privit şi sentinelele roif'ane şi aceeaşi 
Dunăre li s'au oprit sub ochi, ca un tăiuş de ar- 
gint care crestează orizontul, 

Ce înfiorare sfântă, să sorbi din cuprinsul, în 
care au tresărit şi-au luptat atâtea rânduri de le- 


gionari, strămoşii tăi... 


După încercările de reconstituire, cu ajutorul ele- 


"Să 


Reconstituirea monumentului dela Adam-Clissi, după ulti: 
ale d-lui Tocilescu. 


vile descoperiri 

mentelor rămase şi a prezumţiunilor, iată cum eră 
monumentul în întregime : 

a) fundaţiunea din pământ de 1'",50 grosime, fă- 
cută din beton, peste care erau aşternute două rân= 
duri de pietre cioplite regulat, formând astfel pos- 
tamentul. 

b) cele şapte scări pe care se suia la platforma 
soclului şi care aveau la un loc o înălțime de 
2,40. | 

€) platforma din jurul soclului, înclinată puţin 
în afară şi lată de 175. : 

d) soclul înalt de Om 56. 

e) îmbrăcămintea corpului, formată din 6 rân- 
duri de lespezi, care strângeă trunchiul ca într'o 
chiuirasă. Inălţimea acestei părţi eră de 3,56. 

/) friza înaltă de 02,60. 

8) colanul metopelor cari ornau trofeul, compus 
din 54 baso-reliefuri, despărțite prin 54 pilaştri. 
Sculpturile de pe metope, reprezintau scene şi lup- 
tători din cele două războae ale lui Traian cu dacii 
şi geții. Înălţimea acestui colan înconjurător eră 
de 12,40. 

h) arhitrava, inaltă de 0,67. 

i) cornicea, înaltă de 0m,67. 

J) parapetul crenelat. Crenerurile erau înalte de 
1,48 şi late de 0m,85 şi eră sculptat pe ele un 
barbar în picioare. Parapetul între creneluri, înalt 
de 0,9, iar depărtarea dintre creneluri de 1»,6. În 
dreptul deschiderei dintre creneluri eră câte un 
leu culcat cu gura deschisă, din care curgeă apă. 

k) învelişul de deasupra eră făcut -din lespezi 
de piatră, prinse în formă de solzi. 

Deasupra acestui trunchiu impunător, eră înăl- 
țat trofeul propriu zis. 

Baza trofeului eră alcătuită astfel: 

a) soclul circular de sus. 

b) venia apoi o construcţiune exagonală în formă 
de turn, care sa crezut până acum, înaltă de 
453.1) Pe una din feţele exagonului eră inscrip- 
ţiunea. 

c) trofeul se înălţă apoi deasupra de tot, ca un 
simbol al triumfului şi mândriei romane. Trofeul 
eră lucrat în două feţe, aşa că-ţi dădea aceeaşi 
impresiune, atât din faţă, cât şi din dos. El se 
compunea dintr'o lorică, o tunică, 4 scuturi, două 
perechi de pulpare şi în vârf coiful. 

Arheologul Bendorf crede că planul acestui 
monument a fost dat de Apolodor. Asemănarea 
arhitectonică e vădită. Aceeaşi concepţiune mă- 
reaţă şi trainică, se observă şi la monumentul dela 
Adam-Clissi. Caracterul de ornamentare şi gust 
al operilor lui Apolodor, se observă uşor. E destul 
să comparăm Columna dela Roma, cu sculptura 
de pe ea, cu scenele de pe metopele trofeului dela 
noi, ca să vedem că aceste două monumente, au 
isvorit din aceeaşi concepție. . 


1) D-1 Tocilescu, a găsit acum în urmă resturi de ruine, 
din care se vede că tronul acesta a fost mult mai înalt, 
dând astfel monumentului toată sprintenia cuvenită. 

De bună seamă executarea sculpturilor de pe 
trofeu, lasă mult de dorit şi nu se pot compară 
cu cele dela Roma. Lucrul insă se explică uşor, 
când ne gândim că aici la marginea lumei civili- 
zate, nu se puteau aduce artişti încercaţi, aşa încât 
planul măreț a lui Apolodor, a trebuit să se exe- 
cute de meşteri mai modeşti şi neîndămânateci. 


II 
Tumulusul. 


La 200 m. de trofeu, către răsărit, e un 4y- 
mulus, (movilă care acoperă un. mormânt) înalt 
de 2.50 şi în diametru de 20 m. Inlăuntru s'a 


tot felul de sfărâmături arhitectonice şi patru plăci 
de piatră cu inscripțiuni, pe care sar putea ceti 
următoarele,-- după d-l Tocilescu : 

«Imperatorele Cezar, fiul divului Nerva, Nerva 
Traian, August, Germani, Dacic, Tribun pentru 
a 13-a oară, consul pentru a 5-a oară, tatăl pa- 
triei, a construit acest monument în onoarea şi 
pentru memoria bravilor soldaţi, cari în războiul 
dacic a murit pentru patrie». 

Sub inscripţiune erau numele ostaşilor morţi. 

IV. 
Municipium Tropaeum Traiani. 


Dela Tropaeum Traiani, cu câţiva chilometri 
spre S. V. la vale, te cobori printro văgăună 
largă, pe-un alt tapşan mai lăsat şi pe care se văd 
şi azi ruinele vechei cetăţi Municipium Tropaeum 
Traiani, — unde trebue să îi stat garnizoana mi- 
litară, care apără şi făceă paza monumentului. 

In urmă săpăturilor făcute, s'a descoperit din 
pământ aproape tot vechiul oraş, care-şi luminează 
azi ruina în bătaea soarelui, ca o cetate dărâmată 
şi părăsită. Până acum s'au descoperit trei porţi, 
din care cea dela apus şi cea dela răsărit, care 
erau la cele două capete ale viei principalis şi 
poarta dela miază-zi. 

Treci prin adevărate momente de emoţiune, când 
vezi lespezile aşternute la intrări, cum se cunosc 
curmate în lung, de două dâri paralele roase acolo 
în piatră, de frecatul roatelor de pe vremuri. Strada 
principală se descopere înainte printre ruine, aco- 
perită cu piatră cioplită şi mărginită de canaluri 
de scurgere şi apeducuri nemuritoare. De-o parte 
şi de alta se văd resturi de zidărie bine păstrate. 
Ruina turnurilor exterioare, cu rămăşiţele zidurilor 
înconjurătoare, îţi dau o iluzie tristă acum, faţă de 
tăria şi splendoarea vechei cetăţi. 

Municipiul acesta vechiu, trebue să fi ocupat o 
suprafaţă ca de 12 hectare, măsurând după te- 
meiia zidurilor înconjurătoare. 

Deşi nu s'a terminat cu săpăturile, totuşi până 
acum S'au făcut descoperiri însemnate, cari au 
ajutat la limpezirea multor chestiuni bănuelnice, cari 
privesc atât vechiul oraş, cât şi trofeul de pe deal, 

Dintre clădirile desgropate, cele trei biserici scoase 
din năpustire, prezintă un mare interes. E acolo 
temelia unei basilice bizantine, cu criptă, în care ie 
cobori pe-o scară de 12 trepte; o alta mai veche, 
(basilica forensis) are 28 m. lungime şi 9m.,38 
lărgime, în faţă cu un portic cu 5 scări şi ca- 
mere pe margini; a treia (din timpul lui Traian), 
are 56m. lungime şi 23 m. lăţime, împărţită în 
trei tinzi, prin două şiruri de coloane, a căror so- 
cluri se conservă la locul lor şi până azi. 

Când te pomeneşti umblând printre trunchiurile 
acelea de coloane, ai senzaţia că stâlpii vechi se înalţă 
iarăşi de pe socluri, se "'nbină sus sub un acoperă- 
mânt de senin şi lumină şi te închide astfel în solem- 
nitatea templului, ca să poţi gândi în linişte şi 
ferit, la deşertăciunea timpurilor. 

Intr'o zi înfundându-ne în cotlonul unui turn 
de întărire, am dat peste gura unei oale enorme 
de pământ ars, din care am putut luă cu mâna un 
smoc de fire de grâu carbonizat. Boabele arse sti- 
cliau umflate în spice, de par'că-ar îi fost de eri- 
de-alaltăeri, 

Municipiul acesta retrezit deodată în lumina zi- 
lelor noastre, este o nouă Pompee pentru lumea 


latină, .care face să atragă pe toţi iubitorii de tre- 
cut şi de strămoşi. 


"4247 "02047 

Câte mânii şi flacări, n'au trecut peste înfloritul 
municipiu izolat! Diferitele valuri de barbari, s'au 
oprit aici ca să vadă dacă mai este ceva de dis- 
trus pe urma altora. 

In anul 316 d. Chr., împăratul Constantin cel 
mare, rezideşte cetatea, o întăreşte din nou şi-i 
pune pe partea dela intrarea principală, un trofeu 
al lui. De aici încolo municipiul fundat de Traian, 
poartă numele de Civitas Tropaensium. Unii ar- 
heologi, încurcaţi de acest amestec al împăratului 
creştin, au crezut la început că toată opera de 
întărire dela Adam Clissi, ar fi fost datorită lui 
Constantin. 


V. 
Origina monumentului şi cetăţei. 


Cu monumentul dela Adam-Clissi, s'a descoperit 
o pagină nouă de istorie şi s'a putut apoi inter- 
pretă uşor şi sculpturile de pe columna lui Traian. 

Până aici se credeă că ambele războae dacice, 
au avut loc în chiar ţara lor, cu prilejul acelor 
două mari expediţiuni, făcute de romani, în anii 
101—103 şi 105—107 d. Hr. 

Pagina cea mai eroică şi mai hotărâtoare din 
acest războiu, nu se cunoştea, căci istoricii de 
- atunci, pesemne că n'au putut urmări cu ştirile 
oştile romane, până în coprinsurile Sciţiei pontice. 
Singurul document care amintea întâmplările, eră 
Columna lui Traian, dar n'a putut încă nimeni 

să-i smulgă mărturisirea, până la studiarea mo- 
numentului dela Adam-Clissi. 

Prima întrebare care s'a pus la descoperirea 
monumentului şi deslegarea originei lui, a fost 
aceea asupra motivelor cari-au îndemnat pe Traian, 
să facă un monument atât de pompos, tocmai 
aici în bătaia lumei barbare. Urmărindu-se atunci 
scenele de pe columnă, s'a văzut că mult mai 
înainte de podul de peste Dunăre, se vede o scenă 
în care Traian, cu cavaleria lui se îndreaptă în 


Lupta dela Valurile lui Traian. 


spre trei valuri întărite (cari nu pot fi decât cele 
trei valuri din Dobrogea), unde se dă o luptă 
crâncenă, la care îă parte însuşi împăratul. 

Singurul loc de altfel unde intervine în bătălie 
chiar împăratul, ceeace dovedeşte că greul răz- 
boiului a fost acolo. 

De aici Imcrurile se limpezesc uşor. Columna 
lui Traian capătă glas şi spune toată istoria celor 
două războae cu Decebal. 

După experienţa cu prima expediţiune, Traian 
a văzut că puterea şi pericolul dacic vine din 

Scytia-minor. (Dobrogia de azi). Decebal cu in- 
fluenţa lui asupra geților răsboinici, îi aţâţă şi-i 
împingea în spre Moesia, ca să stingheriască in- - 
continuu pe romani. Traian înţelege tactica aceasta 
şi se hotărăşte ca mai înainte de a strivi pe De- 
cebal în cuibul lui, să stârpiască răul de la isvor.. 
şi anume să înfrunte pentru totdeauna sumeţia 
geților din Schytia. Lupta de la cele trei valuri, 
condusă de însuşi Traian, a fost o încercare grea 
pentru oştile romane şi atunci a căzut străpunsă 
şi floarea căpiteniilor care au întovărăşit pe îm- 
părat. Lupta a fost grozavă, dar ea s'a sfârşit cu stri- 
virea barbarilor şi deplina stăpânire a romanilor 
în Scytia. 

Pentru premărirea acestei victorii şi însemnă- 
tatea care trebuia s'o aibă în viitor, Traian a pus 
să se ridice un trofeu impunător, pe podişul cel 
mai ridicat din josul Scytiei, la sudul celor trei 
valuri şi alături de mormântul vitejilor (fumulusul) 
care căzuse în luptă. . 

De aci Traian, după reliefurile columnei, a con- 
tinuat războiul contra dacilor în chiar ţara lor, 
„trecând Dunărea pe podul făcut de Apolodor şi 
stricând astfel uşor cuibul lui Decebal. 


Diferitele devastări au împuţinat mult rămăşiţele 
monumentului. Ce-a fost mai uşor şi mai de samă 
s'a despuiat pe vremuri, de cine a vrut şi-a putut. 
Unile din pietrile mai potrivite au fost scobite şi 
întrebuințate ca sghiaburi de adăpat vitele. Din 

aceste treuce grele şi cu înflorituri antice, se mai 
găsesc multe încă pe la ciuşmelele şi puţurile din 
împrejurimi. Cimitirile turceşti şi tătăreşti, sunt 
de asemenea pline cu pietre luate de la monu- 
ment. În cimitirul de la luz-punar s'a găsit un 
fragment nepreţuit din inscripţiunea trofeului. 

Toată ruina şi înstrăinarea aceasta te umple de 
jale şi revoltă. 

Ori cum, tristă cădere şi ruşine pentru rându- 
rile de oameni din urmă, care n'au avut nici măcar 
conştiinţa de a respectă, dacă nu de a înţelege, 
rămăşiţile civilizaţiunei de dinaintea lor. 

Grea noapte s'a mai lăsat pe omenire, între ci- 
vilizaţiunea antică şi cea nouă. 

Azi când înţelegem toată perderea suferită, trebue 
să ne mulţămim şi să tresărim mişcaţi în faţa unei 
ruine, rămânând să complectăm cu închipuirea, 
măreţia frumuseţelor perdute. 

Movila singuratică şi tristă de la Adam-Clissi, 
a rămas acum numai ca o amintire ştearsă, din 
care abea dacă se mai ghiceşte strălucirea de altă 
dată. Cum stă în bătaea vremei, aşa îndoelnică 
şi străină, pare că-i mai mult un mormânt uitat, 
decât ruina unui trofeu de biruinţă. 


LA CANARA 


——— 


Pentru cine vrea să cunoască împrejurimile Con- 
ce stanţei, nu trebue să uite să facă o escursie 
şi la carierele dela Canara. Drumul cu trăsura e 
o întreagă înlănţuire de privelişti frumoase şi mi- 
nuni neaşteptate. 

În după amezile de vară, ieşirea din Constanţa, 
pe drumul Anadolchioiului, e ca o adevărată scă- 
pare din captivitate. Adierea aceea de zare, care 
vine răcorită şi proaspătă din largul mărei, te mân- 
gâe şi te înviorează din toropeala oraşului. Cum 
dai de după închisoarea militară, sus, în dricul 
şoselei, orizontul se destramă la stânga, ca de pe 
un abis amăgitor, âmestecându-se cu întinsul cel 

albastru al mărei. Valurile sclipesc în bătaea soa- 
relui, ca un joc imens de oglindă clătinată. Însei- 
larea delicată şi sprintenă a băilor dela Mamaia, 
se împleteşte şi se amestecă cu razele din cuprins, 
într'o înfrățire de extaz şi de omagiu, aduse fru- 
mosului şi artei. Drumul se îndoae pe clinul dea- 
lului şi coboară lins la vale, despicând satul în două, 
ca într'o curmătură de panglică strânsă. Pe delă- 
turi sunt înşirate berării şi cârciume, vrâstate cu 
prăvălii pestriţe -şi ateliere de ferari şi potcovari. 
Sgomotul chefliilor, cu bătaea ferului ce se lucrează, 
pluteşte în lungul şoselei umblate, întrun chiot 
sfâşiat de bucurie şi muncă, care premăreşte viaţa, 
cu necazurile şi amăgirile ei. 

Am trecut prin Anadalchioiu, ca printr'un bâlciu 
în mişcare. La cişmeaua de afară se bea apa cea 
mai rece şi mai cu poftă. Isvorul bogat de acolo, 
răsuilă afară prin două ţipuri largi, care curg din 
belşug, în două unde de tinereţă. Trăsura urcă în 
trapul cailor dealul din spatele Anadolchioiului, de 
unde se vede lacul Siut-ghiol, tolănit şi leneş pe 
malul mărei, gata parcă să-şi verse apele lui în- 
chise, în largul talazurilor care-l momesc înainte. 

Insula Ovidiu se vede din lac ca un buchet mare 
de verdeață. 

De pe culmea Palazului, marea s'arată întreagă, 
până subt cupola orizontului. Duna dela Mamaia 
brăzdează apa, timidă şi înfiorată, prierzându-se 
aproape printre unde. Sub lumina soarelui, apele 
lacului şi ale mărei, îşi amestecă sclipirea într'o faţă 


240 IOAN ADAM 


imensă de sticlă, care a trosnit de focul verei,, 


într'o crăpătură lungă, însemaatăprin dunga d azi 
mincinoase. 


Caii te duc în voe, pe când tu nu te înduri se. 


întorci ochii dela mare. Cu cât înaintezi, apele 
se dosesc şi se retrag după cotul dela Caragea= 


Dermen, până când nu se mai zăreşte decât stu- 


fişul din coada Siut-Ghiolului. 


Şoseaua albă şi bătută, se îndoae înainte prin 
lumina soarelui, crestând zarea, până nu se mai | 


vede de după o înălţime mai ridicată. În mersul 
gonit al trăsurei, spuneam fiecare ce ştiam, despre 
locul unde ne duceam în excursiune. 


La Canara e o carieră mare, exploatată de Con- 
Szrucția portului, pentru lucrările sale. Tot colţul 
acela, e numai o îngrămădire de dealuri pietroase, 
unde s'au deschis cariere, din timpurile cele mai 
vechi. Chiar numele de canara, de origină tur- 
cească, înseamnă loc de unde se scoate piatră. 
Când a fost să se înceapă construcţia portului, s'a 
ales cariera de-acolo, fiind mai la îndemâna Con- 
stanţei. 

Dealuri întregi de rocă, au fost desfăcute şi că- 
rate bucată cu bucată, în vagoane de transport, 
până la Constanţa. Cu ele s'au ridicat zăgazuri 
uriaşe în mare, ca să se opriască în loc furia ta- 
lazurilor şi s'au zidit cheiuri largi 
acostează azi vapoare din toată lu 


3 mea. 
Am bătut adesea drumul dela C 


anara şi în tot- 


şi solide, unde. 

deauna am avut impresiuni frumoase şi senzaţiuni 
de răcoare. Peste toate aceste stări sufleteşti însă, 
“a domnit un gând hotăritor de admiraţiune şi în- 
chinare pentru iscusinţa şi îndrăsniala oamenilor. 


Dintre toate drumurile la Canara, unul mi:a 
rămas însă atâta în amintire, că nu pot să nu-l 
povestesc: Se organizase într'o vară o excursiune 
de plăcere şi de studii la Canara, de către un grup 
de profesori şi elevi, veniţi la Constanţa în va- 
canţă. În vederea aceasta Construcţia portului, ne 
pune la dispoziţie un tren al său. Cei dela carieră 
erau vestiți de vizita noastră, aşa încât ne aşteptau 
cu toate pregătirile. 

Eră tocmai într'o după amiază caldă, când zburam 
„peste piezişul colinilor, printre lanurile coapte de 
afară, în fuga trenului cu vagoanele deschise, ca 
printr'o undă răcorită de apă. De departe se ve- 
deau dealurile mâncate dela Canara, cu depozitele 
regulate de piatră gata de încărcat. Cuptoarele 
negre, în care se arsese var, stăteau alături golite, 
ca nişte cratere stinse. Incolo nu se mai distingea 
nici o mişcare, totul păreă pustiu şi ruinat, ca pe 

un câmp de bătae, de unde se retrăsese luptătorii. 
„Se vedeă de altfel că, lucrătorii suspendase lucrul, 
în vederea exploziei minelor. 

Ne-am apropiat tot mai mult prin muţeniia aceea 
de piatră, am întors apoi cu trenul umărul de 
deal, în exploatare, şi-am trecut de ce-a parte, prin 


PR Magrin. 


Cariera dela Canara, 

faţa instalaţiunilor improvizate, în care erau dife- 
rite dependinţe ale întreprinderei.: 

Personalul de serviciu ne-a primit cu multă bună 
voință şi cu... câte un pahar de apă cu dul- 
ceață. E drept că după drumul nostru şi cu căl- 
dura de-afară, un pahar de apă rece, făceă cât 
toate bucuriile laolaltă. Funcţionarul care ne fă- 
ceă primirea, se arătase faţă de noi ca un adevărat 
amiitrion. Nu ştiu ce-o fi zis numai biata nevas- 
tă-sa, care sa văzut într'o singură zi, devastată de 
toate rezervele de dulceaţă agonisită pentru iarnă. 

In birourile supravegherei, toţi pereţii erau îm- 
brăcaţi în rafturi de lemn, incărcate c'o expoziţie 
bogată de tot felul de fosile, de modele de piatră. 
Te credeai întrun adevărat muzeu geologic, în 
care nu ştiai pe ce să-ţi opreşti ochii deocamdată. 

Amfitrionul nostru ne-a dat voe, să luăm fie- 
care câte ceva din colecţiunile înşirate pe poliţe. 

— Luaţi, căci noi punem uşor paguba la loc. 
In fiecare zi se găsesc fosile, de nici nu le mai 
luăm la urmă în samă. 

In vremea acestor preocupări geologice şi toc- 
mai când un naturalist se înfierbântase în nişte 
explicaţiuni antideluviane, auzim de-afară, din mu- 
ţenia acea de piatră sfărâmată şi îngrămădită, un 
semnal şuerător, care ne chemă la o minune. 

_— Să mergem acum şi să vedem minele. 

Eră semnalul concasorului. Ne-am luat aşa cu 
grămada după funcţionar, strâmbându-ne picioa- 
rele în urma lui, pe pietre şi pe şinele vagoanelor 

de transport. Mai în fund, dinaintea carierei, se'n- 
fundă cotul unui lac, ascuns însă de năvala stu- 
fului, care-i închide vederea cu un întuneric de 
verdeață. Ne dăm de partea apei şi privim de acolo, 
umărul rănit al dealului de piatră. Prin ruinele 
carierei risipite, nu vedem nici o umbră de om. 

— Să nu apropiaţi mai mult! 

Strigau conductorii lucrărilor şi ne făceau semne 
să ne dăm tot mai înapoi. 

Priviam la malul acela surpat de dinaintea noas- 
tră, ca la o minune neaşteptată. Colţurile de stâncă, 
s'arătau Zgrunţuroase şi afumate, de pe urma ex- 
ploziilor. Imprejur pământul eră ca ras şi nici n'ai 
mai fi crezut că tot locul acela a fost munte de 
piatră. Aceea ce vremea şi îndepărtatele schimbări 
geologice, aşezase şi încremenise acolo pe vecie, 
omul a stricat şi-a ridicat materialul greu, ca să-l 
ducă unde aveă nevoe,. 

—— Gata... 

Se dase al doilea semnal. Privim  îngroziţi la 
ruina din capătul dealului exploatat, care-şi desgoliă 
stâncele crăpate, ca o ţeastă de uriaş zdrobită. 

Rămăsesem uimiţi. 

Se aude al treilea semnal dela concasor. 

Mi se oprise şi respirarea. Un moment de tă- 
cere adâncă şi încordare atentă. Sprinceana de sus 
a dealului, se clatină Uşor şi-şi şurue ţărina la 
vale. O detunătură înăduşită, ca o sbucnire sughi- 
țată din pământ, se desface afară într'o înourare 
uşurată de fum. Văzduhul se cutremură străbă- 

tător, pe când prispa de sus a dealului, se pră- 
vale la vale în amestec sfărâmat, duduind în sal- 
turi, printre colţurile stâncilor din cale. O altă 
erupţiune, continuă sguduirea celei dintâi, până 
când detunăturile se îndesesc, iar minele aprinse 
sbucnesc sinistre. Dealul de piatră sfăşiat din mă- 
runtae, ca de-o otravă care arde şi distruge, varsă 
la vale bolovani şi stânci, îngreuiat parcă şi el, 
de mâncarea aceasta nemistuită. Geana culmei de 
sus, încoronată de fum şi de praf ca într'o au- 
reolă, se rupea de explozia pietrelor asvârlite din 
pământ, ca o glorie batjocorită şi sfâşiată de pos- 
teritate. Rostogolirea şi şuruitul risipiturilor, curgeau 
în valuri săltate şi bufnitoare, ca dintr'o cataractă 
stranie. 

Stăteam cu toţii înmărmuriţi ca la vederea unui 
cataclism. Fiecare se gândia la iscusinţa şi îndă- 
rătnicia omului, care a ajuns să mute munţii din 
Joc şi să cucerească pâmânt chiar în adâncul mărei 
celei lacome. 

După ultima detunătură a minelor explodate, tă- 
cerea şi întristarea se lasă pe văi, ca peste o ce- 
tate care a fost bombardată de duşmani. În vremea 
aceasta sutele de lucrători, es de prin ascunzătorile 
lor, ca din pământ şi înpânzindu-se la deal, pe 
povârnişul ruinat, cu lomurile în mână, se înprăştie 
printre stânci şi bolovani, ca nişte furnici harnice, 
care-şi dreg muşuroiul stricat de-o mână duşmană. 

Soarele lăsat chiar bine la orizont, se mai do- 

moleşte şi el din prima aprindere, gătindu-se obosit 

să se culce în patul lui ascuns după pământ, 
Răcoarea şi liniştea se înpânzesc în cuprins îm- 

păcate, ca nişte stăpâni buni, cari aduc odihnă 


- Mam întors Ja Constanţa odată cu seara, du- 


când în suflet 0 amintire mai mult şi senzaţiuni 
triste de infinit şi nestatornicie, 


POPULAȚIUNEA DOBROGEI 


Ţ Dobrogea sunt sfărmături din toate naţiunile. 
Vadul acesta de incursiune, prin care s'au scurs 
atâtea năvăliri, a păstrat pe țărmurile lui, epave 
stinghere din naufragiul tuturor neamurilor cari 
au trecut. 

Cu toate prefacerile şi amestecul timpului, au 
- putut încă rezistă destule naţiuni, care să dea astfel 
Dobrogiei caracterul acela de pitoresc etnic, din 
care se ghiceşte şi tot trecutul ei. 

In Dobrogea pe lângă Românii, cari formează 
elementul dominant şi de civilizaţiune, mai sunt: 
Turci, Tatari, Bulgari, Ruşi, Lipoveni, Greci, Ger- 
mani, Găgăuţi, Țigani, Evrei, Armeni, Italieni, A- 
rabi şi alte naţionalităţi. Toate aceste sfărmături 


254 IOAN ADAM 


a 


întârziate, 


DO 


——— 


îşi trăiesc speranţele şterse şi părerile 


Podul Regele Carol I. 


de rău, în 


înconjorul cald şi 
pâniri îng 


generos al unei stă- 
ăduitoare, contopin 


du-se tot mai mult 

sufleteşte, în unda largă şi copleşitoare a vieţei 
româneşti. 

De altfel, în afară de timpurile vechi ale stăpâ- 
nirei romane, când cetăţile şi întăririle strămoşilor 
noştri înfloriau între Pont şi Istru, mai tot timpul 
din urmă, până în zilele de azi, tot sufletul latin 
a fost acela care a stăpânit şi a dat avânt vieţei 
dintre Dunăre şi Marea cea mare. 


J. 
Românii autoctoni. 


Cu coborârea Românilor din munţi, după dămo- 
lirea năvălirilor, migraţiunea lor normală nu se 
puteă opri ca într'un zid în malul Dunărei, căci 
„primitivii nu se prea temeau de apă. Malurile de 
dincolo, cu colinile şi priveliştele îndepărtate, au 
momit şi-au atras pe Români încă dela început. 
Fiecare sat de pe malul dela noi, aveă şi un co- 
respunzător de nume dincolo. Gospodăria lor însă 
nu s'ar fi putut statornici într'o stăpânire reală, 
căci nimic nu eră statornic în Dobrogea, mai ales 
după venirea Turcilor. Totuşi, în pragul vremilor 
noastre, ne trezim cun lanţ puternic de sate ro- 
mâneşti, care se lungeau de ceea parte a Dunărei. 
Ostrov, Oltina, Rasova, Topal, Seimenii, Boarcic, 
Hârşova,—au rămas ca o adevărată podoabă şi azi. 
Populaţiunea aceasta vioaie şi isteaţă, formă stratul 
inteligent şi mai coprius, în mijlocul celorlalte sfăr- 
mături de neamuri trecătoare. Toţi călătorii străini 

de pe vremuri, cari au lăsat însemnări. despre Do- 
brogea, scot la iveală pe Români şi aratăcă din ei 
numai, îşi puteau alege şi călăuze de îndrumare. Ve- 
trele aceste de energie şi viață românească şi-au 
întins treptat cucerirea, până-n inima Dobrogei, în- 
temeind sate noi, în amestecul Tătarilor cari ocupau 
câmpiile. De-atunci au rămas numele româneşti 
ale satelor: Câşia, Calica, Pelitlia, Satu nou, Nal- 
bantul, Visterna, Sabangia, Băltăgeşti, — sate îrm- 
prăştiate prin miezul Dobrogei, până pe malul 
mărei vrâstând celelalte elemente. 10 

Fenomenul acesta de expansiune se vede bine 
şi din cartea răposatului |. lonescu-Dela Brad, pu- 
blicată la 1851. («Excursion agricole dans la plaine 
de la Dobrouja»). 

Din datele statistice găsite pe-atunci, lonescu- 
Dela Brad ne spune că în Dobrogea locuiau în vre- 
mea aceia 27.61] Români, fără districtele Med- 
gidia, Cernavoda şi Mangalia, pentru care n'a găsit 
date. Tot din statistica asta, se vede că pe la anul 
1850 trăiau în Dobrogea numai 19—20.000 suflete 
de slavi, Bulgari cu Ruşi şi Lipoveni la un loc. 
Cartea lui lonescu-Dela Brad, este de mare preţ 
pentru noi, căci ne dă Ştiri surprinzătoare şi va- 
loarea ei creşte mai ales prin imparţialitatea cu 
care ne informează, căci nu e de bănuit că un Ro- 
mân dela 1851, să fi avut pe-atunci gânduri de 
naţionalitate şi încorporare a Dobrogei. 

D-l Luca Ionescu, un distins fruntaş politic şi 
fost prefect în Dobrogea, în dărea sa de seamă 

statistică 
a populaţiunei din « Sandgiacul Tulcei», (aproape 
toată Dobrogea de azi) făcută de Tuşi, î ajunul 


lată cum se descompuneau neamurile pe atuuci, 
pe capi de familie; 


Români... 5842: 
1245) [er, 500 9) — AR „ 4.7530 
RUSI ra e 1.592 
Lipoveni... aa 1.596 
Malocani |. d A 144 
Ciel, OR R a 544 
Amen e i _. 111 
Erei 222 
Ecimani 416 
Mica De 131 
Diferite naţionalităţi, . 736 


In recensământul acesta nu s'au cuprins despăr- 
ţimintele Mangalia, Cernavoda şi Silistra, unde 
viaţa româniască abundă. 

Totuşi, deşi necomplect recensimântul, pentru 
noi românii este ca un document rar, căci se vede 
din el că şi în momentul anexărei, iot elementul 
românesc a predominat în Dobrogea. 

Când a venit stăpânirea Românească a găsit 
aici tot începutul de gospodărie pregătit şi atmos- 
fera aceea sufletească de apropiere şi contopire 
naţională, în care tresăriă ca o amintire eroică, 
geniul antichităţei latine. 

Acum... întrucât formula de stat, reprezintată 
prin administraţiune, — date fiind şi avantajele îm- 

prejurărilor, — a ştiut să ajute, sau a oprit instinc- 
tele noastre primitive de rasă asimilătoare,—aceasta 
o va spune istoria şi viitorul,.. 


II. 


Populaţiunea şi pământul Dobrogei. 


Tabela populaţiunei generale din Dobrogea, re- 
partizată după judeţe şi origină: 


e 


l jud. jud. Emerit 

Sil Giliav/ă Constanţa! 'Tulcea Obipee 

| Românie a o a E aaa) 51.442] 145.228 
| Ubieii o i SR IE 1.245 3.351) 10.596 
Mi ă ta ua e 23.208) 2.160 25.368 
Bulgari at 22.345] 29.633 41.978 
JR UȘI a A 502| 15.282] 15.784 
| Lipoveni aa 1.601 13.734 15.335 
Greci NR ia 5.198 4721 9.919 
!Găgănțiie o. — 3.758 3.758 
Germăn 4.100 4.110 5.210 
| Țiganca e 3.352) 1.865; 5.217 
Evrei a A e 1.557] 2.827) 4.384 
Arme ii a A Pa 1.978! 973 2.951 
[talie 114 PNR A N 480 1.027) 1.507 
Alte naţionalităţi. . . 1 534, 1.350, 2.884 
Noii o a 196.906, 136.213! 95119 


(Statistica aceasta fiind mai veche, trebue să se 
adauge la rubrica românilor şi veteranii împroprie- 
tăriţi în urmă). 

Tabela de repartizare a proprietăţei pământului 
din Dobrogea, după judeţe şi origina stăpânitorilor,. 


i 
Proprietatea mare (dela 100 hectare în sus). 

ORIGINA județul Ă 
PROPRIETA- Constanţa jud. Tulcea Dobrogea 

RILOR PE a. p. | nect. | m. p.| nec, | ra.ipa 
i Români. . . 1115 848 1.839) 1.696, — [117.547 1,839 
Turci şi Tătaril| 4.703 9.56 300|  — || 5.023! 9.560 
Bulgari. . . [| 11.496 7.319, 1.197]  —. | 12.693| 7.319 
Germani . .|| 3.300 5.62 131 — || 3 431| 5,626 
Greci: . „|| 2810|- — - — || 2.810; — 
Armeni. , , "590 -— — — 590|  — 
Evrei 1.973 — — — 1.973)  _— 
Francezi . . = — 400, — 400| — 
RUSI a A 2 (00), — | — 200|  — 

Total. . 140.945 E 9.124  — |144.666 4344 


Proprietatea mijlocie (dela 25 la 100 hectare). 


De la De la ri 

ORIGINA |. TOTAL || E 
PROPRIETA- 25—50 hect. || 50—100 hect. | E 
RILOR ca]! Cons-| Tutceal| E &o 


Români , . ,|| 34.327 3.031 


3 576|] 63.836; 
Musulmani. . 4.249] 1.15 1.538|| 9.395]; 
Bulgari . . „|| 3:631 10.591 13.165|/20.011|: 
Ruşgi E A.. 100 8 16% 267|. 
Lipoveni. . . 458 — — 528|, 
Germani. .. 872 549) 549) 1.y05ţi 
Alte naţiuni . 539 24 424| 1.6121 


Total . . [33.176 T5e5a 


i I5319) TPS, 

II. 


Proprietatea mică (dela 1 la 25 hectare). 


—10 || Dela 10—25 Ea 
ORIGINA. Eee o A 4 TOTAL ZE 
| PROPRIETA- ||_. & E, 
| RILOR Cons- Cons- Cons- ă 
cc Tulcea tătitai |Dilcea teteațui Tulcea 
| Români . . .1| 61.138 42.000 92.412] 15.856]153,550| 57.8561|11406 
| Musulmani. : |] 24726] 10.253] 6812] 3074 14865 
Bulgari . . .[| 12.979] 47.737] 8183] 8350 17249 
Rusi Sa. LX 92| 12.806  —| 1.22 14121 
Lipoveni . , || 14.795] 7.107] 280 = 712 
| Germani. . + ||: 1.771] 4.876) 1.223] au 11481 
| Alte naţiuni , ||_1172| 3.111)| 270 212 4765 
Total . . ||103.603| 128.29 EDER PIE [773599 


(Tabelele statistice sunt luate din cartea d-lui |. 
Roman, «Dobrogea şi Drepturile politice»). 


II. | 
Transilvănenii — Mocanii. 


De bună seamă că o cucerire făcută prin forţa 
armelor, e un mare act de bravură, care cinsteşte 
mult pe învingători. Actul acesta de eroism, însă 
pentru ca să devină o adevărată isbândă, trebue 
ca ceea ce s'a smuls prin arme, să rămâe pentru 
totdeauna un drept câştigat, în folosul celor cari 
au învins. Stăpânirea aceasta să nu se reducă 
numai la puterea administrativă, ci să fie o stă- 
pânire de fapt, cu folosinţa tuturor bunurilor şi 
cu deținerea intregei nervuri economice. 

Pentru reîncorporarea Dobrogei lui Mircea, Ro- 
mânii şi-au vărsat sângele şi a trebuit să deâ şi 
Basarabia, — cari toate la un loc, sunt o jertfă 

atât de scumpă, cât sacrificarea pe rug a unui 
frate drept. 

Jertfa s'a făcut şi noi am reintrat biruitori, pe 
locurile vechilor castre romane. 

Această victorie însă ar fi rămas numai o simplă 
pagină frumoasă, dacă pe urma ei nar fi venit 
cealaltă cucerire pe cale paşnică, adică stăpânirea 
de fapt a economiei acestei provincii. 

Azi în Dobrogea înfloreşte cea mai temeinică 
gospodărie românească, cu sate bogate şi frumoase, 
cu ţărani vioi şi muncitori. Pustiul vechei Do- 
brogii, pe unde nu creşteă decât bălării şi iarbă 
sălbatică, a ajuns brăzdat în toate părţile de la- 
nuri, iar în locul legendelor de spaimă, cu ban- 
diţi şi crime feroce, azi se întemeează o viaţă de 
linişte şi prosperitate, care ne face cinste. 

Cucerirea aceasta din urmă, a statornicit pe cea 
dintâiu şi gloria acestei isbânde, se împarte deopo- 
trivă între aceste două fapte eroice. 

Ceeace e trist, dar adevărat, în această ches- 
tiune, e că Statul nostru şi oamenii lui politici de 
pe vremuri, n'au urmat un plan conştient în această 
din urmă cucerire şi, dacă totuşi isbânda a rămas 
a noastră, e datorită numai primilor colonişti ro- 
mâni, cari au trecut în Dobrogea şi cari au ştiut 
s'o cuceriască şi economiceşte. : 

In primul loc trebue să ne amintim că eco-- 
nomii de vite, mocanii şi ceilalţi transilvăneni ve- 
niţi, n'au cruțat nimic, pentru ca să cumpere pă- 
mânt şi să se statorniciască cu încredere şi în- 


Vlaa Moţoiu, cu soţia sa Maria. 
„Tulpină din care sau ridicat multe familii prospere din Dobrogea. 
(Fotografie din timpul anexărei Dobrogiei). 


Na 

«drăsnială, acolo. unde nar fi riscat nimeni din. 


țară să-şi vâre avutul. 


Mocanii mai ales, cu firea lor persistentă şi ! 


călăuziți de acel instinct rar de extensiune. şi -. 


"cucerire, 


forțau împrejurările şi-şi riscau toate ! 


Tesursele, pentru ca să pună mâna pe proprietatea 


ameninţată. 


i] 


mare românească, care în alte împrejurări, “ar Îi 
trecut cu siguranţă în mâni străine. "3 
: Cine se gândiă pe atunci, la începul incorpo- 
rărei provinciei, când Dobrogea eră loc de bulă. 
şi de exil pentru . toţi căpătuiţii, că s'ar-puteă 


„cheltui chiar şi bani, pentru stabilirea unei gos- 


„podării acolo? 


Mocanii au adus în Dobrogea şi sentimentul 
acela hotărât naţional, cu o rară conştienţă 30. 
cială a rolului lor, care i-a ajutat mult în cuceri- 
rile făcute. Dragostea de neam şi respectul pentru 
istorie, e în adevărată înflorire la ei. 

Nicăeri mai mult ca în Dobrogea, nu cred să 


„se vadă mai întins cultul pentru bărbaţii noştri . 


de stat. Am avut prilejul să trec prin casele multor 
„proprietari, mai ales mocani şi am rămas totdeauna 
surprins, când le-am văzut pereţii încărcați -cu -por- 
tretele tutulor oamenilor noştri de bine. 

- Cultul oamenilor noştri mari, arată tot respectul 
şi dragostea ce păstrează lumea de acolo, 


pentru 
trecutul şi valorile neamului nostru şi e şi 


un În- 


Şi-aşa s'a putut ajunge să avem o proprietate i 


[i 

demn de apropiere şi impunere, faţă de celelalte 
“naţionalităţi. 

De altfel, totul din casa lor dovedeşte dragoste 
de ceea ce-i românesc, începând dela îmbrăcă- 
mintea los pitorească şi simplă şi trecând la po- 
doabele din. saloane. Covoarele bogate, ţesute 
<hiar de gospodine şi cuverturile cusute în ar- 
niciu şi flori, îţi dau toată impresiunea de sănătate 
şi de gust bun, a unor oameni conştienţi şi cu viitor. 

In Dobrogea, se vede multă viaţă şi simţire ro- 
mânească. 

In primul loc M. M. L. L. Suveranii, se bucură 
de o adevărată veneraţiune. 

Dacă-ţi porţi ochii prin casa unui proprietar 
-mocan, vezi cadrele cele mai neaşteptate. Mai întâi 
frumosul profil al lui lon Brătianu, prins întrun 
moment de viziune, pe jeţul său. Mai pe urmă dai 
de C. Negri, Mureşanu, Alexandri, Catargiu şi din 
cei mai din urmă, găseşti pe d-nii Haret, Carp, 
Sturdza, Take lonescu, etc. 

Din toate portretele şi atenţiunile lor, se vede 
însă o grijă atingătoare pentru amintirea marelui 
bărbat de stat Mihail Cogălniceanu. Totdeauna, 
deasupra portretului lui, — un portret dela bătrâ- 
neţe, cu formele prea trecute — vei vedea un 
omagiu modest, fie un bucheţel de flori uscate, 
sau câteva spice de grâu, fie o panglică ştearsă 
dela vr'o comemorare. 

Dacă cumva te întorci întrebător, vei surprinde 
numai decât în ochii gazdei o înrourare de lacrimi: 

— Apoi, aista-i tata nostru... 

Ş'atâta-i trebue, să se 'nceapă vorba, c'apoi tre= 
cutul cu toate amintirile de demult, revine ca în- 
tr'un basm : 

— «Când ne-au luat Ruşii Basarabia, noi am 
trecut Dunărea aici în Dobrogea. Se întindeau câr- 
durile de oi dela Reni încoace, cu poştile. Toate 
drumurile erâu numai un behăit şi convoiuri Cu 
bejenie.  Dobro- 
gea eră pustie şi 
sălbatecă. Ne-am 
trezit şi noi cu 
„toată averea În. 
singurătatea asta; 
cu nădejdea nu- 
mai în cel de sus. 
Ce eră de făcut? 
Ne uitam şi: noi, 
economii de vite, 
unul la altul şi 
ridicam din umeri cu neîncredere. Unde să ne 
aşezăm şi ce să facem? Parale aveam şi aveam 
şi oi destule, dar aici nu eră nici o linişte şi nici 
un sprijin. Pe ici şi colea întâlniam câte un sat 
tătăresc, dar nu te puteai înţelege cu nimeni». 

«Stăteam şi noi gata de ducă». 

«In Vremea asta de nedumerire, numai auzim 
că vine prin Dobrogea, ministrul cel mare, cuconu 
Mihalache Cogălniceanu, pe care noi îl cunoşteam 

încă dela Drănceşti, din Fălciu... Am alergat cu 
toţii înaintea lui şi pune-te pe jălanie, că la ce 
pacoste am căzut aici. 

_— Măi băeţi, ne-a zis el, aici e raiul vostru... 
Ceeace aţi găsit voi în Dobrogea, n'o să mai 
apuce nici copil de copilul vostru... Scuturaţi-vă 
“pungile, vindeţi ce-aveţi, lipsiţi-vă şi de oi şi... 
cumpăraţi pământ, c'aveţi să fiţi bogaţi». 

Toţi dobrogenii au cunoscut pe Cogălniceanu 
şi-i păstrează o amintire neştearsă. El a fost în- 
demnul şi îmbărbătarea primilor colonişti. Se zice 
că după Congresul dela Berlin, Cogălniceanu s'a 
întors zdrobit sufleteşte şi amărât ca după cea 
mai tristă înmormântare. După ce a vizitat însă 
Dobrogea şi i-a văzut însemnătatea, s'a mai do- 
molit din îndurerarea lui şi a început să se inte- 
reseze de mersul lucrurilor de aici. 

Mulţi dintre bătrânii de azi, spun că ei n'ar fi 
îndrăznit să se statorniciască în Dobrogea, dacă 
mar fi fost îmbărbătaţi de Cogălniceanu. 

Marele bărbat de stat ştiă că e nevoe acolo de 
un element românesc tenace şi mai cuprins, care 
să pună mâna pe locuri şi să constitue astfel un 
strat puternic naţional. Numai aşa s'a putut cumpăni 
influenţa naționalităților aflătoare acolo de pe 
vremuri. 


Bărbaţii noştri politici din urmă, ameţiţi de vâr- 
tejul primelor cuceriri, au crezut că opera de con- 
solidare a statului, s'a încheiat cu /ndependența 

şi Regatul şi atunci s'au îndepărtat cu gândul j 


dela chestiunile cele mai mărunte, care. privesc 
viaţa intimă şi stăpânirea economică, — pentrul ca, 
coprinşi de ambiţiuni personale, să se arunce în 
nebunia întreprinderilor politice de până azi, Care 
au slăbit şi conrupt ţara. 

Dobrogea a fost lăsată pe seama inginerilor 
hotarnici improvizaţi şi-a funcţionarilor goniţi din 
țară. Pământurile cele goale şi întinse, s'au dat 
atunci cui s'a nimerit. In timpul acela s'au Împro- 
pietărit şi Bulgarii din Tulcea, care erau aşezaţi 
acolo de după războiul Crimeei, veniţi din Buceag 
şi din sudul Rusiei. 

Să zice că cei care lucrau la împărţirea pămân- 
tului, plictisiţi- de pustiul Dobrogei, nu ştiau cum 
să se scape odată de-atâta țarină. Când venia 
bulgarul să-i dea pământ, ai noştri îl treceau la 
tablou cu 100 de hectare. Bulgarul speriat şi bă- 
nuitor, protestă cât puteă şi se rugă : 

— Bre inginer... fă hatâr la mine şi trece-mă 
“numai cu 50 de hectare. dau şi bacşiş... 

Se pare că unora le făceă şi hatârul acesta, dar 
atunci încărcă pe alţii cu pământul rămas. 

Şi ceea ce s'a făcut acolo, s'ar fi făcut de alţi 
străini în toată Dobrogea, dacă norocul nostru ca 
stat, mar fi adus aici pe mocani, ca să opriască 
cu îndărătnicie, ameninţarea de a perde din mâini 
o provincie, pentru care se făcuse atâtea. sacrificii. 

Şi ce timpuri erau pe atunci! Indoiala şi bă- 
nuelile îndepărtau pe toţi dela dragostea acestor 

locuri. Se vorbiă cu teamă şi numai la ureche 
despre temeinicia acestei stăpâniri noui. Statul nu 
ştiă cum să se scape mai de grabă de întinsele 
pământuri. Se dădeă străinilor moşii întregi nu- 
mai c'o simplă petiție şi cun... bacşiş, pentru cei 


Jon Moţoiu, feciorul, cu Vlad şi Maria Moţoiu, părinţii lui şi cele 
două fiice şi nepoate. 
(Ultima fotogratie a bunicilor.) 


cari măsurau. In nestatornicia şi ameninţarea aceea, 
numai mocanii au avut curajul şi încrederea în 
destinele Dobrogei şi atunci şi-au întors pungile lor 
- pline cu galbeni împărăteşti. au vândut ce au avut, 
au împrumutat şi s'au pus de-a curmezişul soartei 

celei rele care ne ameninţă salvând astfel prima 
cucerire a dorobanţilor noştri. 

Azi când lucrurile s'au statornicit şi cei cari dor- 
mise au deschis ochii, — văzându-se că mocanii 
formează stratul de rezistenţă în Dobrogea, — s'au 
găsit bicisnici şi pătimaşi, care să cârtiască cu în- 
vidie în potriva lor şi să-i numiască cotropitori. 

Pe urma acestor investigaţiuni păcătoase, s'au 
luat şi conducătorii noştri, când au început goana 
cu deposedările. Se vede că oamenii aceştia mi- 
cuţi, ar fi fost mai împăcaţi să ştie acolo pe nişte 
străini pripăşiţi, — căci aşa s'ar fi întâmplat, pe 
atunci, dacă mocanii n'ar fi pus mâna mai înainte 
pe propietate, — decât pe nişte buni români, cari 
au dus limba şi tăria naţională, între celelalte ele- 
mente din Dobrogea. 

De ce nu a trimis D-zeu, la timp, tot pe Mo- 
cani, cari să ne fi cofropit şi uzurpat oraşele din 
ţară, cu toată economia lor, mai înainte de a le 
Îi cucerit străinii ! 

„Şi aici, acelaş păcat moştenit:— Să se înalfe 
oricine, numai ai tăi, să nu iasă din rând... 

Dacă mocanii au pus mâna pe pământuri, în 
schimb ei şi-au închinat sufletul idealului nostru 
de aspiraţiuni şi stat. Barbarii aceştia noui, sunt 
fraţii noştri, ei au adus în mijlocul nostru sânge 
proaspăt şi tenacitatea care ne lipsia. Cu ei, noi 
ne regenerăm prin noi înşine. Băeţii şi fiicele lor, 
sunt tovarăşii şi soțiile noastre, care măresc va- 


Pb 

Li 
dul de viaţă românească, într'aceiaşi învăluire de 
împrospătare şi primenire de forţe... 


IV. 
Cojanii... 


Alături de mocani, cari reprezintă o bună parte 
din marea proprietate din Dobrogea, mai este încă 
un alt element românesc—şi încă cel mai numeros, 
cunoscut sub numele de cojani şi care formează 
acele frumoase sate de ţărani, ridicate ca prin far- 
mec, pentru administraţiunea tuturor şi tăria.pro- 
vinciei noastre. 

Cojanii sunt ţărani români răsleţiţi, -veniţi din 
ară de pe unde sa nimerit şi statorniciţi în Do- 
brogea pe cale de împroprietărire, în diferite răs: 
timpuri, după războiul pentru independenţă. 

S'au întâlnit acolo” moldovenii cu muntenii cei 
mai îndepărtați şi s'au vrâstat cu transilvănenii 
veniţi mai în urmă. Grupul însă îl formează ele- 
mentele trecute de prin judeţele dunărene, anume 
Brăileni şi lalomiţeni... Toată lumea aceasta despe- 
rechiată, s'a apropiat frăţeşte şi s'a pus acolo pe 
muncă şi gospodărie, ca şi cum ar fi fost cu toţii : 
neamuri şi cunoscuţi de când lumea. Având fie- 
care lanul său, ma putut încolţi între ei invidia şi 
goana, ci s'au luat numai la întrecere de muncă 
Şi gospodărie. Râvna de; statornicire şi înflorire, a 
fost singura lor patimă. Cu toţii, bărbaţi şi femei, 
bătrâni şi copii, scăpaţi odată de jugul învoelilor 


Satul Cuzgun, 

din ţară, când s'au văzut stăpâni pe pământul lor, 
au devenit adevăraţi factori de progres şi mândrie 
pentru neamul nostru. Oamenii cei străini dela în- 
ceput, s'au contopit treptat într'o mare familie de 
tovarăşi cari muncesc, strânşi la un loc de aceleaşi 
nevoi şi urmărind cu toţii aceleaşi năzuinţe. Azi 
ei au satele lor, cu dragostea locurilor în cari s'au. 
cuibărit şi nu se mai pomeneşte decât aşă ca de: 
o amintire îndepărtată, de ţinuturile de pe unde: 
au venit. Incuscririle au ajutat şi mai mult la ames- 
tecul apelor acestor oaspeţi ai împrejurărilor. S'a 
ajuns cu chipul acesta la armonia cea mai desă- 
vârşită, aşă cum nu se pomeneşte nici în satele: 
cele mai vechi. 


Evoluţiunea şi propăşirea satelor din Dobrogea 
se poate urmări bine, mai ales după înfăţişarea 
generală a locuinţelor. Te uimeşte frumuseţea şi 
trăinicia caselor. Pretutindeni fereşti largi, pridvoare. 
cioplite cu măestrie în lemn, coridoare lungi dea- 
supra prispelor ridicate. In toate vezi bunul gust 
şi tragerea de inimă către frumos. 

Vitele lor sunt bine îngrijite, caii adevăraţi şoimi, 
iar căruţile lor legate în fer, umplu văile cu hu- 
ruitul lor metalic. 

Şi schimbarea aceasta de gusturi şi pricepere, 
nu s'a făcut prin vre-o pregătire anumită. Preia- 
cerea a venit aşă, ca o necesitate naturală, pentru 
nişte oameni înzestrați, care-şi căpătase indepen- 
denţa muncei şi desrobirea lor sufletească. 


Joan Adam. — Constanţa Pitorească. 18 


Foto-amat. Bezanţon. 


La horă. 

E în adevăr îmbucurător.să vezi, alături de ca- 
sele mai noui şi frumoase ale ţăranilor dobrogeni, 
_zidicate acum când s'au simţit bogaţi, — vechile 
bujdeauce, cu tipul lor clasic, joase, cu uşa strâmbă 
şi lăsată, cu fereştile rotunde cât palma, cu aco- 
perământul de rogoz putred. Casa cea nouă pare 
că e un semn de triumf şi emancipare, din înge: 
nuchiarea veche de alături, e ca o înălţare în spre 
lumină şi libertate, care arată că neamul nostru 
nu e din viţă de iobagi —- şi, dacă a rămas în de- 
cădere şi ruşine, e ca fost nedreptăţit şi învins. 

In afară de îmbunătăţirea vieţei, starea aceasta 
prosperă a gonit dintre oameni viţiile, cum e lenea, 
beţia şi risipa. In adevăr omul când e sărac şi gonit 
de generaţiuni de vreme, ştie că tot n'are să-şi 
urniască nevoia de la uşă, cu fărâma lui de câştig 
şi atunci... bea şi-şi cheltueşte paraua, ca să-şi uite 
necazurile. i 

— Ce-am avut şi ce-am perdut!... 

Cu totul altfel e omul care prinde la miez. Pri- 
mul lui succes, îl îndeamnă la noui cuceriri şi în 
el s'aprinde dorul de isbândă desăvârşită, punân- 
du-şi toate puterile în luptă. Chiar dacă ar fi avut 
cusururi şi înclinări rele, el le birue pe toate şi 
se înalţă desrobit din păcate. 

Mintea omului emancipat din nevoi, s'ascute şi 
se sprinteneşte, iar trupul ajunge mai falnic şi mai 
încordat. 


In Dobrogea se poate vedea ca într'o carte des- 

chisă, cum se poate regeneră un neam, prin trai 
bun şi independenţă sufletească. Acelaş ţăran ro- 
mân, plecat din mijlocul celorlalţi tovarăşi din 
țară, cu tot ponosul de leneş şi beţiv şi trăind 
din învoeli şi din tainul dela curte,—trecut peste 
Dunăre şi devenind stăpân pe pământul şi munca 
lui, ajunge de necunoscut. 

Oamenii şi-au primenit sănătatea prin muncă 
liberă şi trai rânduit. Feţele tuturor s'au luminat 
de bucuria vieţei şi încrederea ei. E o generaţiune 
refăcută şi întărită, care te pune pe gânduri. 

Odată cu -toate aceste înbunătăţiri de viaţă, ro- 
mânii din Dobrogea, mocani şi cojani, împreună 
cu vechile sate româneşti, au început a simț, şi 
nevoea de a se înălţă cu sufletul, până la mani- 
festaţiuni de artă şi premărire. 


Ş'atunci s'a ridicat mulţimea aceea de biserici 


şi de şcoli, care s'au ivit îndrăsneţe pe locul ve- 
chilor paragini, ca o chezăşie de stăpânire şi 
progres. - 

Jertfa aceasta curată a fost adusă de Pi ipaca 
cuviincioasă şi recunoscătoare, din rodul muncei 
şi ostenelei lor sfinte, fără intervenţiunea statului 
sau dărnicia postumă a ctitorilor pocăiţi. 

Toţi aceşti români vrednici şi hotăriţi, prin munca 
şi virtutea lor, au răscumpărat dreptul nostru de 
moştenire, asupra locurilor pe unde a înflorit odi- 
nioară puterea şi civilizaţiunea străbunilor. 

VA 


Satele tătărăşti. 


Rar poate aveă cinevă o impresiune mai tristă, 
ca aceea pe care ţi-o dă prima vedere a unui sat 
tătărăsc din Dobrogea. 

Alături de gospodăriile frumoase ale ţăranilor 


români, care par de departe cuiburi de verdeață 
şi bucurie, se ridică satele şterse şi uscate ale tă- 
tarilor, unde nu se vede nici un copac şi care 
sunt veşnic înecate de fumul greu al tizicului ars. 
S'ar păreă că locuinţele acelea joase şi oarbe, li- 
pite peste tot cu pământ, au fost părăsite o vreme 
de' suflarea omenească şi azi când se reîntoarce 

iarăşi viaţa acolo, găseşte numai dezolare şi ruină. 
In descurajarea şi înstrăinarea lor, tătarii parcă nu 
mai ştiu de ce să s'apuce şi-şi pierd vremea în şo- 
văiri şi aşteptare. 

Lumea aceasta desorientată, parcă ar fi veşnic 
gata de plecare. Pentru ei e o enigmă bănuelnică, 
toată grija pe care le-o poartă stăpânirea noastră 
şi dela care s'ar aşteptă mai cu drept la goană 
şi răzbunare. 

Nu i-am văzut trişti ori veseli! Totul îi lasă nepă- 
sători! Dacă s'ar puteă să trăiască fără să fie nevoe 
să se mişte din loc, cred că ar fi în stare s'o facă. 

De obicei satele tătărăşti sunt aşezate în văi. 

Din vârful dealului, de departe, zăreşti un nor 
gros de fum înecăcios, iar apropiindu-te desluşeşti 
îngrămădirea de căsuțe dărăpănate. 

Şirurile de pae stau trântite fără rost şi de sus! 
“auzi lătrături nesfârşite de câni flămânzi. Apro- 
piindu-te, oamenii s'arată ca nişte momâi sdren- 
țăroase, mişcându-se alene de colo-colo... 


* 
= % 


Intrarea în sat e cotită şi murdară. Drumul e 
presărat. cu grămezi de gunoaie. Pe margini res- 
turi de locuinţe părăsite, din cari n'au mai rămas 
decât stâlpii şi câte o bucată de perete rupt. 

Casele sunt mici, lipite pe din afară cu pământ 
şi n'au de loc curţi îngrădite. 

In faţa fiecărei case este câte un cuptor în forma: 
unui ceaun cu fundul în sus. 

Alăturea de casă sunt şirele de tezic. Acesta 
este elementul de care se servesc tătarii la foc. 
Tezicul se formează din băligar amestecat cu paie, 
pe care-l desprind cu sapa din adăpoastele în cari 
se ţin vitele. După ce-l taie bucăţi în formă de 
calupuri, aşă pe pământ, îl usucă la soare şi când 
îl socotesc gata, fac din el nişte movile ca şirele 
de pae, pe care le lipesc pe dinafară. Intrebuin- . 
țarea lui începe tocmai în toamnă. 

Desigur că tezicul arde foarte greu şi face un 
fum grozav. Toate mâncările tătarilor sunt iuți şi 
cu mirosul cel rău al tezicului. D'aceia aerul din 
sat e foarte înecăcios la răspirat, pentru omul ne- 
deprins. — La aceasta ajută şi faptul că ei n'au 
sobe, ci numai cotloane, aşa încât fumul ră- 
mâne în casă şi pentru ca să-l goniască, sunt si- 
liţi să deschidă uşile. 

Casele au geamuri foarte mici şi adesea unul 
la toată locuinţa. 

Satul e plin de copii desculți, îmbrăcaţi cu şal- 
vari, cu vite răsleţite şi câini răi. 

Până să pătrundem în centru, la nelipsita lor 
cafenea, eră să ne mănânce cânii şi dintre nume- 
roasele tătăroaice şi tătari cari ieşiseră pe la uşi, 
nimeni nu s'a mişcat să ne apere. — Ceva şi mai 
frumos. Dintr'o casă sbugheşte o tătăroaică c'o 
căldare de cenuşă. Văzuse că până la noi mai sunt 
doi paşi, dar ea totuş a asvârlit cenuşa în drum, 
gata să ne orbiască. 

Am ajuns în centru. 


"rau 

Un loc mai larg, cu vre-o trei puțuri improvi- 
zate, iar împrejur grămezi de paie şi gunoaie, 
“scoase din coşarele vecine 

In ariditatea aceasta arsă de soare, fără o umbră 
de copac, fără bucurie, păreă totul părăsit şi uitat. 

Casele erau aşezate unele cu faţa, altele cu spa- 
tele, altele cu colţul la drum. 

Aici e şi cafeneaua, plină de tătari. Ei poartă 
în cap fesuri legate cu cialmale mari de jur îm- 
prejur. Imbrăcaţi cu şalvari sdrenţoşi şi haine de 
stambă colorată foarte aprins, stăteau turceşte pe 
jos, mişcându-şi picioarele în papucii lor largi. Alţii 
mai bătrâni, stăteau tot turceşte pe rogojina unui 
divan scund. Mulţi din ei aveau ciubuce mari în 
gură şi feligiane de cafea înainte. 

Vorbiau toţi odată şi aşa de tare, că păreau o 

adunare de surzi. 
. Din cafenea veniă un miros gieu, eşit din fumul 
de tutun prost, amestecat cu duhoarea atâtor su- 
flări şi cu înecăciunea de tizic dela cotlonul în care 
se făceă cafeaua. 

N'a fost chip să intrăm înlăuntru. 

In tot satul nu-i nici un pom, nici o grădiniţă — 
nici măcar un loc gol pe care să fi crescut ierburi 
şi flori sălbatice, să le mai înveseliască şi lor su- 
letul... 

l-am întrebat de ce nu pun pomi, măcar salcâmi, 
dar ei mi-au răspuns. 

_— Hei, dacă Alah vreai, mâne pădure face aici,— 
dacă nu, — na... nimic nu-i. 

Tătarul barbar, a rămas -veşnic bănuelnic şi cu 
ură împotriva pădurei, care l'a prins adesa în cap= ) 
cană, Numai în câmpul deschis şi gol s'a simţit el. 
păzit şi slobod la fugă. 

Drumul se prelungiă în spre capul celalalt al sa= 
tului, purtând pe delături aceiaş povară de spur- 
căciuni asvârlite, de tinichele ruginite, de resturi de 
stricăciuni, de fulgi şi lucruri lepădate. 

Prin aer pluteşte un miros de fum, de gunoae 
putrezite, de cenuşă umedă, de zdrenţe şi de sărăcie. 


În excursiunea noastră, ne întovărăşia şi o dis- 
tinsă doamnă, care-şi trăise copilăria în vecină- 
tatea unui sat tătărăsc. În tot drumul ne-a spus 
amănunte asupra vieţei şi moravurilor lor, .atră- 
gându-ne atenţiunea asupra lucrurilor mai carac- 
teriatice. 

Când am ajuns pe povârnişul din celalalt capăt 
al satului, ne-am bucurat cam dat cu ochii iarăşi 
de verdeață. 

Înainte de-a plecă, ne-am pus să ne odihnim 
jos, pe velinţa verde a unei pajiste. 

Ne uitam la sat de sus, cu jalea pe care ţi-o 
lasă vederea unor case uitate în părăsire. Doamna 
noastră, face către. noi, dând din cap: 

— Ce-aţi văzut d-v. într'o simplă trecere, nu-i 
nimic pe lângă povestea intimă şi tristă, care se 
desfăşoară ascuns, în căsuţele acestea orbite. Eu 
am putut să văd şi viaţa lor mai apropiată. D-v. 
nu puteţi şti partea aceasta tăinuită, căci sunteţi 

“vupurusniu urâţi, 

bărbaţi şi bărbatul străin nu poate pătrunde în 


casele unde sunt cadâne. 


Eu am să vă spun, aşa despărechiat, amintirea 


unei vizite, pe care am făcut-o în Chiorciş me, satul 
nostru tătărăsc, Pe-atunci eram încă o copilă de 
Şcoală şi petreceam vacanţa la ţară, împreună cu 
toate surorile. i 
Într'o după amiază, ce ne vine în minte, că 
„numai ne hotărâm să mergem /a fafari. p 
Călăuza noastră prin sat, eră o bătrână tătă- 
roaică cunoscută, bună de gură şi vioae. Vu 
amestecat, repede şi ascuţit, aşa încât trebuiă să 
o ghiceşti mai mult, decât s'o înţelegi. 
Ne uitam din mers pe delături observând toate 
cu atenţiune, | F 
" Gospodăria Tătarilor e cât se poate de redusă: 
Casele şi la sărac şi la cel mai cu rost, sunt for- 
mate din două odăi. Cea dela intrare, ţine loc uz 
sală, e fără geamuri şin ea e cotlonul, cu mă- 
runţişurile trebuincioase. A doua odae din fund, 
e camera de locuit a familiei. SC, 
„Casa tătarului sărac e expresiunea cea mai vie 
a stării de înapoere, în care a rămas ceata asta 
de oameni. Are sala ocupată de cloşti, găini şi 
miei. Pe jos sunt aşternute pae pentru culcuşul 
acestor tovarăşi. Intr'un colţ, cotlonul unde-şi face 
cafeaua. In colo se văd resturi din gospodăria 
bătrânilor, ori zdrenţe de ale lor, svârlite care-n 
cotro. 
Odaia a doua e adevărata lor casă. Aici stau 


$ 

cu toţii, de-or fi ei 7—8 şi chiar 10 suflete şi, 
dacă cloştile se ceartă, mai iau şi din ele tot în 
camera lor. îi 

Pe jos au rogojini şi dealungul pereţilor nişte 
perne. turtite, îmbrăcate în stambe colorate aprins. 

Celui mai bogat din sat îi zic ei: «Ciorbagi» 
(boer, domn). i: 

Ciorbagiul din satul nostru e de 7O ani şi are 
trei neveste. 

Curtea lui e înconjurată de trei case. In fiecare 
stă câte o nevastă cu copiii ei. Toate casele se 
deschid în curte. 

Fiecare are în faţă cuptorul ei şi moviliţa de tezic. 

Ne-am dus în casa ultimei favorite a ciorbagiului. 

Aceleaşi două odăi întunecoase, cu deosebirea 
că cloştele ciorbagioaicei, erau puse în cutii de lemn 
şi în casă aveâ un pat cu perdele. 

Jos pe rogojină dormiă o femee grasă, iar lângă 
ea stă o fetiță speriată. 

La zgomotul ce lam făcut intrând, gazda sa 
trezit, s'a uitat la noi buimacă şi apoi sa întors 
pe partea cealaltă şi şi-a continuat somnul. 

Fetiţa ne-a spus atunci într'o românească chi- 
nuită: «Hanâm dormit» (cucoana doarme). 

Ne-am retras. gândindu-ne la această grasă le- 
neşă, pe care na putut-o trezi nici vizita unor 
ghiauri. 

Când am ieşit în curte, ne-a întâmpinat o bă- 
trână slabă şi urâtă. Eră prima nevastă a ciorba- 

“ giului, cu care aveă copii însuraţi. | 

Ne-a invitat în casa ei. Acolo ne-a adus degrabă 
o strachină de pământ, cu stafide şi ne-a pus-o 
jos pe rogojină, unde ne-a poftit să ne odihnim. 

Când i-am spus că ceialaltă nu s'a sculat să ne 
primiască, ea a râs zgomotos, cu un glas ascuţit 
şi a criticat-o că-i leneşă, adăogând încet şi tainic:. 

— «Ruşine ioc (n'are ruşine). 

Peste cinci minute nu mai eră de trăit în odaia 
aceia cu geamul lipit în zid, din pricina tutunului 
din ciubucul tătăroaicei şi a fumului din cotlon. 

Am plecat. Ea ne-a petrecut până la poartă, în 
ciuda celei care dormiă. Când. ne-am despărţit 
ne-a zis c'o voce tare: naroc şi ne-a întins mâna-i 
țeapănă şi bătătorită, 

Alături de casa ciorbagiului eră o căsuţă micuță, 
lipită din proaspăt. In uşă stăteă o femee tânără 
cu un copil în braţe, care mestecă din gură mereu. 

Intreb de curiozitate, că ce mănâncă aşă într'una 
fără să înghită. 
 Conducătoarea noastră, o bătrână urâtă şi vor- 
băreaţă, se apropie de tătăroaica tânără şi-i scoate 
din gură cu îndrăsnială o cocă chihlimbarie. 

— Asta sacâz este... Şi rupând cu unghia bu- 
cata cleioasă, ia şi dânsa jumătate ca să mestice. 
Ne-a spus că-l macină aşa prin gură, pentru ca să-şi 
facă dinţii albi. i 

Am întrebat pe tânără, de ce nu-şi vărueşte casa. 
Ne-a răspuns că a râs-o vecinile şi aşa, numai 
pentru c'a lipit-o, că doar nu-i nici bairam, nici 
ramazan... 

_— Dar dacă ai fi văruit-o? 

__ Atunci zis că la mine amant este:... Nu 
trebue... nu... 

Şi-aici a făcut un gest de lepădare, ca şi când 
sar fi scuturat de păcate. 

Tătăroaicele s'au pus pe un râs ascuţit şi înţi- 
glat, de parcă Sar fi luat la gâlceavă nişte curcani. 

Ne-am dus mai departe, cu călăuza noastră dră- 
coasă, care înghiţă vorba cu cuvinte stricate şi în- 
tonări în zig-zag. 

Gospodăria care ne-a atras atenţia prin mai multă 
îngrijire, a fost casa hogelui (preotul şi profesorul 
satului). Curtea, — singură din sat, — eră împrej- 
muită cu un zid de chirpici lipit cu pământ. Chir- 
piciul e un fel de cărămidă voluminoasă, nearsă, 
uscată numai la soare şi care se face din lut ames- - 
tecat cu pae. 

Casa avea tot două odăi. Sala eră plină de tăvi 
rotunde de aramă, puse de jurul împrejurul odăei, 
pe vre-o trei rânduri de poliţe. Pe altă poliţă mai 
jos, erau ceşti mari de cafea şi farfurii. In cotlon 
ferbea pe pirostrii lapte cu păsat. Ei îi ziceau: 
ciorbă. 

Tot aci în sală eră un război la care țeseă o 
fată foarte palidă şi umilată la obraji. Eră îm- 
bracată cu şalvari şi cu ilic, iar pe cap purtă un 
fes alb, cu câteva şiruri de mahmudele de aur. 
Fata ţeseă o pânză rară şi îngustă. Nu ştiă de loc 
xomâneşte. 

In odaia a doua, la un gherghef cu picioare, 

lucră o a doua fată, albă la faţă ca pânza pe care 
o cosea. Semănă bine cu cea dintâi... cu obrajii 
tot aşa lătăreţi şi decoloraţi, cu ochii mici, piezişi 
şi pierduţi între umerii obrajilor dezvoltați. Eră 
îmbrăcată la fel cu soră-sa. Brodă nişte flori cu 
mătăsuri de culori tari şi fără nici o legătură între 
părţi. Aşa, bună oară floarea roză era prinsă de 
un cotor albastru. 

Lucrătura eră deosebită de a noastră, formată 
din nişte găurele mici, brodate de jur împrejur, 
încât toată floarea eră o reţea bătută. Lucră pe o 
pânză ca ceea din: război. 

Odaia aceasta s'arătă de-o înfăţişare mai bună. 
Aveă însă numai un pat cu îmbrăcăminte curată 
şi ascuns sub perdele de pânză de casă. De jur 
împrejur în spre tavan, eră un rând de poliţe, 
_ acoperite cu covoare ţesute cu grijă şi care aveau 
şi culori mai potolite. Pe poliţa aceasta erau vre-o 
20 de pachete, aşezate foarte regulat unul lângă 
altul, egale ca lungime şi ca înălţime. 

Pachetele acestea: erau învelite strâns în nişte 
basmale (ca acele popeşti) de diferite culori. 

Am întrebat ce-i în pachetele acelea şi ne-a 
spus că-s albiturile de zestre ale fetelor. 

Pe grinda groasă care treceă prin mijlocul casei, 
atârnau prinse în cue 4 brățări de argint, late 
şi cu nişte pietre mari colorate. Tot acolo erau 
două enorme agrafe de cordon. Le zic enorme, 
fiindcă ambele erau făcute din două discuri cât o 
farfurie de mari fiecare. Alături crau şi cerceii lu= 

craţi din argint şi mărgele, inşirate în vre-o patru 
şiraguri. “ 

Pe jos eră lipit şi aşternute rogojini curate, iar 
spre peretele din fund, un fel de prispă, unde ne-a 
poftit să stăm. Nicăeri n'am văzut vre-un scaun. 

Una din fete ne-a adus cafea în nişte ceşti mari. 

Cafeaua eră amară şi pe farfurie câte o bucă- 
țică de zahăr. Trebuia să luăm în gură zahăr şi 
să sorbim cafeaua. 

In vremea aceasta soseşte şi Hogea dela ăla 
EI vorbia puţin româneşte, adică destul pentru 
a-l puteă ghici ce vrea să ne spună. 

Când am început a-i povesti impresia urâtă ce 
ne-a făcut satul şi locuitorii lui, dânsul ne-a spus 
că de şase ani munceşte să-i scoată din starea 
mizerabilă în care trăesc şi că sforţările i-s za- 
darnice. 

— Sunt leneşi şi îndărătnici. 

Ne-a dat multe desluşiri asupra obiceiurilor lor. 
Aşa ne-a spus că hrana lor e destul de rea. Fe- 
meile nu-s gospodine şi nu ştiu să facă mâncări 
bune. Nutrimentul lor obişnuit e carnea de oae. 
Tătarii mănâncă şi carne de cal. Apoi, ceapă, 
brânză, lapte, miere de pepene şi mămăligă. Fac 
şi un fel de pâne din grâu amestecat cu orz. 

Modul de pregătire al acestor alimente, precum 
şi păstrarea lor, se face în condițiuni foarte rele. 
Când €e secetă satul e plin de jale. Povestiă hogea 
că, nu ştiu în ce an de secetă, tătarii mâncau mă- 
măligă făcută din făină de orz, amestecată cu pământ. 

Familiile sărace nu gustă carne decât la zile mari. 

Tătarii nu beau nici o băutură, afară de apă- 
Aşa le este legea. 

Hogea ne spunea însă, că unii au cam început 
să-şi mai calce legea, bând vin. 

Postul lor e foarte greu şi neînțeles. O lună de 
zile nu mânâncă nimic ziua; numai noaptea mâ- 
nâncă, la o oră înaintată. 

Femeile nu merg niciodată la biserică. 

' Birbaţii se duc în post, în toate zilele, la o oră 
anumită la geamie. Fiecare îşi. lasă afară papucii, 
intră în biserica lor şi după ce îşi aşterne o basma 
mare jos, se aşează pe ea turceşte şi se roagă 
lui: Alah. 

Din vorbă cu hogea, am cules o mulţime de 
ştiri, din care am să vă spun, aici, aşa amestecat, 
multe din ele. 

Numai bărbaţii merg după mort, femeile şed 
acasă şi bocesc. Două trei zile după moarte, fe- 
meile din sat se strâng la vre-un colţ, sau chiar 
pe un maidan şi plâng cu zgomot: Bocitoarele 
acestea umplu satul cu ţipetele lor neînţelese. Unele 
mau nici o legătură de rudenie cu mortul, dar se 
strâng acolo -la grămadă, de prin toate părţile, ca 
şi cum ar da un ajutor la o treabă. Bocitul acesta 
e un fel de clacă de plâns. 

Nici odaţă nu duce mortul la geamie, ci îl pure 
întrun sac de pânză nouă, şi-l duc bărbaţii la 
groapă, după ce i-a cetit hogea. 

„Nunta şi căsătoria la ei, e deosebită mult. 

Fetele sunt un câştig pentru părinţi. La ei nu-i 
groaza zestrei ca la noi. 

Părintele fetei îi dă hainele şi rufele trebuitoare, 
iar părintele băiatului plăteşte fata co sumă de 
bani, care variază după frumuseţea fetei şi bo- 
găţia mirelui. 

Nunta ţine o săptămână la cei bogaţi şi trei 
zile la cei săraci. 

Ginerile îşi sărbătoreşte nunta cu bărbaţii la el 
acasă, iar mireasa cu femeile la ea. 

Muzica lor e zgomotoasă şi supărătoare, peniru 
noi cei nedeprinşi. E tot ce poate fi mai neme- 
lodios. Intre alte instrumente, au nişte talere de 
metal, cu care bat de fac 0 gălăgie asurzitoare. 
Apoi nişte fluere cu sunete piţigăiate, tobă, ete. 

Fetele se mărită pe la 14 și 16 ani. Ele umblă 
acoperite la obraz şi nu se arată de cât femeilor. 
Singurul bărbat căruia i-i iertat s'o vadă e gine- 
rile. Adesea n'o văd decât părinţii mirelui, iar 
atesta o cunoaşte după Ce: sa terminat nunta. 

Fetele sunt ţinute foarte de scurt şi n'au voie 
să iasă neîmbrobodite. şi atunci încă numai cu 
mamele. lor. 

Am găsit încă proaspătă impresiunea ce lăsase 
anul trecut o întâmplare a doi îndrăgostiţi : 

Un tânăr iubiă o fată care eră, se zice, cea mai 
frumoasă din sat: El însă nu eră destul de bogat, 
ca să poată cumpără fata. 

Intr'o seară, când tatăl eră dus la târg, băie- 
tanut s'a furişat la geam să vorbiască cu fata. 

Pe neaşteptate soseşte tatăl, şi cum îl prinde la 
geam, îl împuşcă. 

Legile mohamedane lau ertat. 

"După trei luni însă, moare şi fata, iar tatăl e 
azi imbătrânit şi sdrobit de durerea pierderei sin- 
gurei lui fete.» 

Toate aceste momente desperechiate, ni le po- 
vestise tovarăşa noastră distinsă, cu o putere rară 
de concretizare şi cu o nuanţă extraordinară de 
_ însufleţire. Povestea dela urmă ne atinsese mult. 
Tot ea ne-a scos din abaterea noastră, dându-ne 
o mulţime de alte ştiri asupra neamului acestuia : 

Femeile sunt în general urâte şi leneşe. Ele ies 
foarte rar din satul lor— unele nu cunosc alte 
sate. După ce se mărită, ele se lenevesc şi mai rău. 

Tătăroaicele nu lucrează la câmp şi nu ajută 
întru nimic aproape pe bărbat. 

Sunt speciale în crescutul curcilor. Găinile lor 
sunt foarte blânde, fiindcă cresc cu ele la un loc. 

Intre obiceiurile lor este şi cănifu/. Ele îşi văp- 
sesc unghiile de la degete cu o boia roşie cărămizie, 
tot aşa îşi fac şi sprâncenele. - 

Părul îl văpsesc tot cu cărămiziu şi-l împletesc 
în codițe subțiri, cu mărgele albastre şi cu bănuţi 
găuriţi. 

Tătarii cultivă pământul foarte rău şi au mai 
mare înclinare pentru pepenărie. Nu vor însă să 
creadă în minunele îngrăşării pământului, ci lasă 
totul în grija lui Alah. 

Tătarii sunt destul de greoi la învăţarea limbei 
româneşti. 

Calitatea pe care le-o recunoaşte țăranul şi pentru 
care îi laudă e că sunt cinstiţi, — mai ales bătrânii, 
ajung până la virtute. ş 

Foarte rar nu se ţine de vorbă un tătar. 

E un element pacinic,. supus şi n'are conştiinţă 
naţională. Ei spun că'i mai bine acum, decât pe 
vremea turcilor şi înţeleg instinctiv că trebue să 
se supună legilor. Când se iau la glume cu românii, 
zic râzând : 

— Acum voi stăpân, la noi-—altădată, altfel fost... 

Din Dobrogea au emigrat la început mulţi tătari. 

Unii şi-au vândut averile pe NIMIC, crezând că 
o să'i nenorociască ghiaurii şi s'au dus la Stambul. 
Chiar sărăcia lor de azi se datoreşte în parte, ne- 
încrederei lor dela început. 

ja nesiguranța şi bănuelile de atunci, ei şi-au 
vândut eftin de tot pământurile lor cu fapiu (act 
de proprietate) şi stăteau tot gata de ducă. Când 
au văzut că românii respectă drepturile străinilor 
şi se. poartă: părinteşte cu nouii supuşi, ei s'au 
răsgândit şi au rămas mulţi pe loc, dar ce folos, 
dacă rămăsese acum fără pământ ! 

Mulţi din tătari au trebuit să se mulţumiască 
în urmă, cu cele zece hectare de loc pe careli 
l-a dat statul român. - 


Am plecat din sat, cu impresiunea tristă a în- 
tregei dureri ce bântue localităţile tătăreşti, atât 

de înstreinate şi stinghere, în inundaţiunea de pro- 


gres şi viaţă nouă, care'i împresoară ca o mustrare. 


Primari turci. 


Din vale s'auziă acelaş ţăhăit de câni, care lătrau 
în spre noi. Privind peste case, vedeai aceeaşi de- 
zolare şi ruină, aceleaşi umbre leneşe şi greoaie, 

cari se mişcau aşa de nepăsătoare prin lumina 
soarelui. 

Mirosul înecăcios şi iute de tizic aprins, ne ur-. 
măriă ca o duhoare urâtă, ce se ridică de pe o 
vietate înlănţuită şi condamnată, care n'are puterea 
de a se curăţi de prejudecăţi şi a se înălţă la o 
viaţă nouă... 


Notiţă istorică. — Tătarii îşi fac loc în istorie 
prin veacul XIII. Ei sunt o ramură din familia 
uralo-altaică, ca şi turcii. Statornicia lor principală 
eră în sudul Rusiei, prin Crimeea, unde formau 
un chanat puternic. Mai târziu au trecut pe rând 
sub ascultarea Turcilor şi Ruşilor. In Buceagul 
Basarabiei locuiă hoarda tătarilor Nogai. 

- Dobrogea a fost pentru tătari un fel de refugiu. 
Pe urma tutulor înfrângerilor, fie după ciocnirile 
cu domnii români, fie cu ruşii, sfărâmăturile tătă- 
reşti treceau în Dobrogea. 

După războaele din 1805, 1812, tătarii din Bu- 
ceag trec pe rând în Dobrogea. 

După războiul din 1856, un număr de 2225 îa- 
milii tătăreşti au colonizat Dobrogea, dându-i.nu- 
mele de «Ţara Tătarilor». i 

In 1860, populaţiunea tătarilor din Dobrogea, 
eră de 60.000 de suflete; (după Viskovich). Ei 
aveau chanul lor, cu reşedinţa în Carasu (lângă 
Medgidia). ) 

Tătarii au fost zdrobiţi cu desăvârşire cu prilejul 
războiului dela 1877. Viaţa lor nestatornică şi de- 

sele lor deplasări, i-a făcut nepăsători şi răi gos- 
podari. Poporul de jos, îatalist, aşteaptă continuu 
evenimente şi prefaceri, de aceea e gata mai mult 
de ducă, decât de statornicire. 


Ruine din vechiul Tomis, 


INSEMNĂRI ISTORICE ASUPRA DOBROGEI 


l. 
leri şi azi. 


Miro pat face multe prefaceri şi minuni! 
so Dacă. te rupi cu mintea din cuprinsul vremi- 
lor de azi şi te ridici deasupra timpului, ca să 
priveşti la mişcările diferitelor popoare, te cople- 
şeşte măreţia tabloului, care ţi se desfăşoară di- 
nainte. 


Priveliştea acestei lumi e încordată: Vezi lupte 

—- "şi dominaţiuni, cu străluciri şi căderi, cu încălcă- 


4 


i 
i 
| 
| 


rile şi încrucişarea dintre ele, cu naştere de noi 
neamuri, din amestecul celor vechi. După uimirea 
de un moment însă, curând se întinde asupra su- 
fletului tău durerea şi amărăciunea şi dai trisi din 
cap, gândindu-te la nestatornicia lucrurilor. 

i Muritorul în orbirea lui de o zi, se încumetă 
ca să înfrunte chiar mânia cerului ; el speră şi se 
dbate, se înalță şi urăşte, fără să-şi mai aducă a- 


-- minte că ori unde s'ar întoarce, el calcă pe mor- 


eri e 


“cintele altor oameni de dinaintea lui, morţi de 
mult, amăgiţi şi aceia de aceleaşi ambiţiuni şi 
năzuinţi. i 

Cu toţii intrăm în lume ca într'o cucerire a 
noastră, atunci, când sarcina vieţei e numai o 
moştenire fatală. 


* 
„E = 


Nici un alt colţ din lume nu te poate indemnă 
mai mult la astfel de gânduri, ca Dobrogea. 

Trecutul se destramă ca o pânză veche... 

Pe pământul de azi, după noaptea nestrăbătută 
a începutului, s'a oprit, ca pentru odihnă, civili- 


. zaţiunea şi stăpânirea greco-romană din antichitate. 


Tot pe aici au năvălit în urmă şi au trecut ca 
peste un pârleaz mai ferit, hoardele barbare şi la- 


come cari nu mai încăpeau în lume. 
Şi lumina s'a stins, puterea a cedat şi învăl- 


măşeală a urmat apoi prin întuneric, între felu- 
ritele noroade, cari s'au ciocnit, s'au suprapus şi 
s'au amestecat. j 

Deasupra acestei prefaceri şi sforțări, numai 
vremea a rămas veşnică şi aceeaşi. 

Torentele de cotropitori, se deslănţuiau dela 
deal, ca nişte ape desgheţate primăvara, care-şi 
mână sloii la vale, în spre ţări mai calde. Curgerea 
veniă năprasnică, sloii se ciocniau, se  auziau 
prăbuşituri de valuri şi trosnituri îngheţate de 
blocuri mânate din urmă. Mânia aceasta neînfrâ= 
nată, se năpustiă ca un vitor care nimiceşte totul, 
până ajungeă cu undele grele, în boarea caldă a 
civilizaţiunii şi creştinismului, Sloii cei prăpăstioşi 
se muiau atunci de soare şi se desfăceau în apa 
mărită şi liniştită, până câud timpul amestecă şi 
împăcă totul, râzând de jocul împrejurărilor şi de 
încumetarea oamenilor încrezuţi. 

Dobrogea a fost vadul predestinat, prin care 
s'a scurs sălbăticia şi năvala barbarilor. In zadar 
s'au încercat romanii s'astupe şi să întăriască pâr- 
leazul acesta înşirând cetăţi pe margini şi ridi- 
când valuri gigantice, căci hamzalele ferecate, tot 
sau rupt la urmă şi s'au desfăcut de bătaia va- 
lurilor şi furia torentelor gonite de dinapoi. 


Il. 
Scyţii şi Grecii 
NAŞTEREA COLONIILOR PONTICE 


Pentru ca să vorbim de locurile şi aşezămintele 
noastre de azi, e bine să fixăm şi câteva mo- 
mente din trecutul Dobrogei şi al Constanţei. 

Să lăsăm timpurile mai proaspete şi să ne 
afundăm cât mai în trecut, până la cea mai veche 
licărire de viaţă, despre care putem şti ceva. 

Pe locurile acestea între mare şi urmând şesul 
Dunării până la Olt şi în tot sudul Rusiei de azi, 
se întindeă puterea Scyţilor. 

Scyţii erau o ramură din marea familie arică, 
veniţi în Europa din Iran, cu vreo XV. secole în- 
nainte de eră creştină. 

Peste ce alt neam s'au suprapus, care le-au fost 
luptele, începutul lor de viaţă, limba şi credinţa ? 

Intuneric şi presupuneri... i ş 

Scyţii nomazi şi barbari au trăit în voiă instinc- 
telor lor. şi a pustiilor fără margini, prădând, mun- 
cind şi vânând. 

In Dobrogea noastră de azi, irăiau tot seyţi şi 
purtă numele de «Scytia minor» (Scyţia mică) spre 
deosebire de «Scytia major» (Scyţia mare), unde 
eră adevărata putere a acestui popor şi care ocupă 
tot şezul Munteniei, partea de jos a Moldovei, de 
unde se continua ca o apă în tot sudul Rusiei, 
deasupra Mărei Negre. 

Ramura aceasta arică, a trăit viața ştearsă a oa- 
menilor primitivi, cari luptă cu greutăţile hranei şi 
asprimele climei. 

In vremea aceasta, o altă ramură arică plecată 
dintr'aceiaşi tulpină, nimereşte în locuri mai priel- 
nice, unde natura măiastră îi dădăceşte şi le des- 
chide ochii la lumină, pentru ca să facă dintrinşii 
pe Helenii de mai târziu. 


2 IOAN ADAM 

Strămoşii grecilor, ajutaţi de poziţiunea geogra- 
fică a ţărei lor, cu golfuri naturale şi cu insule 
apropiate, sau amăgit uşor la navigaţie şi la a- 
venturi îndepărtate. 

Din golfurile. lor liniştite, săriau ca broaştele pe 
insulele vecine şi, îndemnați de seninătatea şi lu- 
minişul orizontului deschis, treceau din insulă în 
insulă, până au ajuns pe ţărmul Asiei celei cu pro- 
ducte minunate şi cu cuprinsuri pline de bogății. 

Natura aşă de fericită a Eladei, educă tot mai 
mult pe poporul grec, îl îndrumează şi-l îndeamnă 
la cuceriri noui. 

Din Grecia, poporul elen furnică în lungul tu- 
+uror coastelor şi în toate direcţiunile apelor. Grecii 
ajung negustorii şi corăbierii lumei vechi. 

Odată şcoala navigaţiunei făcută, în marginile 
liniştite ale mărei Egeea, cu insule apropiate şi cu 
atmosferă senină, grecii formaţi şi setoşi de is- 
vândă nouă, s'avântă şi-n furtunosul Pontos axinos 
(Pontul neospitalier) de care se feriau corăbierii. 

" Grecii, debarcând treptat pe ţărmul mărei negre, 
se ridică tot mai sus, până prin dreptul Dobrogei 
de azi, unde găsesc stăpânind pe Scyţii cei băr- 
boşi şi inculți. 

Interesele leagă pe oameni şi stabilesc înţele- 
gerea: 

Grecii aduceau Scyţilor nimicuri amăgitoare, fa- 
Dricate uşoare şi producte din țările calde şi luau 
în corăbiile lor grâu şi piei crude, miere şi sclavi. 

Acesta este începutul primelor comptuare gre- 
ceşti pe ţărmul Mărei negre. 

Drumul acesta, probabil, 1 umblase mai inainte 
şi Fenicienii, dar urma lor n'o ghicim decât în 
unele mituri, amestecate prin legendele greceşti. 

Ne trezim tocmai prin secolul al IX şi VIII, îna- 
inte de Cristos, după primele dibuiri, cu adevă- 
rate colonii greceşti, aşezate prin rarele golfuri 
protejate. Pontul cel îmblânzit şi învins de oameni, 
devenise acum Pontus euxinus (Pontul cel ospi- 
talier). 

Primele colonii au fost formate mai ales de ne- 
guţătorii din Milet. 

In îruntea acestor aşezăminte eră Tomis, sau 
Constanţa de azi. 

Celelalte colonii-porturi se numiau astfel : Odes- 
sus (Varna), Callatis (Mangalia), Istriopolis, (dis- 
părut). . 

Afară de acestea s'au format treptat, ca O cu- 
cerire a întunericului, o mulţime de alte colonii, 
la nordul mării Negre, pe la gurile marilor fluvii 
care udă Rusia de astăzi. 

Intre coloniştii greci şi popoarele scytice, se fac 
legături tot mai apropiate, influenţăndu-şi reciproc 
limba şi moravurile. Pe malul mărei dinspre Rusia, 
coloniile s'au întins de prin porturi, chiar în inima 
țărei, făcându-se amestec de rase şi dând naştere 
la nişte centre semibarbare curioase. 

II. 


Stăpânirea Geţilor, a Macedonenilor şi-a 
Romanilor. 


RIDICAREA TOMISULUI. 


Pe când tot cuprinsul care înconjură  Pontul 
Euxin, pe marginea dela deal, eră locuit de Sceyţii 
cei barbari şi nespălaţi, se vedeau pe la subsuo- 
rile mărei Negre, coloniile greceşti, prinse în tru- 
pul scytic, ca nişte meduze ferice şi lacome, cari 
sug şi strălucesc. 

Tovărăşia aceasta de viaţă între Sceyţi şi Greci, 
ţine până în secolul VI, când întinderea puterei 
Persane şi mai târziu a Macedoniei, împinge pe 
Traci şi pe Geţi de pe colinele munţilor Hemus 
(Balcani), tot mai la deal peste Scyţi. 

De-aici încolo, Scyţii, se amestecă cu Geţi, cu 
cari se înrudeau, având multe comunităţi de rasă 
între ei. 

Pentru Greci eră acelaş lucru, schimbarea aceasta E 
de stăpânire; ori Scyţii, ori Geţii, aceeaşi. vacă de . 
muls, legăturile de linişte au rămas aproape ne- 
întrerupte. 

Oraşele greceşti plătiau un tribut oarecare re- 
gelui barbarilor cari erau mai impuşi în împreju- 
rime şi în schimb aveau garanţia comerţului lor. 

Din spre uscat, oraşele acestea aveau încă şi 
întăriri militare, de după cari luptau adeseori, contra 
volniciei unora din capii barbari mai nesăţioşi. 

Impăcarea şi răscumpărarea însă nu întârzia, id 

căci banii şi odoarele amăgiau ochii barbarilor îm- 
blânziţi, iar corăbiile negustorilor grăbiţi, aşteptau 
să fie încărcate cu bunătăţile pământurilor aces- 
tora, pentru ca să pună paguba la loc. 

Peste puterea Scyţilor de pe malul mărei şi din 


“Dobrogea noastră, s'a întins nestăpânită forța Ge- 


ților celor îndrăsneţi. 

Povestea a urmat aceeaşi, numai cu oameni 
schimbaţi. 

Coloniile greceşti au trăit şi s'au desvoltat pe 
întrecere, asigurându-şi liniştea din partea nouilor 
stăpânitori, cu daruri şi supunere. 

După Geţi, coloniile greceşti de pe ţărmul vestic 
al mărei, căzură sub puterea Macedonenilor, de 
când ne-a rămas şi moneda de aur cu efigia lui 
Lisimach şi cu inscripţia T9 (Tomis). 

„ Prin secolul al III în. Chr. s'a născut chiar o vie 
neînțelegere între coloniile Callatis, Istopolis şi To- 
mis, în privinţa preponderenţei comerţului lor. 

Tomisul nostru eră invidiat de celelalte oraşe. 

După Macedoneni, vine stăpânirea Romană asu- 
pra acestor colonii. Luculus, supunând Tracia în 
anul 71 în. Chr., anexează şi oraşele pontice, iar 
în anul 29 tot în. Chr., Mesia devine cu totul pro- 
vincie romană. i 

Totuşi, stăpânirea romană eră mai mult nomi- 
nală asupra Scyţiei minore şi asupra coloniilor pon- 
tice. Geţii erau de temut încă şi împreună cu Dacii 
din Munţii Carpaţi, amenințau rău marele imperiu 
roman. 


loan Adam, — Constanța Pitorească. 20 


a 


Ruinile cetiţei Heracleca, 


cum 80 văd ai. 

Prin Scyţia minor (Dobrogea noastră) Geţii as- 
muţaţi de Dacii cei îndâriiţi, făceau dese încursiuni 
în Mesia. i 

Impăratul Traian a înţeles primejdia. In nesta- 
tornicia acestor împrejurări, Tomisul, cu toate 
- celelalte colonii pontice, urmăriau şi ele şovăirile 
timpului şi înainte de a începe marile războae con- 
tra lui Decebal, se hotărăşte să extermineze mai 
întăi pe nestăpâniţii Geţi din şesurile Dunării. 

Şi lupta contra Geţilor a fost hotărâtoare. 

Însuşi Traian a intrat în bătae. Atunci au căzut 
mulţi din floarea legionarilor romani, dar tot atunci 
sa sfârşit şi cu îndrăzniala Geţilor. 

Pe locul acestei bătălii sa înălțat trofeul lui 
Traian, ale cărui ruine se văd şi azi la Adani 
Clissi, în sudul Dobrogei. X 

“Dela Traian stăpânirea nominală a oraşelor 
pontice, devine o stăpânire de fapt. 

De aici, coloniile Greceşti ocrotite de o putere 
mare şi constantă, cu 0 civilizaţiune egală, pros- 
perează şi ajung adevărate centre de bogăţie şi 
strălucire, 

Oraşul Tomis salută noua stăpânire cu mare so- 
lemnitate şi entuziasm şi bate o monetă comemo- 
rativă, care pe una din feţe are bustul lui Traian 
cu coroana de lauri, lorică şi manta, iar pe ceia- 
laltă faţă se vede relieful trofeului ridicat pe locul 
numit azi Adam-Klisi. 

Din inscripţiune se poate citi şi cuvântul 7ro- 
paion (în prescurtare To). 

Trofeul lui Traian ajunge un fel de simbol a 
siguranţei şi liniştei din viitor, pentru coloniile gre- 
ceşti, căci vedem cum ce reprodus mai pe toate 
monedele posterioare bătute în timpul împăraţilor 

Sever, Caracalla, Geta, etc. 
TPomisul înflorind tot mai mult, ajunge metro- 
pola Pontului. 


IV. 


Romanii şi Grecii 


Aici între Dunăre şi mare, se pot vedea mai + 


bine decât oriunde, cele două popoare, lucrând 
alături, manifestându-se cu toate caracteristicele lor 
de rasă, conturându-şi personalitatea lor distinctă, 

Deoparte grecii, prinşi ciucure prin golfurile na- 

turale, în porturi sigure, înfruntând marea şi du- 
când departe comerţul şi îngâmfarea lor de rasă 
aleasă. O forţă mai mult intelectuală, întinzându-se 
în lume printr'un vast imperiu de corăbii, Când 
veniau barbarii din spre mal, coloniştii CE 4 
slabă apărare şi dacă vedeau pericolul, săriau ca 
broaştele în apă pe corăbii, până trecea „N 
Dacă ameninţarea perzistă, se duceau întraltă olita, 
la o subsuoară de mare mai dosită. 

Generaţiile se succedau aproape fără continui. 
tate de familie, — aventurierii pribegi se Opriau; 
făceau avere, muriau, pentru ca locul lor să 
ocupe alţii. Vechea Feladă era ca un isvor nesecat 
de energie şi oameni, cu care umplea huma: 

Cu vecinii aveau numai legături .de afacere. 
Amorul lor? — Cântecele lui Homer şi dra- 
gostea de ei înşişi. 


Cu totul altfel vin Românii aici. 

Strămoşii noştrii trec pe drumul mare, despică 
barbaria prin mijloc, înfruntă greul în plin. Fiecare 
popas al lor e un castru ridicat. 

Legionarii bine legaţi, senini şi puternici, nu jig- 
nesc cu îngâmfarea lor pe nimeni. | 

Romanii după primele furii ale luptei, deveniau 
prietenoşi şi îngăduitori cu învinşii. Se stabiliau 
legături de stimă şi supunere. 

In urma furtunei venia timpul de muncă şi re- 
culegere. 

In vremea aceasta, se scormoniau în pământ 
valuri uriaşe de apărare, se formau municipii, se 
aduceau colonişti şi geniul rar de asimilare al rasei 
latine, lucră pe tăcute şi cu roade de mcânchipuil. 

Puterea lor ? — justiţia şi ordinea. 

Şi pe când grecii făceau comerţ şi modelau artă 
pentru oinenire, latinii mai sobri, pregătiau drep- 
tate pentru popoarele cari trebuiau să se nască, 
statornicind astfel temelia justiţiei care guvernează 
şi azi lumea. 

Romanii s'au înfipt adânc pe unde au trecut. 

Malul Dunării eră presărat cu întărituri de ale 
lor. Castrele romane învingiau barbaria, ca o în- 
lănţuire de platoşe de oţel. 

Să urmăm drumul petruit care legă cele mai 

însemnate cuiburi de vulturi: Dorostorol (Silistra); 
Sucidava (Rasova), Troesmis (Ygliţa), Noviodunum 
(Isaccea) şi Stegyssus (Tulcea). De aici drumul se 
întorcea pe malul mărei, pe la Heracleea, apărând 
porturile pontice până la Callatis. 

Brâul acesta de cetăţi, se răzima pe garnizoana 
întărită de la Tropaeum Traiani, care se ridică 
puternică în bătaia tuturor drumurilor barbare. 

S'ar îi părut un moment că oamenii aceea sunt 
meniţi de soartă să ocrotiască din toate părţile 
civilizaţiunea tânără a Europei de sud. 

Pe unde treceau romanii, rămânea în urmă tot 
împărăție latină, nu numai ca stăpânire, dar şi ca 
„prefacere de neam. 

Când a cucerit Traian Dacia, peninsula Balca- 
nică până deasupra Peloponezului eră latinizată. 

O sută de ani de stăpânire numai şi Dacia a 
fost romanizată şi ea. . 

Ce s'ar fi întâmplat cu rasa aceasta extraordi- 
nară, dacă nu eră oprită în loc de invaziunea bar- 
barilor ? , 

Care ar fi fost azi harta etnografică a Europei? 

Grecii, popor egoist şi mândru, lacom şi distru- 
gător, de un individualism care răneşte, formaţi 
aşa de mediul lor dezunit şi de viaţa de aven- 
turieri, Sau strecurat prin lume singurateci şi ge- 
niali, strălucind fără să încălziască, pe când Ro- 
manii, popor de civilizaţie şi de ordine, oameni 
deschişi şi îngăduitori, m'au distrus grădinile lumei 
ci le-au cultivat şi le-au împărţit cu învinşii. 


IOAN ADAM 


Grecii au lăsat în vechile lor colonii numai mo 
minte şi sfărămături de marmoră cioplită, pe câ 
romanii au lăsat popoare noui, monumente 
rasă proaspătă, care trebue să ducă în viitor 
mele şi moştenirea lăsată de strămoşi. 

